
»Onaj, koji se malo udube u 

prema načelima Evanđelja Sina 
Božjega. * 

Tisuće udaraca čekićem i »puncom« pretvorile su tanku plohu srebra u čvrstu strukturu reljefa kla¬ 
sične izražajnosti i suvremenog rukopisa u modelaciji i kompoziciji. Dokumentarne scene iz Kardi¬ 
nalova života u umjetnikovoj kreaciji, postale su ikonički znaci obnove pamćenja, moralne katarze. 
Ima umjetničkih djela koja propituju estetske, stilističke, formalne momente likovnog umijeća, no ovo 
djelo sintetizira te momente i nadilazi ih u nadahnuću i samo postaje nadahnuće. Odmjereni i dobro pro¬ 
vedeni ritam ploha, na kojima su uprizorene scene iz Kardinalova života, tvore impozantnu vizualnu 
cjelinu. Svojom čvrstoćom odar smiruje gotički uzlet Katedrale prema nebu, i sam je otvoren tom uzletu. 






















PAPINA RIJEČ 

Katolička Crkva - 
hraniteljica čovjekova 
dostojanstva i njegovih 
temeljnih prava 

Crkvo u Poljskoj, hvala! 

U ovom jubilarnom sjedočanstvu moram izraziti 
svoju zahvalnost cijeloj poljskoj Crkvi, unutar koje je 
rođeno i sazrelo moje svećeništvo. To je Crkva s tisuć¬ 
ljetnom baštinom vjere; Crkva koja je tijekom stoljeća 
rodila brojne svece i blaženike, a zaštitnici su joj sveti 
biskupi i mučenici - VVojciech i Stanislaw. To je Crkva 
duboko vezana uz narod i njegovu kulturu; Crkva ko¬ 
ja je uvijek podupirala i branila narod, posebice u tra¬ 
gičnim trenucima njegove povijesti; To je Crkva koja 
je u ovom stoljeću teško iskušana: morala je podupi¬ 
rati dramatičnu borbu za opstanak protiv dva totali¬ 
tarna sustava - protiv poretka nadahnutog nacistič¬ 
kom ideologijom za vrijeme Drugoga svjetskog rata 
te, u dugim poslijeratnim desetljećima, protiv komu¬ 
nističke diktature i njezina borbenog ateizma. 

Iz obje kušnje izašla je kao pobjednica, zahvaljuju¬ 
ći žrtvi biskupa, svećenika i mnoštva laika; zahvalju¬ 
jući poljskoj obitelji »jakoj u Bogu«. Između biskupa 
ratnog razdoblja moram spomenuti neslomljivi lik 



Svetog Oca su u tijeku njegova pohoda Sarajevu pozdravili 
i kard. Franjo Kuharić, nadbiskup zagrebački i predsjednik 
Hrvatske biskupske konferencije, te kardinal Jean Marie 
Lustiger, pariški nadbiskup. 



Papa Ivan Pavao II. pohodio je 12. i 13. travnja 1997. Sarajevo, 
glavni grad Republike Bosne i Hercegovine. U ime svih 
katolika tamošnje države i na Koševskom stadionu, gdje je 
s biskupima, svećenstvom i Božjim narodom slavio Euhari¬ 
stiju, pozdravio ga je kard. Vinko Puljić, vrhbosanski nad¬ 
biskup i predsjednik Biskupske konferencije BiH. 

primasa, krakovskog metropolita Adama Stefana Sa- 
piehe, a između onih poratnog razdoblja lik sluge 
Božjega kardinala Stefana Wyszynskog. To je Crkva 
koja je branila čovjeka, njegovo dostojanstvo i njegova 
temeljna prava, za pravo vjernika na ispovijedanje 
svoje vjere. Crkva izvanredno dinamična unatoč 
teškoćama i zaprekama koje su joj priječile put. 

U takvom snažnom duhovnom ozračju razvijalo 
se moje poslanje svećenika i biskupa. Dva totalitarna 
sustava koja su tragično obilježila naše stoljeće - naci¬ 
zam, s jedne strane, sa strahotama rata i koncentracij¬ 
skih logora; komunizam, s druge strane, sa svojim re¬ 
žimom ugnjetavanja i straha - mogao sam upoznati, 
da tako kažem, iznutra. Lako je, stoga, shvatiti moju 
osjetljivost za dostojanstvo svake ljudske osobe i za 


Na naslovnoj stranici: Zagrebački nadbiskup i kardinal Franjo Kuharić blagoslovio je u Zagrebačkoj katedrali, 9. lipnja 1997., 
novi grob Sluge Božjega Alojzija Stepinca. U obredu su sudjelovali mons. Giulio Einaudi, apostolski nuncij u Hrvatskoj, svi 
biskupi Hrvatske biskupske konferencije okupljeni na redovitom zasjedanju, mons. Đuro Kokša, mons. Marko Culej i mons. 
Juraj Jezerinac, pomoćni biskupi zagrebački, a bili su nazočni i članovi sudišta za prepoznavanje zemnih ostataka Sluge 
Božjega, zatim mons. Juraj Batelja, postulator, Prvostolni kaptol zagrebački i Prebendarski zbor, poglavari i bogoslovi 
Nadbiskupskog bogoslovnog sjemeništa u Zagrebu, izvođači radova, te dobrotvori i uzvanici. Novi grob, u kojem iščekuju 
uskrsnuće zemni ostaci Sluge Božjega, podignut je u središtu Kora iza glavnog oltara u Zagrebačkoj katedrali, po odobrenju 
Kongregacije za kauze svetaca, a na prijedlog Postulature. Nacrt je ostvario mons. Ivandija. Građevinske radove izveo je 
inženjering Ferbos. Kamenarske radove izvela je kamenoklesarska radionica Ante Lučića. Upomoć je pritekla i radionica Stipe 
Lučića. Stolarske radove izvela je radionica Mesarić, a srebrne reljefe izradio je prof. Hrvoje Ljubić iz Zagreba. U opremi 
groba sudjelovale su sestre Kćeri Božje Ljubavi, ss. Benediktinke iz Hvara, te stručnjaci iz Rima. Glavni darovatelj je papinski 
prelat, mons. dr. Antun Ivandija, kustos katedrale i kanonik Prvostolnog kaptola zagrebačkog; za unutarnje uređenje moćnika 
doprinijela je i Hrvatska katolička župa sv . Pavla u Clevelandu (USA), te darovatelji za potrebe Kauze. 




PAPINA 


RIJEČ 


poštivanje njezinih prava, počevši od prava na život. 
Ta se osjetljivost oblikovala već u prvim godinama 
svećeništva, a s vremenom se osnažila. Lako je također 
shvatiti i moju brigu za obitelj i za mladež: sve je to 
organski u meni raslo, zahvaljujući upravo tim drama¬ 
tičnim iskustvima. 

Krakovski prezbiterij 

Na pedesetu obljetnicu mojeg svećeničkog ređenja 
na poseban se način prisjećam prezbiterija krakovske 
Crkve, kojeg sam bio član kao svećenik, a zatim glava 
kao nadbiskup. Pred očima mi se pojavljuju toliki li¬ 
kovi vrsnih župnika i kapelana. Predugo bi trajalo da 
ih spomenem jednog po jednog. S mnogima od njih 
su me povezivale i povezuju sveze iskrenog prijatelj¬ 
stva. Primjeri njihove svetosti i njihove pastoralne rev¬ 
nosti bili su mi važni za izgradnju. Oni su nedvojbeno 
izvršili velik utjecaj na moje svećeništvo. Od njih sam 
doista naučio što znači biti pastir. 

Duboko sam uvjeren u odlučujuću ulogu koju di¬ 
jecezanski prezbiterij obnaša u pastoralnom životu 
svakog svećenika. Zajednica svećenika, ukorijenjena u 
pravo sakramentalno bratstvo, tvori ozračje od prvot¬ 
ne važnosti za duhovnu i pastoralnu izobrazbu. 
Svećenik, u pravilu ne može biti bez njega. Ono mu 
pomaže rasti u svetosti i predstavlja sigurnu potporu 
u teškoćama. Kako ne izraziti, u povodu zlatnog jubi¬ 
leja, svećenicima Krakovske nadbiskupije moju za¬ 
hvalnost za njihov doprinos mojem svećeništvu? 

Dar laika 

Ovih dana mislim također i na sve laike koje sam 
voljom Gospodina upoznao u svojem poslanju sveće¬ 
nika i biskupa. Bili su mi jedinstven dar zbog kojeg ne 
prestajem zahvaljivati Providnosti. Toliko su brojni da 
ih nije moguće navesti poimence, ali ih sve nosim u 
srcu, jer je svatko od njih darovao vlastiti prinos 
ostvarenju mojeg svećeništva. Na neki su mi način na¬ 
značili put, pomažući mi bolje shvatiti moju službu i 
živjeti je u punini. Da, iz učestalih dodira s laicima uvijek 
sam izvukao veliku dobit, puno sam naučio. Bilo je me¬ 
đu njima jednostavnih radnika, ljudi posvećenih kulturi 
i umjetnosti, velikih znanstvenika. Iz tih su susreta rođe¬ 
na srdačna prijateljstva, od kojih mnoga još uvijek traju. 
Zahvaljujući njima, moje pastoralno djelovanje kao da se 
umnožilo, nadvladavajući zapreke i prodirući u područ¬ 
ja koja su inače teško dostupna. 

Zapravo, uvijek me pratila duboka svijest o hitnoj 
potrebi apostolata laika u Crkvi. Kad je II. vatikanski 
sabor govorio o pozivu i poslanju laika u Crkvi i u 
svijetu, osjetio sam veliku radost: ono što je Sabor na¬ 
učavao odgovaralo je uvjerenjima koja su vodila moje 
djelovanje od prvih godina moje svećeničke službe. (...) 

Tko je svećenik? Na to pitanje je Zlatomisnik Papa 
Ivan Pavao II. pružio sljedeće svjedočanstvo: Admira- 
bile commercium! - Čudesna razmjena! Svećeničko 
zvanje je otajstvo. To je otajstvo »čudesne razmjene« - 
admirabile commercium - između Boga i čovjeka. 
Svećenik daruje Kristu svoje čovještvo, kako bi se On 
mogao njime poslužiti kao sredstvom spasenja, čineći 
od njega gotovo drugog sebe. Ako se ne dokuči otaj- 



Odmah po ulasku u Sarajevsku prvostolnicu Ivan Pavao II. 
pomolio se na grobu dr. Josipa Stadlera , prvog nadbiskupa 
vrhbosanskog i utemeljitelja družbe Služavki Maloga Isusa; s 
Papom su u molitvi zastali kardinali Angelo Sodano , državni 
tajnik Svete Stolice , i Vinko Puljić , Nadbiskup vrhbosanski. 

stvo te »razmjene«, ne može se razumjeti kako se mo¬ 
že dogoditi da se neki mladić, slušajući riječi .-»Slijedi 
me!«, odrekne svega radi Krista, siguran da će se tako 
potpuno ostvariti njegova ljudska osobnost. 

Postoji li na svijetu neko ostvarenje našeg čovješ- 
tva koje bi bilo veće od toga, da se svaki dan može 
uprisutniti in persona Christi Otkupiteljska žrtva, ista 
ona koju je Krist dovršio na križu? U toj je Žrtvi, s jed¬ 
ne strane, na najdublji način prisutno isto trojstveno 
Otajstvo, a s druge strane, čitav stvoreni svijet je »po¬ 
novno uglavljen« (usp. Ef 1, 10). Euharistija se slavi 
također, da se prinese »na žrtveniku čitave zemlje rad 
i trpljenje svijeta«, prema lijepom izrazu Teilharda de 
Chardina. Evo zašto se, u zahvali poslije svete mise, 
izgovara Hvalospjev trojice mladića Staroga zavjeta: 
Benedicite omnia opera Domini Domino... (Sva djela 
Gospodnja, blagoslivljajte Gospodina). U Euharistiji, 
zapravo, sva vidljiva i nevidljiva stvorenja, a posebice 
čovjek, blagoslivljaju Boga kao Stvoritelja i Oca, bla¬ 
goslivljaju ga riječima i činom Krista, Sina Božjega. 

(IVAN PAVAO II., Dar i otajstvo. Prigodom 50. ob¬ 
ljetnice svećeništva, izd. KS, Zagreb 1996., str. 69-83) „ 

UREDNIKOVA RIJEČ 


Ususret trećem tisućljeću s kardinalom Stepincem 


N a svim stranama svijeta gdje 
žive hrvatski katolički vjerni¬ 
ci svečano je proslavljena 37. 
obljetnica preminuča sluge Božjega 
Alojzija Stepinca. U ovom broju Gla¬ 
snika donosimo kratka izvješča o 
proslavama održanima u Zagrebač¬ 
koj katedrali, u Krašiču, rodnoj župi 
kardinala Stepinca, u Rimu i Toron¬ 
tu, gdje su se takve godišnje Mise 
održavale od prve godišnjice Kardi¬ 
nalove smrti. 

O veličajnosti takvih proslava 
mogao sam se i osobno uvjeriti. 
Naime, u organizaciji Hrvatske ka¬ 
toličke zajednice Amerike i Kanade 
(HKZ), a brigom gosp. Melkiora 
Mašine, predsjednika HKZ, osobno 
sam u njima sudjelovao i predsje¬ 
dao im, uz brojna i pobožna okup¬ 
ljanja Božjeg naroda, u hrvatskim 
katoličkim župama ili ustanovama: 
u Kustodiji hrvatskih franjevaca 
(Chicago, 6.II.), u crkvi sv. Jeronima 
u Chicagu (9. II.), u Clevelandu (9. 
i 12. II.), u Hamiltonu (15. II.), u To¬ 
rontu (16. II.), u sjedištu Delegature 
ss. Milosrdnica u West Seneci (17. 
II.), u Oakvilleu (22. II.), u Missis- 
saugi (23. II.), u VVindsoru (2. i 3. 
III.), u Los Angelesu (8. i 9. III.), te 
San Pedrou (9. III.). 

Na licu mjesta sam se uvjerio 
kako ime kardinala Stepinca nose 
brojne ustanove: njime su obilježe¬ 
ne hrvatske župne dopunske škole 
u Hamiltonu, Mississaugi i Toron¬ 
tu. Još za života Sluge Božjega za¬ 
počela je radom američka srednja 
škola »Cardinal Stepinac« u New 
Yorku. Njegovim se imenom diče 
kulturna društva u VVindsoru (fol¬ 
klorno društvo »Kardinal Stepi¬ 
nac«) i Društvo »Kolumbovi Vite¬ 
zovi Kardinal Stepinac«, te otprije 
znam da to ime nosi i folklorno 
društvo u Montrealu. Hrvatski 
dom u Clevelandu prozvan je ime¬ 
nom »Kardinal Stepinac«, a njegov 
lik vidio sam ovjekovječen na pro¬ 
zorima župnih crkava u Garyu, 
Clevelandu i VVindsoru. Njegov lik, 
oblikovan s drugim hrvatskim sve¬ 
cima i blaženicima, nalazi se na 
brončanom antipendiju glavnog ol¬ 
tara u Ottawi, a sada sam ga u 
sličnom prikazanju vidio i na veli¬ 
koj slici koja krasi glavni oltar župne 


crkve u VVindsoru. Osim toga njegov 
lik, poprsje u bronci, nalazi se u cr¬ 
kvi Naše Gospe Kraljice Hrvata u 
Torontu (Filipovič), ispred župne 
crkve Presv. Trojstva u Oakvilleu 
(odljev reljefa prof. I. Meštroviča), 
te ispred župne crkve Uzvišenja sv. 
Križa u Hamiltonu. 

Znakovito je bilo zanimanje 
Božjeg naroda za život i rad, te do¬ 
vršetak postupka za proglašenje bla¬ 
ženim kard. Stepinca. O tome su 
opširno izvješčivale hrvatske radio 
postaje i tisak. Vlč. JohnSegarič, žup¬ 
nik hrvatske župe sv. Antuna u Los 
Angelesu, poklonio je Uredu Po- 
stulature filmske zapise sa suđenja 
Sluge Božjega 1946. godine, a svo¬ 
jedobno su nabavljeni dobrotom i 
darovima brojnih članova HKZ. 
Želim zabilježiti brojne želje iselje¬ 
nih Hrvata da ih se upozna s oso¬ 
bom i djelom kardinala Stepinca 
pomoču pokretne izložbe po uzoru 
na njegovu »Zbirku« u Zagrebu. 

Sigurno če svakog čitatelja obra¬ 
dovati vijest, da je 3. travnja 1997. 
održana prva sjednica u kanonskom 
prepoznavanju zemnih ostataka Slu¬ 
ge Božjega Alojzija Stepinca, a u vidu 
njihove konačne pohrane u novom 
grobu, močniku, iza glavnog oltara u 
Katedrali. Svi smo svjedoci kako je 
dosadašnji izgled njegova groba bio 
drag Božjem narodu, poticaj pobož- 
nosti i rastu vjere. Novo i potrebno 
uređenje novoga groba neče narušiti 
taj vjerničkom srcu drag i povijesno 
značajan njegov oblik. Naime, kod 
svih kandidata za čast oltara vrše se 
translacije, prijenosi zemnih ostataka 
i njihova konačna pohrana na novo 
mjesto. 

U osobi i djelu Alojzija Stepinca 
raspoznajemo jasan Božji govor. 
Božju nazočnost, kako u svetosti ži¬ 
vota tako i u darivanju vlastitog ži¬ 
vota za Božju čast, dostojanstvo 
ljudske osobe i slobodu Crkve. Stoga 
časteči njegov život i žrtvu njegova 
života, želimo tome veličajnom Bož¬ 
jem djelu i ispačenom tijelu dati i 
ljudsku i vjerničku satisfakciju: po 
mjestu konačnog počivališta na 
počasnom mjestu (u sredini kora), 
u odabiru materijala (plemenite ko¬ 
vine, mramor, svila i dr.) i u konač¬ 
noj prezentaciji koja če, kad bude 


proglašen blaženim, predočiti u bo¬ 
ji i ikonografiji svet i mučenički ži¬ 
vot kardinala Stepinca. 

Dana 8. svibnja ove godine za¬ 
počela je 99. obljetnica od rođenja 
Sluge Božjega. Pripremajmo se za 
100. obljetnicu rođenja Alojzija Ste¬ 
pinca potpunim usvajanjem i pri¬ 
mjenom krščanskih načela u jav¬ 
nom, obiteljskom i osobnom živo¬ 
tu. Takva če priprema biti največa 
njegova radost, a omogučit če i is¬ 
tinsku proslavu te značajne obljet¬ 
nice za povijest hrvatskog naroda i 
Katoličke Crkve. Hvala svim auto¬ 
rima pjesama i recitala o kardinalu 
Stepincu, koji su svojim stvaralaš¬ 
tvom željeli pridonijeti širenju spo¬ 
znaje o Sluzi Božjemu i tako se uklju¬ 
čili u pripremu obljetnice njegova 
rođenja i krštenja. Do zaključenja 
ovoga broja Glasnika na natječaj je 
prispjelo preko 120 radova. 

U ovom broju Glasnika, uz ne¬ 
izostavne rubrike iz postupka oko 
proglašenja blaženim kard. Stepin¬ 
ca, te objavljivanje dokumenata o 
njegovu krščanskom svjedočanstvu 
ljubavi prema bližnjemu i glasu 
mučeništva kojim je obilježen nje¬ 
gov život i njegova smrt, svaki če 
čitatelj, nadam se, s osobitim zani¬ 
manjem pročitati homilije izgovo¬ 
rene u Katedrali u Trodnevnici za 
Stepinčevo '97 ili izgovorene na sam 
dan smrti kard. Stepinca, te svjedo¬ 
čanstva mons. Živana Beziča, mons. 
Rozaria Šutrina, p. Vladimira Hor- 
vata, upoznati s. Mariju Klaudiju 
Boellein, uršulinku, preminulu na 
glasu svetosti. 

U prvoj pripremnoj godini za 
veliki jubilej nadolaska 3. tisučlječa, 
posvečenoj Isusu Kristu, donosimo 
kratki prikaz nauka o Sinu Božje¬ 
mu, što nam ga predstavlja redoviti 
suradnik o. Celestin Tomič. Sigurno 
če i on pridonijeti boljem poznava¬ 
nju Isusa Krista na temelju nauka 
Sluge Božjega. A svaki naš napor u 
krščanskom usavršavanju jest za- 
koračaj u nebo. Neka mu i ovaj broj 
Glasnika bude korisna pobuda. 
Stoga neka ga svaki štovatelj Sluge 
Božjega rado pročita i ustupi drugi¬ 
ma kao vrelo istinite spoznaje o 
kardinalu Alojziju Stepincu. 

Juraj Batelja, Postulator 

UMJESTO PREDGOVORA 


Era svetih logoraša i 
Stepinčevo mjesto u njoj 


»Kardinal Stepinac 
bijaše stvarni i 
dugogodišnji mučenik 
'usque ad mortem - 
sve do smrti'«. 

Na 23. lipnja ove godine (1995.) 
bio sam pozvan da sudjelujem na 
Papinoj misi u Berlinu, prigodom 
beatifikacije dvaju svetih logoraša: 
prelata Bernharda Lichtenberga i 
mladomisnika Karla Leisnera. Po¬ 
ziv sam dobio zbog toga što sam 
bio logorski drug Karla Leisnera u 
Dachau, a poslije svjedok u procesu 
njegove beatifikacije. 

Svečani čin beatifikacije odvijao 
se na berlinskom Olimpijskom sta¬ 
dionu, onom istom što ga je sagra¬ 
dio krvnik naših mučenika Adolf 
Hitler. U punom zamahu svoje mo¬ 
ći Fiihrer je podignuo taj stadion 
sebi na slavu i u znak pobjede na¬ 
cizma u Njemačkoj, s nadom u 
osvajanje čitave Europe kao »Le- 
bensrauma« za njemački narod. 

Dok se odvijalo slavlje progla¬ 
šenja dvaju spomenutih blaženika, 
okružen sa 100.000 raspjevane bra¬ 
će katolika i urnebesnom glazbom 
moćnih zvučnika, ja sam u tom ča¬ 
su sav utonuo u sjećanje na tolike 
druge kršćanske mučenike koji su 
darovali svoj život za dobro Kristo¬ 
ve vjere, a poslije smrti triumfirali 
nad svojim mučiteljima. 

U prvom redu sjetio sam se so¬ 
linskog mučenika sv. Dujma, ubije¬ 
nog od cara Dioklecijana, a poslije 
svečano sahranjenog u carevom ma¬ 
uzoleju u Splitu. Za careve kosti da¬ 
nas uopće ne znamo, a u mauzoleju, 
pretvorenom u katoličku katedralu, 
već 14 stoljeća stoluje Dujam muče¬ 
nik. Christus vincit! 

Istodobno sam pomišljao tako¬ 
đer na tisuće i tisuće mučenika iz 
našeg vremena i naroda, koji su do¬ 
živjeli sličnu sudbinu. Nakon gole¬ 
mih patnja po zatvorima i logori¬ 
ma, teških progona i okrutne smrti 



Dr. Živan Bezić, svećenik Split- 
sko-makarske nadbiskupije, rođen 
je 18. svibnja 1921. u Grohotama na 
otoku Šolti. Maturirao je na Biskup¬ 
skoj klasičnoj gimnaziji u Splitu. 
Školovao se u Splitu, Zadru, Zagre¬ 
bu i Miinchenu. Za vrijeme II. svjet¬ 
skog rata bijaše zatočen u njemač¬ 
kim logorima Mauthausen i Dachau. 
Za svećenika je zaređen 1945. Bio je 
župnik, duhovnik u Sjemeništu u 
Splitu, i sve do nedavno profesor pa¬ 
storalne teologije, ascetike, itd., na 
Teologiji u Splitu. U svom bogatom 
spisateljskom radu napisao je 14 
knjiga i mnoštvo teoloških i peda¬ 
goških članaka u domaćim i stranim 
časopisima. Katolički bogoslovni fa¬ 
kultet u Zagrebu podijelio mu je po¬ 
časni doktorat »honoris causa«. Kao 
umirovljeni profesor Splitske teolo¬ 
gije živi i djeluje u Splitu. 


zbog vjere, oni su danas pobjednici 
nad neprijateljima Božjim. Neki su 
od njih postigli palmu pobjednika i 
čast oltara. 

Sjetio sam se, dakako, posebno 
hrvatskih narodnih i vjerskih mu¬ 
čenika koji su čamili po jugoslaven¬ 
skim i komunističkim kaznionica¬ 


ma. Poslije neizrecivih progona i 
mučenja neki su od njih ipak ostali 
živi i dočekali vjersku i narodnu 
slobodu. No, jednako tako je i veliki 
broj njih položio svoj život za obra¬ 
nu svoje vjere i svoga naroda. Oni 
su pali »na polju slave«, mi im se 
danas divimo i slavimo njihovu us¬ 
pomenu. No ni jedan od njih nije 
još uzdignut na čast oltara, ali se to¬ 
me nadamo prisjećajući se hrvat¬ 
skih mučenika-svetaca: /Adalberta 
Vojtjeha/, Nikole Tavelića i Marka 
Križevčanina. 

Blaženstvo u patnjama 

Misleći na berlinske blaženike 
Bernharda i Karla, i sjećajući se na¬ 
ših hrvatskih katoličkih mučenika 
bez službene svetačke aureole, ni¬ 
sam ni na koji način mogao zabora¬ 
viti našeg hrvatskog mučenika kar¬ 
dinala Stepinca. I on je mučenik po¬ 
put njih, ali još nije blaženik poput 
njih. Možemo li se nadati i njegovoj 
beatifikaciji? 

Uspoređujući berlinske blaže¬ 
nike i našeg kardinala, odmah upa¬ 
daju u oči neke sličnosti koje ga 
izjednačuju s njima. 

Prije svega, i Lichtenberg i Lei- 
sner i Stepinac naši su suvremenici. 
Poznavali smo ih osobno (jedino 
Lichtenberga nisam susreo, s Lei- 
snerom sam bio u istom logoru, a 
Stepincu sam često asistirao u Ka¬ 
tedrali kao zagrebački bogoslov). 
Pratili smo s bolju njihovu Kalvari¬ 
ju, svjedoci smo njihova dugotraj¬ 
nog mučeništva. Ne spadaju ni u 
kakvu legendu, nisu mitološke oso¬ 
be i nisu samo »simboli« naše vjere. 
Živjeli su među nama, gledali smo 
ih vlastitim očima, s njima smo i sa¬ 
mi dijelili zajedničke patnje. 

Stepinac je naš zemljak, no i 
Lichtenberg i Leisner su Europljani 
poput nas. Kršćani su i katolici, uje¬ 
dinjeni istom vjerom i nadom. Oni 
su međusobno dijelili istu katolič¬ 
ku vjeru, sjedinjavala ih je ista lju¬ 
bav prema Crkvi i Svetome Ocu, 
ispovijedali su isti Credo te iskazi¬ 
vali jednaku širinu i veličinu kato¬ 
ličkog srca. 

Sva trojica bijahu svećenici Ka¬ 
toličke Crkve. Leisner - došavši u 
logor kao đakon (a u Dachau su tada 
robijala još tri đakona: sadašnji polj¬ 
ski nadbiskup K. Maj danski, pravo- 

slavni đakon S. Kizdobranski i pot¬ 
pisani) - u Dachau je tajno zaređen 
za svećenika i postao mladomisnik. 
Na blagdan sv. Stjepana 1944. po¬ 
tajno je slavio svoju prvu i posljed¬ 
nju sv. Misu, na kojoj sam i ja bio 
nazočan. Neosacerdos in aeternum! 
Lichtenberg je bio župnik berlinske 
katedrale sv,. Hedvige, prepozit kap¬ 
tola i prelat. Stepinac, kao nadbi¬ 
skup, metropolit i kardinal, stajao 
je, dakle, u crkvenoj hijerarhiji is¬ 
pred oba Nijemca. 

Naši mučenici nisu bili samo 
nominalno svećenici. Oni su se isti¬ 
cali kao revni i sveti svećenici. Kar¬ 
lo je kao đak uzorno revnovao u 
Katoličkoj akciji, a još više kao bo¬ 
goslov i đakon. Bemhard je bio na¬ 
dasve pobožan i brižan župnik, 
hrabri branitelj ugroženih i progo¬ 
njenih. Nadbiskup Alojzije se istica- 
o svojim asketskim vladanjem, te 
karitativnom, pastoralnom i propo¬ 
vjedničkom djelatnošću u najtežim 
vremenima po njegov narod. 

Jednako su dijelili i logorašku 
sudbinu. Premda su »logoraši« po¬ 
stojali i u davnim vremenima (sjeti¬ 
mo se rimskih ergastula), ipak su 
tada to bile rijetke »zvijerke«, a lo¬ 
gora nije bilo kao službenih ustano¬ 
va. Pravi logori i logoraši su feno¬ 
men našeg »naprednog« vremena. 
Procvjetali su u Sovjetskom Savezu 
(gulag) i zatim u hitlerovskom Rei- 


chu (Konzentrazionslager), a prak¬ 
ticiraju se i danas, u većoj ili manjoj 
mjeri, u mnogim zemljama. Licht¬ 
enberg je, iscrpljen do smrti, umro 
na putu prema logoru Dachau, ali 
je prije toga odležao 2 godine u zlo¬ 
glasnim berlinskim kaznionicama 
Moabit i Tegel. Leisner je najprije 
stradao u »radnom logoru« za mla¬ 
dež, a poslije u koncentracijskim lo¬ 
gorima Sachsenhausen i Dachau 
gotovo 6 godina. Martirij Lepogla- 
va našeg kardinala dobro nam je 
svima poznat. 

Tko je logoraš, on je ipso facto i 
mučenik. Najprije u čisto etimo¬ 
loškom smislu. »Martyros« je na 
grčkome svjedok, a u katoličkom 
rječniku svjedok vjere. Dachauski, 
berlinski i zagrebački mučenici ni¬ 
su bili progonjeni zbog kakve nji¬ 
hove osobne krivice, već upravo 
»in odium fidei«. Pred očima bez¬ 
božnika njihova je krivnja bila u 
stvari baš njihovo vjersko svjedoče¬ 
nje. Usudili su se dosljedno živjeti 
po načelima svoje vjere, branili su 
je i dizali glas protiv terora nevjere. 
Stoga i nije čudo da se na njima 
ispunila Kristova riječ: »Ako su me¬ 
ne progonili, i vas će progoniti«. I 
Karlo i Bernhard i Alojzije su zaista 
svjedoci- mučenici u punom smislu 
riječi, životom i smrću. 

Još ćemo u našoj usporedbi na¬ 
glasiti samo njihovu svetost. Sva tri 


su bili doista sveti ljudi. Leisner se 
odlikovao živom vjerom (kao 19- 
godišnjak upisao je u svoj dnevnik: 
»Christus, Du bist meine Leiden- 
schaft! - Kriste, ti si moja strast!«), či¬ 
stim mladenaštvom i revnim aposto- 
latom. Lichtenberg, duboko pobožan 
čovjek, strogih načela i prakse, sav 
se istrošio u trudu i službi povjere¬ 
nim dušama. Javno je i ustrajno 
protestirao protiv nedjela nacista. 
Stepinac je poznat kao dobar sjeme- 
ništarac, human vojnik, strpljivi za¬ 
robljenik, čist mladić, uzoran sve¬ 
ćenik, odvažan biskup, branitelj 
progonjenih, odani borac za slobo¬ 
du i jedinstvo Katoličke Crkve, i do 
kraja vjeran Papi. Po svjedočanstvu 
njegova tužitelja, mogao je izbjeći 
sve progone i steći državne privile¬ 
gije »samo da je bio malo više ela¬ 
stičan«. A baš za takvu »elastično¬ 
st« nije bio sposoban ovaj neustra¬ 
šivi karakter i sveti biskup. 

Još nešto povezuje naše muče¬ 
nike. Svi su poslije smrti slavili 
pobjedu nad svojim mučiteljima. 
Tjelesa Leisnera i Lichtenberga leže 
u katedralama (Xantena i Berlina), 
izložena kultu bezbrojnih štovatelja, 
a njihov krvnik Hitler sam je sebi 
oduzeo život te su od njega preo¬ 
stale samo nagorene kosti. Doživje¬ 
li su triumf upravo na stadionu što 
ga je njihov krvnik podigao samo 
sebi na slavu. 

Naš je Kardinal također našao 
svoj grob u Zagrebačkoj prvostolni¬ 
ci, gdje mu svakodnevno iskazuju 
štovanje čitave rijeke hodočasnika. 
Svečano je i jednoglasno rehabiliti¬ 
ran od našeg vrhovnog zakonodav¬ 
nog tijela, hrvatskog Sabora. Ko¬ 
načno je i sam papa Ivan Pavao II. 
došao u Hrvatsku kleknuti na grob 
hrvatskog mučenika. Na Stepincu 
se ispunila prorokova riječ: »Et se- 
pulchrum eius erit gloriosum - I 
njegov će grob biti slavan« (Iz 11, 
10). A grob njegova krvnika u Beo¬ 
gradu postao je objekt prezira te bi 
ga se svatko želio »osloboditi«. Vje¬ 
ra mučenika i pravda Božja su ipak 
pobijedili, a tirani su detronizirani. 

Ako su, dakle, u sličnim uvjeti¬ 
ma vjernosti, svjedočenja, pobjednog 
mučeništva i svetosti mogli postati 
blaženima spomenuti njemački lo¬ 
goraši, nema razloga da ne bude 
proglašen i naš hrvatski logoraš. 

Stepinčeva 

beatifikacija 

Zaslužuje li, dakle, kardinal 
Stepinac čast beatifikacije? Ako gle¬ 
damo na njegovu duboku vjeru, kr¬ 
šćansku ljubav koju je prakticirao 
prema puku bez ikakve diskrimi¬ 
nacije, herojsku odvažnost koju je 
pokazivao naspram vlastodržaca i 
despota, pastirsku revnost u tako 
opasnim vremenima, krepostan i 
svet život uz tolike patnje i poniže¬ 
nja koja je podnosio za vjeru i Boga, 
Stepinac je u punoj mjeri zaslužio 
čast oltara. Njegov čvrst i neu¬ 
strašiv katolički i nacionalni stav 
bio je putokaz svim hrvatskim bi¬ 
skupima i vjernicima. Stepinčev 
kremeniti značaj i vjernost idealima 
bili su svjetionik čitavom hrvat¬ 
skom narodu i svim katolicima Eu¬ 
rope. Pred hrabrošću, čestitošću i 
herojstvom krašićkog zatočenika 
stajao je zadivljen cijeli svijet. 

Oduvijek su crkveno učiteljstvo 
i katolički narod držali svecem i 
sveticom svakog onog kršćanina 
koji je posjedovao kršćanske krepo¬ 
sti u herojskom stupnju ili je podni- 
o mučeništvo za Kristovu vjeru. U 
starije doba se držao mučenikom 
uglavnom onaj, koji je prolio svoju 
krv za svetu vjeru. Stoga neki Ste- 
pinca ne drže mučenikom, što je 
krivi zaključak. Danas su krvnički 
običaji drugačiji. Prolijevanje krvi 
više nije oportuno ni samim krvni¬ 
cima (osim za četnike), pa provode 
mučenja suptilnijim metodama. 
Pronašli su torture, progone, muče¬ 
nja i ubijanja na nekrvni način, koji 
ne ostavlja tragove. 

Mi znamo da nije važna vrsta 
smrti, nego motiv i spremnost umi¬ 
rućega na žrtvu života. Mučenik je 
svaki onaj koji uz teške patnje i hra¬ 
bro, sve do smrti, trpi progon za 
Kristovu vjeru. Takav je progon i 
patnje za Krista sve do smrti pod¬ 
nosio i nadbiskup Stepinac. Ako i 
nije morao proliti krv, svejedno je 
bio stvarni i dugogodišnji mučenik 
usque ad mortem. Bez obzira na 
pokazatelje da je bio potajno i su¬ 
stavno trovan za vrijeme robijanja, 
Stepinac je kršćanski mučenik u 
potpunom smislu riječi. 

I već spomenuti logoraški mu¬ 
čenici i berlinski blaženici Leisner i 


Lichtenberg priznati su mučenicima, 
iako nisu doživjeli krvavo mučenje i 
smrt od mača. Smrt ih je dopala zbog 
podnesenih muka za katoličku vje¬ 
ru. Tako isto su proglašeni blaženi¬ 
ma i svetima i neki drugi logoraši, 
premda nisu izravno prolili krv, ali 
su za nju mučenički patili. 

Blaženi radnik Marcel Callo 
umro je u Mauthausenu godine 
1944. od opće iscrpljenosti, a jedna¬ 
ko tako i poljski biskup Mihael Ko- 
zal u Dachau 1943. godine, poslije 
dugih mučenja i maltretiranja. Sv. 
Maksimilijan Kolbe i bi. Tito Brand- 
sma su ubijeni injekcijom acidofe- 
nola. Za bi. Edith Stein ne znamo si¬ 
gurno kako je usmrćena, no po 
svim poznatim okolnostima izgor¬ 
jela je u krematoriju Auschwitza. 
BI. Rupert Mayer preminuo je na 
oltaru u Miinchenu par mjeseci na¬ 
kon oslobođenja godine 1945., a 


Draga braćo i sestre u Isusu 
Kristu! 

Isus se priprema na svoju žr¬ 
tvu. Uspoređuje svoju muku i smrt 
sa pšeničnim zrnom koje se baca u 
zemlju, ali mora zrno umrijeti da bi 
donosilo rod. Tako i žrtva Isusa Kri¬ 
sta donosi rod otkupljenja za sva¬ 
kog čovjeka koji prihvati plodove 
te žrtve. Psalam kaže: »Gospodin 
mi je svjetlost i spasenje: koga da se 
bojim? Gospodin je štit života mo¬ 
ga: pred kime da strepim? Za jedno 
molim Gospodina, samo to ja tra¬ 
žim: da živim u Domu Gospod¬ 
njem sve dane života svoga, da uži¬ 
vam milinu Gospodnju i Dom nje¬ 
gov gledam... 


bivši logoraš Josip Kentenich, kan¬ 
didat za beatif ikaciju, izdahnuo je u 
sakristiji pripremajući se za sv. Misu. 

Prema tome, činjenica da je kar¬ 
dinal Stepinac umro u krevetu ne 
može biti zapreka za kanonizaciju. 
Njegov svetački život, izvanredne 
kreposti i herojske patnje za Boga, 
vjeru i narod učinile su ga pravim 
mučenikom, dostojnim da počiva 
ne samo iza oltara svoje katedrale, 
nego da bude i na njemu štovan 
kao svetac Katoličke Crkve. 

Živan BEZIĆ 


Napomena Uredništva: Tko želi 
potanje informacije o svetim logoraši¬ 
ma, može ih naći u članku dr. Zivana 
Bezića objavljenom u Službi Božjoj, 
br. 4, god. 1988., te u knjizi U sjeni 
krematorija, Split 1976 2 . 

U Gospodina se uzdaj, ojunači 
se, čvrsto nek bude srce tvoje: U 
Gospodina se uzdaj!« (Ps 27/26). 

Koliko je puta te riječi, taj psa¬ 
lam pročitao zagrebački nadbiskup 
i kardinal Alojzije Stepinac, čovjek 
nepokolebljive nade i propovjednik 
nade. »U tebe se. Gospodine, uz- 
dam, neću se postidjeti dovijeka.« I 
tako hodajući u vjeri, kako kaže Pa- 
vao, ne u gledanju (usp. 2 Kor 5, 7), 
završio je svoj zemaljski put kao 
žrtvu, i možemo ga usporediti sa 
pšeničnim zrnom koje je bačeno u 
zemlju, ali je proklijalo plodovima 
učvršćene vjere, nade i ljubavi po 
mnogim dušama naše Crkve i na¬ 
šega naroda. I vaša prisutnost u to- 


Propovijed Zagrebačkog nadbiskupa 
kard. Franje Kuharića, u Zagrebačkoj 
katedrali, na 37. obljetnicu smrti 
kard. Stepinca, 10. veljače 1997. 

Kardinal Stepinac je stajao pred svim moćnicima 
ovoga svijeta uspravan i opredijeljen za one koji 
su trpjeli, za potlačene i siromahe. 


Sluga Božji Alojzije Stepinac 4 (1997) 3 


45 







STEPINČEVO ’ 9 7 



Kardinal Franjo Kuharić predvodio je u Zagrebačkoj katedrali 10. veljače 1997. svečano euharistijsko slavlje o 37. 
obljetnici smrti Sluge Božjega Alojzija Stepinca; u slavlju su sudjelovali: mons. Giulio Einaudi, apostolski nuncij u 
Hrvatskoj , mons. Đuro Kokša, mons. Marko Culej i mons. Juraj Jezerinac, pomočni biskupi zagrebački. 


likom broju na svaku godišnjicu 
njegove blažene smrti također je 
plod te žrtve i tog svjedočanstva. 

Mi koji smo živjeli u blizini u 
vremenu Sluge Božjega kardinala 
Alojzija Stepinca, ne prestajemo već 
37 godina nakon njegove blažene 
smrti u Krašiću 10. veljače 1960. 
svjedočiti da je bio pravedan, zau¬ 
zet za poštivanje ljudskih prava 
svake osobe bez obzira na nacional¬ 
nost, vjeru i politiku; osuđivao je 
sve zločine koji su učinjeni u tragič¬ 
nom ratnom vremenu s bilo koje 
strane. Pomagao je, koliko je god 
mogao, svakom nevoljniku, i štitio 
progonjene. 

Osim toga, u svome osobnom 
životu bio je vjeran učenik Isusa 
Krista, urešen kršćanskim kreposti¬ 
ma do herojske vjere, nade i ljubavi. 
Svjetlom Evanđelja prosuđivao je 
događaje i razlikovao pravdu od 
nepravde, istinu od laži, slobodu 
od ropstva. 

Stajao je pred svim moćnicima 
ovoga svijeta uspravan i opredije¬ 
ljen za one koji su trpjeli, za potla¬ 
čene i siromahe. O tome svjedoče 
svi njegovi govori, propovijedi, po¬ 
slanice, poruke i tisuće pisama i do¬ 


kumenata iz kojih zrači njegov čisti 
duh. 

Unatoč svemu tome bio je pro¬ 
glašen zločincem od određene pro¬ 
pagande i osuđen od jednog ideo¬ 
loški Crkvi protivnog suda. Mislili 
smo da će se i ta propaganda zasti¬ 
djeti s vremenom svojih zabluda i 
da će se ugasiti u javnim sredstvi¬ 
ma priopćavanja; nadali smo se da 
će se, u susretu s istinom i objektiv¬ 
nim prosuđivanjem ratnoga i po¬ 
ratnoga teškoga vremena, ugasiti 
mržnje u srcima ljudi koji su povje¬ 
rovali krivim optužbama i nepra¬ 
vednim osudama. 

Ali, iz najnovijeg slučaja jedne 
televizijske emisije u jednoj moćnoj 
zemlji zapadne Europe, koja obično 
ističe svoju demokratičnost i prav- 
doljubivost, zaključujemo, sa žalo¬ 
šću i ogorčenjem, da ni nakon pola 
stoljeća nije utihnula nepravedna 
propaganda. Opet je posijana op¬ 
tužnica u dimenzije svijeta protiv 
hrvatskog naroda, protiv Katoličke 
Crkve u njemu, a ponovno je teško 
krivo optužen zagrebački ondašnji 
nadbiskup Alojzije Stepinac. Zbog 
nasilja koja su učinili pojedinci ili 
grupe, tobože u interesu hrvatskog 
naroda, optužen je cijeli narod; 


zbog nekoga otpalog redovnika ko¬ 
ji je djelovao u Jasenovcu, optuženi 
su katolički svećenici i Katolička 
Crkva. Istina je: Jasenovac je bio 
zločin u ratu, ali je bio zločin i po¬ 
slije rata, u miru, o čemu se šuti. 

Nadbiskup je zagrebački Alozi- 
je Stepinac optužen kao poticatelj 
na zločine i kao sukrivac nasilja, a 
cijeli pošteni svijet znade koliko se 
borio za progonjene ljude. 

Osuđen je na montiranom pro¬ 
cesu kakvih je bilo na tisuće u tota¬ 
litarnim sustavima, i taj montirani 
proces i njegovu optužbu danas, 
nakon pola stoljeća, usvaja i propa¬ 
gira jedna televizija demokratske 
europske zemlje. Preostaje nam sa¬ 
mo urednicima te emisije postaviti 
pitanje: Da li su imalo zapitali svoju 
savjest i svoju profesionalnu odgo¬ 
vornost što zapravo čine? Zar nisu 
nimalo posumnjali da bi takve ge¬ 
neralne optužbe protiv jednoga 
pravednog i nevinog čovjeka, pro¬ 
tiv jedne Crkve i jednoga malog na¬ 
roda, koji je bio u ratu i poslije rata 
desetkovan, mogle biti krive i zato 
nepravedne? 

Ne niječemo da je u hrvatskom 
narodu za vrijeme onog rata bilo 

ekstremista koji su prekoračili etič¬ 
ke granice borbe i počinili zločine, 
ali treba uvijek svakom biti prave¬ 
dan sudac. Objektivan sudac ne 
umnaža krivnju niti je proširuje 
na nedužne; sudi samo na temelju 
dokazanih činjenica, na temelju 
istine, da bi mogao donijeti pra¬ 
vednu ocjenu krivnje ne povrije¬ 
divši pravdu. 

Zlonamjerna propaganda, na¬ 
protiv, ne zna za pravednost, ne po¬ 
štuje istinu, nemilosrdna je u op¬ 
tužbama, nije nikada objektivna i 
potiče na mržnju, protivna je miru. 

Ali na sve te optužbe, prošle, 
sadašnje i buduče, jer sigurno još 
neče utihnuti, zagrebački je nadbi¬ 
skup Alojzije Stepinac odgovorio 
na sudu 3. listopada 1946. godine: 

»Na sve optužbe, koje su ovdje 
protiv mene iznesene, odgovaram 
da je moja savjest mirna, makar se 
publika tome smijala. Sada se ne 
kanim braniti niti apelirati protiv 
osude. Ja sam za svoje uvjerenje 
sposoban podnijeti ne samo ismje¬ 
hivanje, prezir i poniženje, nego, jer 
mi je savjest čista, pripravan sam 
svaki čas umrijeti...« 

On je optuživan i zbog svoga 
uistinu krščanskog domoljublja, 
premda je svakom narodu želio 
slobodu i mir. Zato reče na sudu: 
»Sto sam govorio o pravu hrvat¬ 
skog naroda na slobodu i nezavi¬ 
snost, sve je u skladu s osnovnim 
principima saveznika istaknutim 
u Jalti i u Atlantskoj povelji. Ako 
prema ovim zaključcima svaki na¬ 
rod ima pravo na svoju nezavi¬ 
snost, zašto bi se to onda branilo 
samo Hrvatskom narodu? Sveta 
Stolica je toliko naglašavala da i 
mali narodi i narodne manjine ima¬ 
ju pravo na slobodu. Zar katolički 
biskup i metropolita ne bi o tom 
smio ni pisnuti....«(Alojzije kardi¬ 
nal Stepinac, nadbiskup zagrebač¬ 
ki: Propovijedi, govori, poruke 1941- 
-1946., str. 282-283). 

Hrvatski narod nije osvajao tu¬ 
đe, a uskraćivalo mu se pravo na 
slobodu. 

Sada Sluga Božji, a prije, za vri¬ 
jeme i poslije prošloga svjetskog ra¬ 
ta, nadbiskup Stepinac bio je vjeran 
učenik Isusa Krista. U tom straš¬ 
nom vremenu bio je vertikala vjere 


i vjernosti Isusu Kristu i Crkvi. 
Podržavao svojom sigurnošću na¬ 
de i ljubavi cijelu Crkvu u Hrvat¬ 
skoj: biskupe, svećenike, redovni¬ 
ke, redovnice, vjernike i ljude do¬ 
bre volje. 

U svjetlu Svetog pisma isprav¬ 
no je prosuđivao povijesne doga¬ 
đaje i prilike kao i odnose među lju¬ 
dima i narodima. Čvrstoćom mo¬ 
ralnih načela nastojao je provoditi 
moralnu i duhovnu obnovu hrvat¬ 
skog naroda, odlučno osuđujući 
poroke i pozivajući na obraćenje. 
Uistinu je bio stup Crkve. Pred 
moćnima je bio uspravan i slobo¬ 
dan, a pred malenima i slabima bio 
je ponizan i zauzet za čovjeka. Još 
prije Koncila unosi u svoje govore 
pojam dostojanstva ljudske osobe, 
koje je nepovredivo već u samom 
začeću. 



Savjest mu je bila uistinu čista, 
a ljudi čiste savjesti slobodni su i 
onda kada su žrtve nasilja. 

Isus Krist mu je bio božanski 
Učitelj u svim nastupima i odnosi¬ 
ma s osobama i vlastima. Pred svo¬ 
jim sucima je kazao: »Znajte, Isus 
Krist je Bog! Za njega smo spremni 
umirati!« (ib. str. 286). Tko je pak 
spreman umirati za Krista, spre¬ 
man je umirati i za čovjeka; spre¬ 
man se žrtvovati za potlačene i pro¬ 
gonjene. To je bio Kardinal Alojzije 
Stepinac. U postupku za njegovu 
beatifikaciju sabrane su tisuće do¬ 
kumenata i svjedočanstava koji to 
potvrđuju. 

Sluga se Božji ističe na osobit 
način u opraštanju. Nema gotovo 
pisma u kojem ne bi poticao na 

opraštanje, na molitvu za protiv¬ 
nike. 

Tko je spreman umirati za Boga 
i za čovjeka, mora imati srce ispu¬ 
njeno ljubavlju i prema neprijatelji¬ 
ma; ima u sebi Božju snagu da od¬ 
baci i sjenu mržnje i želje za osve¬ 
tom; mučenici su uvijek opraštali. 

Primjer je za to i tragedija u nje¬ 
govoj familiji. Sin njegove sestre 
Stefanije udate Štengl bio je u vojsci 
podvrgnut takvim postupcima, da 
su mu razorili zdravlje, i umro je od 
posljedica tih postupaka. Krivnja je 
bila što je nećak nadbiskupa Ste- 
pinca. 

Nadbiskup piše svojoj sestri 
Štefaniji pismo upravo na svoj 
imendan, 21. lipnja 1954., u kojem 
kaže: »Gospodin tajnik mi je pričao 
da se stanje tvome sinu pogoršalo. 
Ne kloni duhom, jer sve će proći, ali 
Bog nikada, u kome je jedinom naš 
pravi život i naša sreća. Zato ti po¬ 
novno stavljam na srce, da se nika¬ 
da ne pojavi u tvom srcu ni trunak 
mržnje na njegove krvnike koji su 
ga doveli u takvo stanje, a ni kriva 
ni dužna. Osveta pripada Bogu, a 
naše je, kao što sam ti već govorio, 
moliti se za one koji nas mrze, po 
primjeru Isusa Krista, raspetog na 
drvetu križa.« 

Čuli smo danas Isusa u evanđe¬ 
lju: »Ako pšenično zrno, pavši na 
zemlju, ne umre, ostaje samo; ako li 
umre, donosi obilat rod.« (Iv 12, 23). 
Žrtva mučenika uvijek donosi plod 
dobra, pobjedu istine i ljubavi... 
Isus nastavlja: »Ako tko hoće služiti 
mi, neka ide za mnom. I gdje sam 
ja, ondje će biti i moj sluga. Ako tko 
hoće služiti mi, počastit će ga moj 
Otac.« (Iv 12, 26). 

Apostol Pavao pak piše Korin- 
ćanima: »Ta u vjeri hodimo, ne u 
gledanju. Puni smo pouzdanja i 
najradije bismo iselili iz tijela i use¬ 
lili se ka Gospodinu. Zato se trsimo 
- bilo iseljeni, bilo useljeni, da mu 
omilimo... Jer, svima nam se pojavi¬ 
ti pred sudištem Kristovim, da sva¬ 
ki dobije što je kroz tijelo zaradio - 
bilo dobro bilo zlo.« (2 Kor 5, 7-10). 
Neka Gospodin proslavi svoga Slu¬ 
gu Alojzija! Amen! 

Franjo kard. Kuharić, 

Nadbiskup zagrebački 

Propovijed kard. Paula Pouparda, pročelnika Papinskog vijeća za kulturu, 
u hrvatskoj nacionalnoj crkvi Hrvatskog papinskog zavoda sv. Jeronima u Rimu, 9. veljače 1997. 

Kardinal Stepinac - junački svjedok Evanđelja 


Preuzvišena gospodo. 

Draga braćo i sestre! 

»'Hajdemo drugamo, u obližnja 
mjesta, da i tamo propovijedam. 
Zato sam, naime, došao'. Tako je 
prošao svu Galileju, propovijeda¬ 
jući po tamošnjim sinagogama i iz- 
goneći zle duhove«. (Mk 1, 38-39) 

Ova slika Isusa navjestitelja Ra¬ 
dosne vijesti, što nam je predstavlja 
Evanđelje 5. nedjelje vremena kroz 
godinu, čudesno nas uvodi u spo- 
men-slavlje obljetnice rođenja (»dies 
natalis«) za nebo Sluge Božjega Aloj- 
zija Stepinca. 

Neumorno naviještati Evanđelje 
poput svoga Učitelja, liječiti srca slo¬ 
mljena strahotama rata i pritiscima 
nasilja, upravljati pameti između hri¬ 
dina protukršćanskih ideologija ovo¬ 
ga stoljeća, istjerivati zloduhe mržnje 
i nasilja - eto to je bio pastoralni pro¬ 
gram koji je s velikim zalaganjem i 
odvažnošću provodio kardinal Ste¬ 
pinac za vrijeme svoga biskupskog 
služenja u Zagrebačkoj nadbiskupiji. 
Poput svetog Pavla, bijaše nadbi¬ 
skup Stepinac uvjeren da naviješta- 
nje Evanđelja nije na njegovu slavu, 
već da je to njegova obveza. Jer, i on 
je u svojoj nutrini žarko osjećaonalog 
Apostolovih riječi: »Jao meni ako ne 
propovijedam Evanđelja!« (1 Kor 9, 
16). Bio je postavljen za pastira Bož¬ 
jeg stada u osobito složenim prilika¬ 
ma povijesti hrvatskog naroda. Nai¬ 
me, protukršćanske ideologije raz- 
milile su se Europom, sijući rasnu 
mržnju i klasnu netrpeljivost. Sučeli¬ 
ce njima je nadbiskup Stepinac zau¬ 
zeo vrlo jasan stav, bez obzira na mi¬ 
šljenja ljudi i političke računice, u po¬ 
svemašnjoj vjernosti Evanđelju, 
nauku Crkve i svojoj savjesti kao ka¬ 
toličkog biskupa. 

Prvi sukob, u kojem se pomalja 
sva veličina duha i nepodvojenost 
nadbiskupa Stepinca, dogodio se s 
rasističkom ideologijom nacistički 
obojenom. On je, naime, 31. listopa¬ 
da 1943., pred Zagrebačkom kate¬ 
dralom, na završetku pokorničke 
procesije, javno ustvrdio: »Kato¬ 
lička Crkva ne pozna rase koje gos- 



Kard. Paul Poupard, predsjednik Papin¬ 
skog vijeća za kulturu , predvodio je 
svečanu Euharistiju u crkvi Hrvatskog 
papinskog zavoda sv. Jeronima u Rimu , 
9 . veljače 1997. (Foto: N. Pintarić) 

poduju, i rasa koje robuju. Katolič¬ 
ka Crkva pozna samo rase i narode 
kao tvorevine Božje, a ako koga vi¬ 
še cijeni, to je onaj, koji ima pleme¬ 
nitije srce, a ne jaču pesnicu.« 

Nadbiskup Stepinac nije presta¬ 
jao podsjećati kako Crkva osuđuje i 
da je uvijek osuđivala svaku neprav¬ 
du i nasilje koja su se događala u ime 
klasne, rasne ili narodnosne mržnje. 

Njegove su riječi pratila^ djela. 
Učinio se braniteljem Srba, Židova 
i Cigana. 

Još teži i duži sukob - koji je tra¬ 
jao sve do njegove smrti - bijaše 
onaj s komunističkim režimom i 
njegovom ideologijom, utemeljenoj 
na bezbožnom materijalizmu. Na¬ 
kon što su u svibnju 1945. komuni¬ 
sti preuzeli vlast, na cijelom se po¬ 
dručju bivše Jugoslavije uspostav¬ 
ljala politika sustavne ateizacije. 
Onemogućivano je bilo poučavanje 
mladih u vjerskim istinama, sveće¬ 


nici, redovnici i redovnice i vjernici 
laici bivali su zatvarani i ubijani. Ti¬ 
sak i radio sustavno su napadali 
Svetu Stolicu i biskupe. Poslije broj¬ 
nih, bezuspješnih, osobnih inter¬ 
vencija, katolički su biskupi u mje¬ 
secu rujnu 1945. obznanili zajed¬ 
ničko Pastirsko pismo, kojemu je 
prvi začetnik bio nadbiskup Stepi¬ 
nac, u kojem su novome režimu 
predbačene mnoge primjedbe. 

Biskupi su pisali: »U ime te 
vječne pravde mi dižemo svoj glas 
pred svima vama, predragi vjernici, 
na obranu nepravično osuđenih 
svećenika. Ali ne samo njih, nego i 
drugih tisuća i tisuća, vaših sinova 
i vaše braće, koji su kao i oni osu¬ 
đeni na smrt, a da nisu mogli dati 
svoje obrane.« Naime, komunistič¬ 
ki režim, u mjesecima nakon rata, 
učinio je od svojih političkih protiv¬ 
nika pokolj u razmjerima nikad vi¬ 
đenima u tim zemljama. Biskupi su 
protestirali i protiv ukinuća katolič¬ 
kog tiska, zapljene crkvene imovi¬ 
ne, zabrana vjeronauka i sustavnog 
raskršćanjenja mladeži. 

Nadbiskup Stepinac je bio pot¬ 
puno svjestan težine svoga čina: 
»Sve bi mi bili oprostili, osim toga pi¬ 
sma«, reče jednom svome prijatelju. 

Nakon tog odvažnog čina kato¬ 
ličkih biskupa, komunistička je par¬ 
tija izgubila svaku nadu da će moći 
Zagrebačkog nadbiskupa nagnati 
na svoj plan o stvaranju nacionalne 
crkve, odvojene od Rima. Žestoka i 
nasilna propaganda u tisku pretho¬ 
dila je uhićenju i kazni nadbiskupa 
Stepinca na 16 godina zatvora s pri¬ 
silnim radom, koju je izrekao na¬ 
rodni sud u Zagrebu. U tom samrt¬ 
nom času, kao uvijek, nadbiskup 
Stepinac se pokazao velikanom, po 
primjeru apostola i biskupa prvih 
kršćanskih vremena. 

Izjavio je pred sucima: »Pred 
Bogom i pred ljudima moja je sav¬ 
jest čista. Moja je krivnja sto posto 
u tome, što nisam mogao poklek¬ 
nuti pred zahtjevima komunizma, 
koji jedini vlada u ovoj zemlji. Ako 
mora pasti moj život zato što sam 

Brojni hrvatski svećenici , studenti rimskih bogoslovnih učilišta, sudjelovali su u 
crkvi Hrvatskog papinskog zavoda sv. Jeronima u Rimu , 9 . veljače 1997 ., u sveča¬ 
noj misi o 37. obljetnici smrti kard. Stepinca 


izvršio svoju dužnost, primit ću 
mirno osudu. Optuženi Zagrebački 
nadbiskup zna za svoje uvjerenje 
ne samo trpjeti nego i umrijeti.« 

Motiv osude ili bolje reći izlika, 
bijaše političke naravi, kako se to 
događalo svaki puta u povijesti, od 
Nerona i Domicijana, sve do progo¬ 
nitelja naših dana, koji, da ne bi 
stvarali mučenike, prikrivaju se po¬ 
litičkim i socijalnim pobudama. Ui¬ 
stinu, nadbiskup Stepinac je bio 
osuđen, prema riječima Pape Ivana 
Pavla II., radi svoga suprotstavlja¬ 
nja »jarmu ateističkoga komuniz¬ 
ma, u ime ljudskih prava i vrijedno¬ 
sti slobode, osobito vjerske slobo¬ 
de«. To je isto potvrdio nadbiskup 
Stepinac kad je izjavio pred sucima: 
»Pod ovom vlašću, sloboda je čista 
iluzija i mi nećemo biti bespravno 
roblje. Borit ćemo se svim zakoni¬ 
tim sredstvima za svoja prava i u 
ovoj državi.« 

Propovijedati Evanđelje, biti 
svjedok Evanđelja - kakvog li za¬ 
nosa, vatre koja je gorjela u srcu 
kardinala Stepinca, po uzoru na 
apostola Pavla. Bio je propovjednik 
i svjedok Evanđelja od prvih dana 
svoga svećeništva i biskupskog po¬ 
svećenja prije Drugoga svjetskog 
rata. To je bio i u godinama tragič¬ 
nog svjetskog sukoba, i to je nasta¬ 
vio biti pod komunističkim reži¬ 
mom, čak i pred sudom i u zatvoru. 
»Svojom prisutnošću, svojim ra¬ 
dom, svojom hrabrošću i strp¬ 
ljivošću, svojom šutnjom i, napo¬ 
kon, svojom smrću, pokazao je da 
je istinski čovjek Crkve. Spremno je 


prinio sebe kao najveću žrtvu, sa¬ 
mo da ne bi zanijekao vjeru.« Tim 
nam ga je riječima izgovorenima u 
Zagrebačkoj katedrali opisao Papa 
Ivan Pavao II., 10. rujna 1994. Teško 
je zamisliti ljepšu pohvalu što ju 
najviša vlast Crkve može dati jed¬ 
nom Biskupu. 

Propovijedati Evanđelje i biti nje¬ 
gov svjedok, to bijaše za kardinala Ste¬ 
pinca osobna dužnost, zahtjev njego¬ 
va duha, koji su potpuno povezani s 
rezultatom neuvjetovanog darivanja 
Bogu, Crkvi i svome narodu. 

Takav je ostao sve do kraja. Dvije 
godine prije smrti pisao je Prvostol¬ 
nom kaptolu zagrebačkom, iz Kraši- 
ća, gdje je bio zasužnjen: »Sada, kad 


je tijelo najvećim dijelom uništeno, 
duh ostaje odlučan: braniti prava 
naše Crkve, čast Božju i dostojan¬ 
stvo čovjeka, ako će biti potrebno, 
'usque ad effusionem sanguinis - 
sve do prolijevanja krvi'«. 

Ivan Pavao II., u Apostolskoj 
pobudnici Nadolazak trećeg tisućljeća 
piše: »Na završetku drugog mileni¬ 
ja Crkva je postala ponovno Crkva 
mučenika« (br. 37). 

Između tolikih koji su u ovom 
stoljeću krvavih sukoba riječju i ži¬ 
votom posvjedočili svoju vjernost 
Kristu i njegovoj Crkvi, ističe se sja¬ 
jan i veličajan lik kardinala Alojzija 
Stepinca. 

Dok zahvaljujemo Gospodinu 
što ga je dao Crkvi i hrvatskom na¬ 
rodu u odlučnom trenutku njegove 
povijesti, molimo i na nakanu da 
nikad ne uzmanjka pastira Stepin- 
čeve vjere i hrabrosti. 

I na kraju, želim spomenuti svo¬ 
ju osobnu uspomenu: u godinama 
progona, kad god bih se zatekao u 
Hrvatskoj, osobito u Zagrebu, zbog 
raznih susreta i znanstvenih skupo¬ 
va, uvijek sam odlazio pomoliti se 
na grobu kardinala Stepinca. Dubo¬ 
ko me se dojmilo dok sam ga pro¬ 
matrao uvijek okićenog s puno cvi¬ 
jeća i naroda u molitvi. Sve to svje¬ 
doči živo priznanje naroda svome 
hrabrom Nadbiskupu, i pouzdan je 
odgovor na njegov zagovor za kr¬ 
šćansku budućnost plemenitog hr¬ 
vatskog naroda. Amen. 


»Nasljedujte vjeru svojih glavara!« 

Propovijed dr. Antuna Škvorčevića, u prvi dan TRODNEVNICE za Ste- 
pinčevo ’97, 7. veljače 1997. 

Dragi štovatelji Alojzija Stepinca! 

Čuli ste kako pisac poslanice Hebrejima opominje: »Spominjite se svo¬ 
jih glavara koji su vam navješćivali riječ Božju: promatrajući kraj njihova 
života, nasljedujte njihovu vjeru.« (Heb 13, 7) 

Mi smo se upravo zato sabrali da bismo se večeras spomenuli jednoga 
od najizvrsnijih glavara zagrebačke Crkve, Sluge Božjega Alojzija Stepin¬ 
ca, u pripravi za 37. obljetnicu njegove smrti. I željeli bismo razumjeti po¬ 
ruku njegove vjere, promatrajući - kako pisac kaže - kraj njegova života. 

Kakva je njegova vjera? Svoj vlastiti život Sluga Božji poimao je pola¬ 
zeći od Svetoga pisma, oblikovao se u školi Božje riječi, te ako bismo ga 
promatrali s nekih drugih polazišta i sudili po nekim drugim mjerilima. 

zasigurno ne bismo govorili pravu 
istinu o njemu. To anači da nam i da¬ 
našnje Evanđelje može biti od pomo¬ 
ći u otkrivanju pojedinih crta njegova 
vjerničkoga lika. Evanđeoski izv¬ 
ještaj prikazuje život Ivana Krstitelja. 

Opisuje jednu od mnogih proročkih 
sudbina. Reći će Isus kako je većina 
proroka jednako završila: bili su ubi¬ 
jeni. Jer prorok je čovjek koji osjeća 
po Božju, živi po Božju, nastupa po 
Božju, te je radi toga u neskladu sa 
svijetom oko sebe. Ivan Krstitelj ne 
preza otvoreno reći Herodu: »Ne 
smiješ imati ženu brata svoga!« (Mk 
6,18). To će ga stajati glave. 

Promatrajući lik Sluge Božjega 
Alojzija Stepinca u svjetlu ovoga 
Evanđelja, ne možemo se oteti doj¬ 
mu da nam ono govori i o njegovoj 
proročkoj sudbini. U tolikim staro¬ 
zavjetnim prorocima, novozavjet- 
nim velikanima, počev od apostola, 
te kroz cijelu povijest Crkve, susre¬ 
ćemo ljude u kojima na neodoljiv način progovara Bož¬ 
ja prisutnost i njegova snaga. To se očitovalo i u nad¬ 
biskupu Stepincu, osobito kad se u teškim i tužnim 
vremenima hrabro zauzimao za vrijednosti Evanđelja, 
za dostojanstvo čovjeka, za prava svih i svakoga. Ra¬ 
zumljivo je da radi toga nije bio po volji ni jednom si¬ 
stemu. Kako u doba Heroda kralja, tako je bilo uvijek 
sve do Stepinčeva doba, moćnici su si osiguravali vlast 
uklanjajući one koji su im smetali, bili im neugodni 
zbog svoje moralne načelnosti. I uvijek su stradavali 
oni koji su se zauzimali za pravdu, istinu, za dobro ma¬ 
log, porobljenog i zgaženog čovjeka. Upravo ovdje, u 
ovoj katedrali, zvonila je Stepinčeva uvjerljiva, sveto- 
pisamski sazdana, duboko proživljena proročka riječ. 
Upravo na ovom mjestu po toj riječi i po tom proroč¬ 
kom svjedočanstvu izranjaju pred nas najizvomije crte 
njegova vjerničkoga lika. 

Nalazimo se u pripravi za Veliki jubilej 2000. godi¬ 
ne, u godini Isusa Krista, te je zacijelo vrijedno posve¬ 
titi ponešto pozornosti Stepinčevoj vjeri u Isusa Krista, 
posebice u utjelovljenje Sina Božjega, kroz koju se na 
sasvim određen način očituje njegova proročka veliči¬ 
na. Na sam Božić 1941. godine ovdje u Katedrali on je 
prisutnima na svetoj misi, tumačeći božično Otajstvo, 
posvjedočio da je Isus Krist za njega temeljno nadah¬ 
nuće života. I to Isus Krist kojega su naviještali proroci, 
kojega je pripravljao Stari zavjet, koji se u punini vre¬ 
mena utjelovio, koji je svojim djelom i riječju potvrdio 
da je Sin Očev, koji je svojom mukom, smrću i uskrsnu¬ 
ćem u punini ostvario Očev naum spasenja. Riječ koju 
smo čuli na završetku današnjeg prvog čitanja: »Isus 
Krist jučer i danas isti je i uvijeke« (Heb 13, 8) znao je 
ponoviti u više prigoda. I ta istina o Sinu Božjemu davala 
mu je snagu i sigurnost u njegovu osobnom životu, kao 
i u javnim nastupima u zauzimanju za prava čovjeka. 

Svoje poslanje čovjeka, svećenika i biskupa poima- 
o je povijesno spasenjski. U povijesno spasenjskom pak 


Božjem djelovanju s osobitom pažnjom razmatrao je 
način na koji Bog ostvaruje svoje naume. Tumačio je 
vjernicima iznenađujuću taktiku, kojom se Bog služi. 
Upozoravao na mnoge sastavnice božičnog Otajstva, 
koje očituju Božju domišljatost, zamjetljivu samo vjer¬ 
ničkom oku. Stepinac je razumio kako događaji koje 
pokreću ljudi, kao što je popis pučanstva rimskog im¬ 
perija, naređen od cara Augusta, samo naoko određuju 
sudbinu povijesti i svijeta. Jer, dok car mjeri snagu svo¬ 
je moći te broji pučanstvo, odmjerava koliko poreza 
može ubrati, istražuje koliko vojske može unovačiti, u 
to isto vrijeme i kroz taj isti događaj Bog putem odba- 
čenosti, skrovitosti štalice, slabosti djeteta ostvaruje 
svoj naum spasenja ljudskoga roda. Nalazimo se pred 
dvostrukim izazovom. S jedne strane imademo cara, 
pravim imenom Oktavijan, kojem je rimski Senat na¬ 
kon uspostave mira u cijelom carstvu, udijelio naslov 
Augustus, što znači božanski. Svjedoci smo povijesnog 
pokušaja pobožanstvenjenja čovjeka. S druge pak stra¬ 
ne Bog postaje čovjekom, preuzimajući na sebe sudbi¬ 
nu ljudske krhkosti, slabosti i smrtnosti. Radi se o po¬ 
vijesnom očitovanju Božjeg učovječenja. Pitanje koje se 
krije u dnu toga događaja glasi: Spašava li čovjek koji 
želi postati bogom ili Bog koji postaje čovjekom? Na¬ 
ravno, za nadbiskupa Stepinca nema dileme. On je po¬ 
vjerovao Božjem putu slabosti, siromaštva, skromno¬ 
sti, te će upravo to biti temeljne oznake njegova osob¬ 
nog života. I uvijek je bilo tako da je Bog progovarao 
na svoj iznenađujuće jednostavan način te su ga upra¬ 
vo jednostavni i maleni ljudi znali razumjeti. Takvi su 
bili snažni i uvjerljivi pronositelji Božjih stvarnosti i 
ostavljali daleko veće tragove na ovoj našoj zemlji negoli 
takozvani velikani koji su imali moć i vlast upravljati 
svjetovima. Takvoga Stepinca pamti ova Crkva i na¬ 
rod, te takav govori snažno i nakon svoje smrti. 

No, ne samo da je nadbiskup Stepinac pronašao 
nadahnuće za svoj vlastiti vjernički život u načinu po- 

vijesno spasenjskog Božjeg djelovanja, nego je ujedno 
razumio i ovu istinu: Ako je Bog tako stao na čovjeko¬ 
vu stranu da je postao jednim od nas, onda je utjelov¬ 
ljenjem i rođenjem svoga Sina jasno obznanio tko je za 
njega čovjek. Za Boga je čovjek prva i najveća vrijed¬ 
nost, središte zanimanja, biće prema kojem je usmjere¬ 
no sve njegovo djelovanje. Ili kako to ispovijedamo u 
»Vjerovanju«: Sin Božji je »radi nas ljudi i radi našega 
spasenja postao čovjekom«. Još više, u muci i smrti 
svoga Sina, u njegovoj poslušnosti dokraja, u krvi nje¬ 
govoj, Bog će objaviti tko je za njega čovjek. Nadbiskup 
Stepinac bio je potpuno svjestan da se Bog nije šalio 
kad je Sina svoga predao u smrt za čovjeka. I upravo 
tu će naći najsnažnije uporište za svoje strastveno zau¬ 
zimanje za prava i dostojanstvo čovjeka. 

Dobro je poznato kako je osobito za vrijeme II. 
svjetskog rata na sve moguće načine nastojao pomagati 
ugroženima, bez obzira na vjeru i naciju, neustrašivo 
dizao svoj glas u prilog obespravljenih Zidova, potajno 
ih pokušavao spašavati skrivajući ih u svojoj ljetnoj re¬ 
zidenciji u Brezovici, kako je u različitim prigodama i 
na svakovrsne načine ustajao protiv rasizma, kako je 
onodobnim vladarima znao reći čvrstu riječ protiv Ja¬ 
senovca, kako je i nakon 1945. godine novim moćnici¬ 
ma progovarao o pogaženim pravima čovjeka, osobito 
o vjerskim pravima, o poštivanju ljudskog dostojan¬ 
stva, o povijesnim činjenicama i pravima također hr¬ 
vatskoga naroda. Isus Krist je bio sigurnost i snaga Ste- 
pinčeva života i njegova neustrašiva zauzimanja za 
prava i dostojanstvo svakoga čovjeka. Upravo kroz 
uronjenost u Isusa Krista i kroz svoje djelovanje iz te 
uronjenosti nadbiskup Stepinac je primjer koji poziva 
na nasljedovanje. 

Međutim, mogla bi se u nekome poroditi sumnja 
da je ponašanje Ivana Krstitelja u današnjem Evanđe¬ 
lju, kao i ono nadbiskupa Alojzija Stepinca, odveć tvr¬ 
do, na neki način fanatično, pa stoga neprihvatljivo za 
suvremeni svijet. Valja jasno reći da postoji oštra crta 
razdjelnica između fanatizma i radikalnog vjerničkog 
opredjeljenja. Mučenici kroz povijest Crkve nisu slijepi 
zatočenici vlastitih ideja, nego heroji vjere u najvišem 
stupnju. Naime, fanatik je čovjek koji nije slobodan, ni¬ 
je progledao u cjelovitosti istine o čovjeku i o životu, 
upregnut je u sasvim određene protuživotne ciljeve, 
djeluje iz mračnih poriva protiv drugih, ne umire iz 
slobode za vrijednosti čovjeka i života, nego iz zaslijep¬ 
ljenosti mržnjom, te njegova smrt nije herojstvo nego 
određeni kukavičluk. Kad se radi o radikalno opredi¬ 
jeljenim vjernicima, to su ljudi najveće slobode. Istinu 
o Bogu, čovjeku i životu nije im nitko nametnuo, nego 
su je slobodno razmotrili u svoj širini, neprikraćeno je 
prihvatili, usvojili je za život i iz nje djelovali, nikada 
protiv nekoga, nego uvijek u prilog čovjeka. 

Pokretačka snaga nije im sljepilo mržnje ili prisila 
nekog nametnutog cilja, nego slobodan uvid u istini¬ 
tost pojedinih vrijednosti života, u koje potom ulažu 
najbolje vlastite snage. Oni ne umiru iz mržnje protiv 
nekoga, nego polažu sebe iz slobode za vrijednosti ži¬ 
vota. To je nasljedovanje Isusove na smrt spremne slo¬ 
bode. To su heroji koji polažući život pobjeđuju smrt. 
Takvi su sveci. 



Vlč. Ilija Petković, župnik hrvatske katoličke župe Presvetoga 
Trojstva u Oakvilleu (Kanada), predvodio je svečanu Euharistiju 
o 37. obljetnici smrti Sluge Božjega 9 . veljače 1997. 


Radikalna opredijeljenost nadbiskupa Alojzija Ste¬ 
pinca za Isusa Krista nije bila povezana s mržnjom pro¬ 
tiv bilo koga, nego ga je osposobila da živi vrijednosno 
u svim situacijama svoga života, da ne poklekne pred 
bilo kojom ideologijom, bilo čijim sebičnim interesom, 
vlašću, ponudama s bilo koje strane. Tom svojom vjer¬ 
ničkom dosljednošću snažno je označio vrijeme svoje 
slobode i tamnovanja, vrijeme prošlo ali i sadašnje. 
Njegov lik ne pripada tek povijesti, nego želi postati i 
dio sadašnjosti kroz naše osobno nasljedovanje njego¬ 
va vjerničkog herojstva. Stoga je na mjestu ponoviti još 
jednom poziv pisca poslanice Hebrejima: »Nasljedujte 
vjeru svojih glavara!« 

Sabrali smo se večeras u pripravi za obljetnicu smr¬ 
ti Sluge Božjega Alojzija Stepinca da bismo razmotrili 
poruku njegova vjerničkoga lika i zahvalili Bogu za sve 
ono što nam je veliko i dragocjeno u njemu darovao, 
upravo za vremena kad nam je takav dar bio najpo¬ 
trebniji. Svoju zahvalnost pretočimo u molitvu za nje¬ 
govu proslavu na oltaru svetosti. A osobito žarko za¬ 
molimo da prigodom Velikog jubileja 2000. godine, po 
primjeru Sluge Božjega, u svima nama snažnije progo¬ 
vori Isus Krist, te i mi u ovom našem vremenu budemo 
većma na hvalu i slavu Boga živoga. Amen! 

Dr. Antun Škvorčević 

»Isus Krist je za nas Bog, za njega smo 
spremni svakoga časa umrijeti!« 

Propovijed dr. Stjepana Kožula, u drugi dan TRODNEVNICE za Stepinčevo 97, 8. veljače 1997. 


Draga braćo i sestre! 

Po odredbi Svetog Oca Ivana Pavla II. godina 1997. 
je Isusova godina. Sva naša liturgijska slavlja i pripre¬ 
me, želi obilježiti naša usredotočenost na osobu Isusa 
Krista, koja je izvor našeg duhovnog rasta, posvećenja 
i otkupljenja. 

Polazna točka našeg vjerovanja je objava Boga u 
Isusu iz Nazareta. U čovjeku Isusu »Riječ je tijelom po¬ 
stala i nastanila se među nama« (Iv 1,14). Sin Božji uze- 
o je ljudsku narav, te je radi nas ljudi i radi našega spa¬ 
senja postao čovjekom. 

U duhovnoj pripravi za spomendan preseljenja u 
vječnost Sluge Božjega Alojzija Stepinca, večeras ćemo 
promatrati Isusa kako je prošao zemljom čineći dobro. 

Želimo, kao i Sluga Božji Alojzije, upoznati Isusa, 
čuti Isusa, susresti se s Njime, kako bismo ga mogli na¬ 
sljedovati, svjedočiti za Nj i prolaziti zemljom čineći 
dobro ljudima oko nas. 

Pokajmo se za svoje grijehe, skrušimo se pred Ja- 
ganjcem koji odnosi grijehe svijeta i poniznom dušom 
slavimo ovu svetu Misu. 

Ove godine u svetoj liturgiji čitamo Evanđelje po 
Marku. Markovo evanđelje nas vodi k otkrivanju Isu¬ 
sova identiteta, po Njegovim riječima, gestama i po 
Njegovim čudesnim djelima, što izvrsno odgovara te¬ 
meljnoj odrednici ove Isusove godine 1997. 

Ljudi onog vremena, kao i pripovijedanje u samom 
Evanđelju, iznose pitanje: »Tko je ovaj?« Evanđelist 


Marko svojim Evanđeljem postupno otkriva tko je Isus 
iz Nazareta, jer to si pitanje postavlja svaki čovjek koji 
dođe u dodir s osobom Isusa Krista. 

Isus je Krist, ali i Mesija koji preokreće očekivanje 
svojih suvremenika, jer zna da je poslan ostvariti naum 
Božji, koji prolazi i kroz poniženje i kroz smrt (usp. Mk 
8, 31-33). On je Sin Božji, čiji pravi identitet i poslanje 
otkriva božanska objava u krštenju na rijeci Jordanu i 
preobraženju na brdu Taboru (usp. Mk 1, 11; 9, 7). Sve 
će biti usmjereno svečanom trenutku Golgote, kada će 
i poganski satnik priznati: »Uistinu, ovaj čovjek bijaše 
Sin Božji!« (Mk 15, 39). On je Sin Božji i Sin čovječji. 
Kaže sveti Ivan apostol: »Svaki koji ispovijeda da je 
Isus Krist došao u tijelu, od Boga je. A nijedan duh koji 
ne ispovijeda takva Isusa, nije od Boga.« (1 Iv 4, 2). To 
je vjera koju Crkva stoljećima ispovijeda, ljubomorno 
čuva, brani i novim naraštajima prenosi. Isus je neraz¬ 
dvojivo »pravi Bog i pravi čovjek«, istobitan s Ocem 
po božanstvu, istobitan s nama ljudima po čovještvu. 

Isus je, braćo i sestre, i danas Gospodin i Spasitelj, 
jedini posrednik između Boga i ljudi. Uzevši ljudsku 
narav, ušao je u zajedništvo sa svakim čovjekom, izvr¬ 
šio djelo spasenja i otkupljenja, te svojim uskrsnućem 
od mrtvih objavio puninu života »i otvorio vrata nebe¬ 
skog zajedništva«. On je temelj i razlog naše nade u 
»uskrsnuće tijela i život vječni«. 

Dakako, braćo i sestre, taj divni čovjek Isus, taj 
uzvišeni Brat, Sin Božji i Otkupitelj povijesti i čovjeka 



U euharistijskom slavlju o 37. obljetnici smrti Sluge Božjega , 9 . veljače 1997., 
u Oakvilleu je sudjelovao veliki broj župljana 

-najveći je događaj povijesti. Nakon svoga krštenja na 
rijeci Jordanu, Isus kreće u pustinju, gdje se u tišini i 
sabranosti priprema za svoje veliko poslanje. Ondje ni¬ 
je podlegao kušnji napasnika, da pođe kao čovjek u 
iskonu putem mimo Boga ili protiv Boga. Isus prihvaća 
put poniznosti, prihvaća put poslušnosti Ocu. Krenuo 
je Božjim putem i postaje Spasitelj povijesti čovjeka. 

Krist pun Duha Svetoga, braćo i sestre, polazi i vrši 
poslanje. On govori nama razumljivim ljudskim riječi¬ 
ma, ljubi nas ljudskim srcem. On poziva i naviješta: 
»Približilo se vrijeme, obratite se i vjerujte Evanđelju.« 

On je najveći duhovni dobročinitelj. Prošao je zem¬ 
ljom čineći dobro, i jer Bog bijaše s njim, njegove riječi 
su potvrđivali čudesni znakovi. Sažalio bi se nad mnoš - 
tvom, tražio bi izgubljene, tješio žalosne, nahranio 
gladne, liječio je svaku bolest i svaku nemoć u narodu. 
Doista, približilo se kraljevstvo Božje: Slijepi gledaju, 
gluhi čuju, mrtvi ustaju, siromasima se propovijeda 
Evanđelje! 

Smisao naše duhovne obnove i priprave, braćo i se¬ 
stre, za dan preminuća Sluge Božjega Alojzija Stepinca 
-jest dublje poznavanje Isusa Krista. On je otkupljenje, 
spasenje i posvećenje naših duša. On je izvor milosti i 
života! Njega treba susresti, čuti, upoznati. Njega treba 
nasljedovati i životom svjedočiti za Nj. 

To se izvrsno ostvarilo u životu Sluge Božjega Aloj¬ 
zija. Mogao je s Isusom nositi svoj križ, križ naroda i 
Crkve, križ svoga poslanja, jer je vjerovao Isusu, živio 
s Njim, i u Njemu gledao život i budućnost čovjeka, 
obitelji, naroda i Crkve. Zato je mogao i na sudu svje- 


Molitva vjernika u Trodnevnici 
uoči 37. obljetnice smrti kard. 
Stepinca 7. veljače 1997. 

1. Upravljaj, Gospodine, svoj narod na put ži¬ 
vota preko upravitelja koje si nam Ti dao. Neka 
Tvoja Crkva trajno ostane vjerna Tvojoj Riječi, kako 
bi svi ljudi našli svoje dostojanstvo u radosnom 
svjedočenju ljubavi, molimo Te... 

2. Svakodnevno smo izloženi izazovima živo¬ 
ta, koji od nas katkad traži da žrtvujemo ono što 
nam je sveto. Da u takvim časovima ostanemo uz 
Tebe tražeći uvijek Tvoje kraljevstvo, molimo Te... 

3. Sv. Ivan Krstitelj, zbog vjernosti istini, morao 
je položiti život. Istina oslobađa, istina koja izlazi 
iz ljubavi, iz brige za bližnjega. Daj nam hrabrosti 
biti uvijek na strani istine, molimo Te... 

4. Kardinal Alojzije Stepinac, navjestitelj istine, 
ostao je dosljedan Kristu koji je uvijek isti, i jučer i 
danas i uvijek. Daj nam da, promatrajući kraj nje¬ 
gova života, možemo nasljedovati njegovu vjeru, 
molimo Te... 

5. Svima koji su se za života uzdali u Tebe, Gos¬ 
podine, pokaži svoje milosrdno lice u radosti vječ¬ 
noga života, molimo Te... 



I najmlađi župljani hrvatske katoličke župe Naše Gospe 
Kraljice Hrvata u Torontu pridonijeli su proslavi 37. 
obljetnice smrti kard. Stepinca 


dočiti: »Isus Krist je za nas Bog, za njega smo spremni 
svakoga časa umrijeti!« Iz tog uvjerenja - raste njegov 
odnos prema čovjeku! 

Da, braćo i sestre, zato je Sluga Božji Alojzije bio 
Kristov nasljedovatelj u ljubavi prema bližnjima, pre¬ 
ma svakom čovjeku. Biti duhovni dobročinitelj, ali biti 
i materijalni dobročinitelj! Došavši kao mladi svećenik 
sa studija u Rimu, vidio je u Zagrebu siromašne, po¬ 
trebne. Vidio je što ima po predgrađima ondašnjeg Za¬ 
greba, što ima po podrumima grada. Zato je organizi¬ 
rao Karitas, pomagao ljudima, ublaživao nevolju i bol, 
osnivao javne kuhinje. Takav će ostati i kasnije kao 
Natpastir. Karitas će mu biti kao zjenica oka. Spašavao 
je ratnu siročad! Mnogi imućni ljudi u gradu Zagrebu 
i u Crkvi - u ono vrijeme - nisu vidjeli siromašnih i 
potrebnih. Živjeli su zadovoljni sobom, misleći da je 
svima dobro baš kao i njima. Sluga Božji Alojzije je gle¬ 
dao drugim očima. Vidio je u čovjeku Isusa koji trpi, 
koji je žedan, koji je bolestan, koji je gol i bos, koji je 
gladan. Vidio je Isusa koji je prošao zemljom čineći do¬ 
bro, liječeći svaku bolest i nemoć u narodu. Vidio je Isu¬ 
sa koji se poistovjećuje, u duhu svoga govora na Gori, 
s blaženima u siromaštvu, u progonu, u nevoljama ži¬ 
vota. Tko su ti? Isus je taj siromah i patnik. Po djelatnoj 
ljubavi bit ćemo suđeni. »Sve što ste učinili jednome 
od ove moje najmanje braće, meni ste učinili«, kaže 
Isus, otkrivajući do koje mjere se poistovjećuje s čovje¬ 
kom, s nevoljnikom, siromahom, potrebnikom. 

Pokušajmo, braćo i sestre, u ovim trenucima sabra¬ 
nosti susresti Isusa i čuti Isusa. Pođimo i nasljedujmo 
ga - po uzoru Sluge Božjega kardinala Alojzija Stepin¬ 
ca. Pođimo zemljom i činimo dobro. Pođimo i dijelimo 
ljubav, i budimo ljubav: i kroz riječ, i kroz dobro srce, 
i kroz darežljive ruke. Pođimo zemljom i činimo dobro. 
Amen! 

Dr. Stjepan Kozu! 

STEPINČEVO ’97 


Propovijed dr. Stjepana Kušara u treći dan 
TRODNEVNICE za Stepinčevo ’97, 9. veljače 1997. 

Stepinac je bio znakom mnogim ljudima koji su gledali gdje će naći orjentir i znak vjernosti 
Bogu, Crkvi i vlastitom narodu u tmurnim vremenima 


Uvod u Euharistijsko slavlje 

U okviru trodnevnice u kojoj se spremamo na pro¬ 
slavu 37. obljetnice smrti Sluge Božjega Alojzija Stepin- 
ca htjeli bismo danas razmišljati o značenju Kristovog 
uskrsnuća za naš kršćanski život. To činimo u svetoj 
misi koja je spomen Kristovog života, Kristove žrtve 
na križu i Kristovog uskrsnuća - izvora našeg novog 
života. Mi smo u to uskrsnuće kršteni. 

Kristovo ime zazivano je na nas, spojeno s našim 
imenom. Zato se u njegovo ime okupljamo i s njegova 
oltara primamo snagu za život, da bismo u ovom svi¬ 
jetu svjedočili kako je on Svjetlo, kako je on Put, Istina 
i Život. Krist je to također u mračnim epohama povi¬ 
jesti, on je to u vremenu u kojem je živio kardinal Ste¬ 
pinac; on je to i u našem vremenu. 

Da bi oči našeg srca bile bistre i sve to uvijek jasno 
uočavale, valja priznati pred Gospodinom slabosti i 
grijehe. Valja priznati pred njim ono što nas dijeli od 
njega, ono što nas dijeli jedne od drugih i zamoliti ga 
za snagu da prevladamo slabosti, da prevladamo dio¬ 
be i da u njegovu Duhu budemo jedno. 

Homilija 

Braćo i sestre! 

Vjerujem da ste se vi mladi i vi manje mladi češće 
u životu pitali što je zapravo to: naš ljudski život? U 
čemu se on sastoji? Sto je njegova kičma i srž? To pita¬ 
nje nije svagdašnje pitanje. To pitanje izranja onda, kao 
kod Joba u današnjem prvom čitanju, kad čovjek osjeti 
da mu se zgrada života naginje i ruši. Ili kad mu se 


temelji tresu u bolesti, nemoći, napuštenosti. Ili možda 
kojim slučajem onda, kad je jako sretan pa se od pre¬ 
velike sreće počne plašiti da će mu sreća biti kratka. 
Čovjek se pita o onom skrivenom unutarnjem što daje 
stabilnost i što jamči opstanak. 

Osjećajući bolest i kraj života biblijski patnik Job 
uspoređuje ljudski život s danima nadničara, čovjeka 
dakle, koji na kraju dana prima plaću za svoj rad. Nad¬ 
ničar željno iščekuje tu plaću, jer o njoj ovisi njegov ži¬ 
vot i život njegove obitelji. 

Druga Jobova slika za život jest lik roba koji radi 
na jakom suncu. Za njega nitko ne mari, on je tjeran na 
posao, a žudi za hladom. Tako čovjek i danas može biti 
poput roba gonjen i vitlan unutarnjim i vanjskim ne¬ 
daćama. Stoga često puta ne vidi ni kičmu oko koje mu 
se život plete, a ni cilja prema kojemu ide. Nije čudo 
da čovjek onda malakše, da osjeća kako je vrijeme krat¬ 
ko i u svojoj kratkoći prazno. Takva životna muka, re¬ 
koh, nije svagdan. Ali ona povremeno pokuca na naša 
vrata kao neželjeni gost, i mi je mučno osjećamo. 

S druge strane pak vidimo da nam se Krist u da¬ 
našnjem Evanđelju pokazuje upravo kao neumoran 
radnik, neumoran u svom druženju s ljudima, i s po¬ 
jedincima i sa mnoštvom. On dopušta da ga pogađa 
ono što i te ljude pogađa. On dopušta da ga uznemiruje 
ono što njih uznemiruje i od čega oni pate. Tako da je 
on njihov suputnik i njihov supatnik. Zato on uz jaku 
riječ, koja naviješta blizinu Božju ljudskom srcu, poka¬ 
zuje također svojim ponašanjem i svakim svojim dje¬ 
lom da Božja riječ koju on naviješta nije samo puka ri¬ 
ječ, nego da ona također mijenja ljudski život osloba¬ 
đajući ga bolesti, nedaća i muka - dakle svega onoga s 
čime čovjek sam ne umije i ne može izići na kraj. 

Isus Krist pokazuje u svom 
životu jedan nama nedostižan 
sklad riječi i djela pred kojim 
ljudi, kako onda tako i danas, 
ostaju zapanjeni, zadivljeni. 
Takav Isus Krist mogao je po¬ 
vući za sobom ljude, mogao 
im je dati da osjete kako je u 
njemu prisutna snaga u koju se 
čovjek može pouzdati te da iz 



Skupina hrvatske mladeži župe 
Naše Gospe Kraljice Hrvata u To¬ 
rontu na zajedničkoj slici u župnoj 
crkvi nakon prigodnog programa 
uoči Stepinčeva '97. 

Mnoštvo Božjeg naroda ispunilo je Katedralu i prostor ispred nje na svečanoj 
Misi o 37. obljetnici smrti Sluge Božjega Alojzija Stepinca 


tog pouzdanja živi, i to drugačije negoli očajnik koje¬ 
mu su dani prazni i koji čeka dok se ne ispuni njihov 
broj. 

Isus Krist je dao ljudima snagu da su mogli i u ne¬ 
daćama života, života uspoređenog s danima nadniča¬ 
ra i s danima roba, opstati i sačuvati unutarnji mir, 
unutarnje pouzdanje i biti osloncima onima kojima je 
trebao ljudski oslonac. On i danas daje tu snagu sva¬ 
kom ljudskom srcu koje mu želi vjerovati. 

Kad su mi pričali o Stepincu, uvijek sam se pitao 
stoje tom čovjeku davalo snagu da bude tako spreman 
na sve, čvrst i ujedno blag, da bude tako nepokolebljiv, 
a u isti mah da ne bude fanatičan. Uspravnost karak¬ 
tera, naime, i nepokolebljivost duha, nisu izraz fanatiz¬ 
ma. Fanatizam se sastoji u tome da netko osjeća potre¬ 
bu drugima skidati glave kako bi dokazao da je on u 
pravu. No, to se ne može Stepincu predbaciti. Prije će 
se to predbaciti nekim drugima. 

Što je dakle njemu davalo snagu da u kontekstu 
svog vremena i u svom naviještanju vjere tako nepo¬ 
kolebljivo umije zastupati dostojanstvo i prava progo¬ 
njenih, te pravo jednog naroda na njegovu slobodu i 
na njegovu državnost? Neki vole to isticati kao njego¬ 
vu državotvornost i kao njegov doprinos slobodi Hr¬ 
vatskog naroda, koja nalazi svoje ispunjenje u vlastitoj 
državi. Najdublji i glavni korijen takvog Stepinčevog 
uvjerenja nisu bile društvene i političke ideje o praved¬ 
nosti i suverenosti, nego se takvo njegovo uvjerenje 
hranilo i raslo iz njegova kršćanskog vjerovanja, iz nje¬ 
gove ukorijenjenosti u vjeru u uskrsloga Krista, u Kri¬ 
sta koji se nije štedio u svom radu, u ostvarenju svoga 
poslanja. Iz kršćanske vjere pritjecala mu je snaga da 
ustraje, da bude nepokolebljiv i da u teškom vremenu 
upozori na vrijednosti kojih se ljudski život treba dr¬ 
žati, na kojima se on treba nadahnjivati i koje ga trebaju 


orijentirati. Odatle je svaka Stepin- 
čeva misao dobivala svoj profil i 
svoju uvjerljivost. 

Na Uskrs 1942. godine, na kra¬ 
ju svoje propovijedi, on je rekao: 
»Nije najveći pobjednik onaj koji 
satire u prah i pepeo gradove i sela, 
niti onaj koji razgoni kao pljevu sil¬ 
ne zemaljske vojske, niti onaj pred 
kojim dršću pojedinci u brizi za ze¬ 
maljski život. Nego onaj koji je gos¬ 
podar života i smrti, Isus Krist koji 
je na današnji dan slavno uskrsnuo 
iz groba. Što god se dakle zbivalo 
oko nas i kakve god nas pogibelji 
okružuju i prijete ili budu prijetile, 
nema razloga da strepimo ili da 
plačemo. Nego imajući nepokoleb¬ 
ljivu vjeru u njega. Spasitelja naše¬ 
ga, slijedimo glas Crkve. Ovo je 
dan što ga učini Gospodin, raduj- 
mo se i veselimo u njemu.« 

Mislim da bi se te Stepinčeve ri¬ 
ječi mogle staviti kao motto njego¬ 
va života, motto koji savršeno od¬ 
govara njegovoj lozinci - »U Te se. 
Gospodine, uzdam!« 

Uzdanje u Boga pritjecalo je Stepincu kao dar 
odozgor baš zato, jer je nepokolebljivo vjerovao u Isusa 
Krista uskrsloga, te je umio tu snagu u momentima 
molitve uporno prositi - i pokazati je onima koji su bili 
slabiji od njega. Zato je on mogao biti svjetlo mnogim 
ljudima. Zato je on mogao mnogima, a da i nije znao, 
biti jamcem snage i znakom ustrajnosti u teškim vre¬ 
menima. 

Da bismo ga što bolje razumjeli, trebamo se udubiti 
u poruku današnjeg Evanđelja i usvojiti je. Ono nam 
naime s jedne strane pokazuje da je rad u vlastitom 
zvanju - kod Stepinca je to bila biskupska služba, kod 
nekog drugog će to biti nešto drugo - neophodan uvjet 
da se uopće nešto dogodi među nama i da naš život 
uspije i da dobije kičmu i bude ispunjen smislom. S 
druge strane pak taj rad treba biti popraćen drugim ne¬ 
ophodnim uvjetom cjelovitog ljudskog života - moli¬ 
tvom. Gospodin Isus je radio i povlačio se u molitvu. 

Zanimljivo je međutim da Gospodin Isus, čuli smo 
to danas, nije izliječio sve bolesnike. On ih je ostavio, 
išao je dalje, da drugima navijesti riječ Božju. Sva nje¬ 
gova izliječenja, sve ono što je činio, valja spajati s nje¬ 
govim riječima i onda gledati u tim djelima i u svemu 
njegovom radu potvrdu istinitosti njegovih riječi. U 
svom radu, u svom služenju, on je bio neumoran, a kad 
su drugi spavali, on je ustajao i povlačio se u osamu 
na molitvu. 

Bilo je vremena u Crkvi kad se govorilo da je sve 
molitva. Prema tome ne bi bilo važno napose se moliti, 
recimo ujutro ili navečer, bilo kada. Ako je molitva moj 
rad, ako je molitva moje zalaganje, onda nije potrebno 
moliti se posebno. A neki su zaključivali da ni sudjelo¬ 
vanje u svetoj misi nije baš potrebno. Međutim, istina 
je da ono što čovjek uvijek čini, to mora u određenim 

momentima dana i života izričito činiti. Ne možete reći 
da volite svoje mile i drage, a da to, i samo to, nikad 
konkretno ne dokažete. Riječ bez djela postaje nevjero¬ 
dostojnom. Molitva je pak za Gospodina Isusa i za sva¬ 
kog drugog molitelja dizanje duše k Bogu, otvaranje 
vlastitog života Bogu. Bog takoreći kroz moliteljeve 
oči, kroz oči njegovog srca i duše, vidi njegov život. On 
ga dakako uvijek vidi kao Stvoritelj i darivatelj života. 
Međutim, u molitvi molitelj Bogu takoreći daje svoje 
oči da njima, i zajedno s moliteljem, motri njegov život, 
njegove tegobe i radosti, te da onda kroz te oči srca u 
njegovu dušu uđe i u njoj se trajno nastani Božje svjetlo 
i Božji mir. 

Da Stepinac nije toga imao, ne bi postao svjedokom 
vjere i čovječnosti kako ga mi poznajemo. I svi oni koji 
do njega drže, trebali bi to zapamtiti i u tome ga tako¬ 
đer slijediti. Dakle, nepokolebljivo se zalagati u vlasti¬ 
tom zvanju, ne štedeći se u radu i zaobilazeći pritom 
svoje uske interese, te tako pridonositi zajedničkom 
dobru. Isto tako otkrivena srca, prostodušno moliti Go¬ 
spodina i tražiti od njega svjetlo i snagu za poštenje, za 
dobrotu. 

To valja napose istaknuti u onim vremenima kad 
ljudi imaju osjećaj da se to ne isplati. Možda naše vri¬ 
jeme, s obzirom na tu stvar, i nije tako daleko od Ste- 
pinčeva vremena. Ima mnogih koji sumnjaju isplati li 
se biti dobar i pošten, isplati li se pošteno raditi, isplati 
li se uopće pošteno se odnositi prema drugim ljudima 
kad se uvijek može i »ovako« i »onako«. Ako Stepinac 
nešto znači vama i meni, onda bi valjda od njega tre¬ 
balo naučiti da su takve dileme besmislene. Tako dugo 
dok budemo u to sumnjali, mislim da nikada nećemo 
ostvariti onu punu unutarnju i vanjsku slobodu, za ko¬ 
jom čovjek uvijek čezne i koju uvijek mora izboriti, ne 
samo protiv drugih nego često puta i protiv sebe. Tko 
sebe pobijedi, taj se ne mora bojati nikoga. 


Stepinac je umio pobijediti sebe kroz nepokoleblji¬ 
vu vjernost svojoj službi, kroz nepokolebljivu vjernost 
Bogu kojemu je služio. U Bogu je pak sve: i vlastiti na¬ 
rod i cijeli svijet. Jer je on to imao, on je mogao u teškim 
okolnostima prevladati slabosti, biti svjedokom kad su 
mnogi oko njega sumnjali ima li to smisla, isplati li se to. 

Kao takav on nam ima mnogo toga za reći. Njegov 
nam primjer i žrtva poručuju da ne sumnjamo u dobrotu 
i poštenje, pa makar znakovi oko nas govorili suprotno; 
da ne sumnjamo u Božju blizinu čovjeku koji želi ostati 
na Božjem putu, nego da ustrajemo u toj vjeri, te da onda 
kad i ta vjera malakše, umijemo reći kako je to Isusu re¬ 
kao jedan čovjek u Evanđelju: »Vjerujem, Gospodine, po- 
mozi mojoj nevjeri!« Jer svatko od nas je svjestan da mu 
je vjera ugrožena, da mu je vjera često puta pokolebana. 
I upravo u takvom stanju valja vapiti Gospodinu: »Go¬ 
spodine, vjerujem, pomozi mojoj nevjeri!« 

Idući tako u našem vremenu, ostvarit ćemo ono što je 
Stepinac u svojem vremenu ostvario. Ostvarit ćemo i vjer¬ 
nost Bogu i vjernost našem narodu, našoj slobodi. Ostvarit 
ćemo cjelovitost našega života. Život će nam imati središte 
i puninu, kičmu koja daje stabilnost i gipkost. 

Zato smo se okupili i večeras ovdje. I zato prima¬ 
mo s oltara Božjeg darove - kako bi ta snaga uvijek u 
nama bila prisutna, te da po njoj budemo potpora i 
okrepa jedni drugima. 

Stepinac je bio znakom mnogim ljudima koji su 
gledali gdje će naći orjentir i znak vjernosti Bogu, Crkvi 
i vlastitom narodu u tmurnim vremenima. On je to mo¬ 
gao biti jer se Boga držao. Mi to također možemo biti 
ako se budemo držali Božjih darova, tražili Božje svje¬ 
tlo i bili podrška jedni drugima. Ispovijedajući sada 
svoju vjeru molimo da nam bude tako kako vjerujemo. 
Amen. 

Dr. Stjepan Kušar 


Kao i svake godine do sada, 
župa Krašić obilježila je 10. veljače 
37. obljetnicu blaženog preminuća 
Sluge Božjega Alojzija kardinala 
Stepinca. Kreposti miljenika Bož¬ 
jih, življene u herojskom stupnju, 
privlačile su u cijeloj povijesti Kri¬ 
stove Crkve narod Božji, koji im se 
ne samo divi, nego ih u promjen¬ 
ljivom tijeku zemaljskoga života 
želi nasljedovati. U vremenima to¬ 
likih smutnji i nesnalaženja, dok 
se mnogi tjeskobno pitaju što je 
istina, život ugodnika Božjih jasan 
je putokaz k Onomu koji je pravi 
Put, jedina Istina i vječni Život. 

Čovjek čiji je život bio osnažen 
potpunim predanjem Isusu Kristu, 
Sluga Božji Alojzije okupio je i opet 


Stepinčevo u Krašiću '97. 

vjerni narod u svom Krašiću. Žu¬ 
pna crkva Presvetoga Trojstva bi¬ 
jaše posve ispunjena župljanima, 
kojima se pridružiše mnogi iz bli¬ 
za i daleka zanosno pjevajući Bo¬ 
gu, koji je divan u svetima svojim. 
Svečano euharistijsko slavlje uz 
sudjelovanje pedesetak svećenika 
predvodio je preuzvišeni Josip Pa- 
vlišić, riječko-senjski nadbiskup u 
miru. U svojoj pastirskoj propovi¬ 
jedi, spominjući osobe naše crkve¬ 
ne i narodne povijesti, otac biskup 
htjede naglasiti, kako Bog i po kri¬ 
vim crtama, koje pojedinci učine, 
znade ravno pisati. Tko može 
shvatiti, neka shvati! 

Misno slavlje završeno je pje¬ 
smom »Hoćemo Boga, Djevice 


sveta«. Da, hoćemo Boga, kao što 
ga je Sluga Božji Alojzije želio, 
hoćemo biti Kristovi, kao što je on 
Njegov bio, kako bi u nama pobi¬ 
jedio Isusov križ i kraljevstvo Bož¬ 
je ljubavi i mira. 

Svakoga dana nakon svete 
Mise u Krašiću molimo da Bog ča¬ 
šću oltara proslavi Slugu Božjega 
Alojzija, da nam bude primjer i 
zagovornik u borbama života, na 
putu vječnoga spasenja. Neka mo¬ 
litve njegove rodne župe, kao i 
mnogih duša, dopru do Srca Sina 
Božjega i budu uskoro uslišane na 
radost Crkvi Božjoj! 

Josip Balog, upr. župe 

Na sve tri Mise 9. veljače 1997. okupilo se u župnoj crkvi Hrvatskih mučenika 
u Mississaugi, u Kanadi, mnogo štovatelja kardinala Stepinca 


Razmatranja za molitvu 
Krunice u Trodnevnici za 
37. obljetnicu smrti 
Sluge Božjega Alojzija 
Stepinca, 7. veljače 1997. 

1. otajstvo : Krist u Getsemaniju 
prolazi smrtnu tjeskobu zbog svoje 
ljubavi prema čovjeku, ljubljenom 
Božjem stvoru, koga su njegova zla 
djela udaljila od Stvoriteljeve slike. 

»Vidio sam i osjećao da Nadbi¬ 
skup u dubini svoje plemenite duše 
trpi kao čovjek zbog zla, koja se na¬ 
nose drugim, inače njemu i posve 
nepoznatim ljudima. Ali ti su ljudi 
također djeca Božja, naši bližnji, a 
on je ne samo čovjek, nego i sveće¬ 
nik, i to baš svećenik religije ljubavi 
bližnjega, pa je trpio dvostruko i 
kao čovjek i kao svećenik.« OČE 
NAŠ... 

2. otajstvo: Bičevi su ranjavali 
Kristovo tijelo, ali sigurno je veća 
bol tada ranjavala Njegovo milo¬ 
srdno Srce, bol koja se javlja svaki 
put kad jedni drugima okrenemo 
nezahvalno leđa ili ne želimo priz¬ 
nati nečiju dobrotu. 

»Stepinčev razbor nije isključi¬ 
vao osjećaj. Znao je biti blag, prem¬ 
da ta blagost nije poprimila teret i 
odbojnost malograđanske slatkoće. 
Njegovo se srce nije stidjelo svojih 
otkucaja kad je govorio s djecom... 
Prema djeci je iskazivao isto štova¬ 
nje kao i prema odraslima. Govorio 
je s najmlađima kao sa sebi ravni¬ 
ma.« Jer pisano je: »Pustite dječicu 
neka dolaze k meni; ne priječite im, 
jer takvih je kraljevstvo Božje.« (Mk 
10,14-15). OČE NAŠ... 


3. otajstvo: Trnova kruna znak 
je osporavanja Kristovog kraljev¬ 
stva. Ono što je Isus htio reći i što je 
činio ljudi su jednostavno ignorira¬ 
li, izvrgli ruglu nanovo stavljajući 
na prvo mjesto slavu, moć i raskoš 
ovozemnog prolaznog bogatstva. 

»Kardinal Stepinac nastojao je i 
težio promicati čast i slavu Božju. 
Nikad nije gledao na ljudske intere¬ 
se ili osobni prestiž. Usprkos teško¬ 
ćama, bolesti i kušnjama, on bijaše 
čovjek nade; biskup nade koja nosi 
nadnaravna obilježja. Vjerovao je u 
konačnu Božju pobjedu i trijumf 
Kristove Crkve.« OCE NAŠ... 

4. otajstvo: Krist je ustrajao i po¬ 
nio križ do kraja, do vrha Kalvarije. 
I kad su svi mislili da ga je Bog na¬ 
pustio, Njegova je ljubav i dalje 
ustrajala, jer križ je jedina prava lju¬ 
bav. 

I Stepinac je govorio: »Umrijeti 
da, popustiti ne. Dobro je znao da 
se ljudi teško sprijatelje s tajnom 
križa. Zato je preporučivao da se 


vjernici i pastiri drže daleko od sva¬ 
kog malodušja. Poticao ih je da pri¬ 
hvaćaju, premda je to vrlo teško, 
volju Božju i ostanu vjerni Crkvi, 
Njegovi vjernici, a tako i čitav svi¬ 
jet, znadoše da je on spreman sva¬ 
kog trenutka umrijeti u obrani pra- 
va Božjih.« OČE NAŠ... 

5. otajstvo: Krist je na križu pre¬ 
dao sve Ocu; i sebe i nas. Potpuno 
se oplijenio ne tražeći za sebe čak ni 
život. Tu je prestalo kucati Njegovo 
srce zemaljskog života. Ispunio je 
zadaću. 

»Stepinčevo srce nije se stidjelo 
vlastitih otkucaja ni onda kad je bio 
napadnut od nezasitnih i pohle¬ 
pnih, da nosi 'žig' prvog zagre¬ 
bačkog biskupa koji razdaje crkve¬ 
na dobra... Jest, bez oklijevanja je 
razdavao suvišne kaptolske posje¬ 
de siromašnim župama, karitativ¬ 
noj službi, siromasima. Na taj je na¬ 
čin ublaživao bijedu gdje god ju Je 
našao.« Trpeći, davao je život. OCE 
NAŠ... 


Proslava Stepinčeva ’97 u Krapini 


U župi sv. Nikole u Krapini svečano je i ove go¬ 
dine proslavljena obljetnica smrti kardinala Stepinca. 
Župnik vlč. Matija Burja je prigodnu homiliju zaklju¬ 
čio ovim poticajnim riječima: »Ponosni smo na Slugu 
Božjega kardinala Alojzija Stepinca. Molimo Boga da 
uskori čas njegova proglašenja blaženim mučenikom 
Katoličke crkve. U njemu ima naš narod i naša Crkva 
nebeskog zaštitnika i zagovornika. Utječimo se nje¬ 
govu zagovoru u svojim potrebama. Takvi smo da 
nam je sve tuđe i bolje i vrednije. Okrenimo se jed¬ 


nom i nama samima. I u štovanju naših svetih veli¬ 
kana. Kad je riječ o kardinalu Alojziju Stepincu, imaj¬ 
mo na pameti riječi kojima je završio svoju duhovnu 
oporuku od 28. svibnja 1957.: 

»Sjetite se katkada u svojim molitvama i mene, 
svoga pastira u teškim vremenima, da mi Gospodin 
bude milostiv. Ja se nadam, da će mi milosrdni Isus 
dati milost, da mogu uvijek u nebu moliti za sve vas, 
dok bude svijeta i trajala naša dijeceza, da svi prispi- 
jete k cilju, za koji vas je Bog stvorio.« 

Zajedno s preč. Josipom Gjuranom , župnikom hrvatske katoličke župe Naše 
Gospe Kraljice Hrvata u Torontu , u svečanoj Misi o 37. obljetnici smrti Sluge 
Božjega 9 . veljače 1997. sudjelovala su sva župna društva i velik dio župljana 


Dvostruka proslava dana 
kard. Stepinca u Torontu 

Toronto, 9.II.1997. Danas je u 
hrvatskoj župnoj zajednici župe 
Naše Gospe Kraljice Hrvata održana 
svečana komemoracija 37. godiš¬ 
njice blažene smrti Sluge Božjega 
Alojzija kardinala Stepinca. 

S ponosnom radošću ističemo 
da naša župa torontskih Hrvata nije 
nikad propuštala tu javnu kome¬ 
moraciju. Niti u onim nesretnim 
vremenima kad su neprijateljski 
aktivisti oko nas i među nama po¬ 
mno prebrojavali svakoga sudioni¬ 
ka i snimali svaku našu riječ. Mnogi 
su se i od naših tada strašili javno 
pokazivati Stepinčevim sljedbeni¬ 
cima, a mi smo uvijek javno svjedo¬ 
čili da je on svetac i mučenik. 

Niti ove godine nismo to pro¬ 
pustili. Prijašnjih godina iznosili 
smo istinu o veličini Kardinala kao 
duhovnoga vođe Crkve u Hrvata, 
kao nesavladivoga svjedoka istine, 
pravde i odgovorne slobode, kao 
mučenika. Ove smo godine poku¬ 
šali našoj mladoj generaciji pokaza¬ 
ti snažni lik mladoga Alojzija Ste¬ 
pinca. Kod pučke poldanje svečane 
Mise župnik Josip Gjuran svjedočio 
je o svojim osobnim brojnim susre¬ 
tima s Kardinalom u godinama nje¬ 


govoga zatočeništva u Krašiću, a 
mladi studenti i studentice naše žu¬ 
pe izveli su recital o mladom Aloj- 
ziju Stepincu iz njegovih studen¬ 
tskih godina. Recital je bio popra¬ 
ćen i prigodnim pjesmama koje je 
izveo veliki mješoviti župni pjevač¬ 
ki zbor naše mladeži. 

Slijedeće nedjelje, 16. veljače, 
postulator, tj. onaj koji u ime Crkve 
u Hrvata i ovlaštenjem hrvatskih 


biskupa vodi u Vatikanu sve poslo¬ 
ve oko beatifikacije Sluge Božjega 
kardinala Stepinca, msgr. dr. Juraj 
Batelja, predvodio je svečana misna 
slavlja sa središnjom svečanošću 
kod poldanje Mise u 11 sati. U svje¬ 
tlu nedjeljnih čitanja predočio je 
ljudsku, moralnu, svećeničku, bi¬ 
skupsku, svetačku i mučeničku ve¬ 
ličinu te čelik značaj hrabrog Nat- 
pastira, koji je u teškim povijesnim 
prilikama bio neustrašivi svjedok 
istine, ljubavi i pravde, te nam pro¬ 
govorio o stanju postupka za progla¬ 
šenje blaženim kardinala Stepinca. 

Tako je ove godine u našoj župi 
torontskih Hrvata dvostrukim slav¬ 
ljem obilježena 37. obljetnica smrti 
kardinala Stepinca. Veliko bronča¬ 
no poprsje blagopokojnog kardina¬ 
la Stepinca, koje stalno stoji u našoj 
crkvi, za tu je priliku postavljeno u 
samo svetište sa strane glavnoga ol¬ 
tara, okićeno hrvatskom i papin¬ 
skom zastavom te cvijećem, a živi 
ukras bila su djeca i mladi odjeveni 
u hrvatske narodne nošnje. Ovdaš¬ 
nje naše župljane nije trebalo pozi¬ 
vati na obje ove komemoracije. Do¬ 
voljno je bilo obavijestiti ih, i mnoš¬ 
tvo je ispunilo našu veliku i dragu 
crkvu u Torontu baš kao i svih do¬ 
sadašnjih godina. 

Josip Gjuran , župnik 


Proslava Stepinčeva ’97. u SAD 

U nedjelju 9. veljače slavljena su u hrvatskim župama u New Yor- 
ku (predvodio i propovijedao kard. Vinko Puljić, nadbiskup vrhbosan¬ 
ski), u Saint Louisu, Mihvaukeeu, Garyu, te župama Presv. Srca Isuso¬ 
va, Presvetog Trojstva i Anđela Čuvara u Chicagu, svečana misna slav¬ 
lja o 37. obljetnici blažene smrti kardinala Stepinca. 

Središnja proslava u Chicagu održana je u ll h u crkvi sv. Jeronima. 
Misno slavlje je predvodio i propovijedao mons. Juraj Batelja, postu¬ 
lator. U prigodnoj homiliji je istaknuo potrebu usvajanja istina kršćan¬ 
ske vjere, kojima se odlikovao Sluga Božji Alojzije Stepinac, i kojima se 
prožet svaki vjernik, oslonjen na Isusa Krista, može oduprijeti vabili- 
ma svijeta i postići radost vječnoga života. Propovjednik je kao misao 
vodilju uzeo riječi iz propovijedi koju je Sluga Božji izgovorio 28. lipnja 
1936. na Euharistijskom kongresu u Karlovcu: »Mi vjerujemo u pobje¬ 
du Tvoju, Kriste Bože Svetootajstveni! Nema te sile na ovome svijetu, 
koja bi nas bila kadra i za čas samo pokolebati u tom našem vjerova¬ 
nju.« Pjevao je župski mješoviti zbor, a brojna mladež za tu je proslavu 
obukla hrvatske narodne nošnje, te pjesmom i molitvom sudjelovala 
u euharistijskom slavlju. 

Mladi Hrvati župe sv. Pavla u Clevelandu pjesmom i plesom pridonijeli su 
proslavi Stepinčeva '97 u tamošnjem Hrvatskom domu Kardinal Stepinac 


Cleveland 

Dana 9. veljače 1997., u župnoj 
crkvi sv. Pavla i u Hrvatskom 
domu »Alojzije Stepinac« u Cleve¬ 
landu, svečano je proslavljeno Ste- 
pinčevo '97. Nakon svečane Mise, 
koju je u hrvatskoj crkvi predvodio 
preč. Ivica Kecerin, župnik u Mis- 
sissaugi u Kanadi, uz asistenciju 
vlč. Mirka Hladnija, župnika za Hr¬ 
vate u Clevelandu, slijedio je u Hr¬ 
vatskom domu »Alojzije Stepinac« 
besplatan objed za preko 700 vjer¬ 
nika i svečana akademija. Program 
je animirao vlč. Hladni sa župnim 
suradnicima. U prigodnom progra¬ 
mu isprepletenom molitvom i svje¬ 
dočanstvima o kardinalu Stepincu, 
izvedene su i birane hrvatske na¬ 
rodne pjesme i plesovi; izveli su ih 
župni zbor hrvatske crkve sv. Pavla 
i Škola hrvatskog jezika »Kardinal 
Alojzije Stepinac«, te kultumo-um- 
jetnička društva »Cleveland Junior 
Tamburica« i »Zagreb Junior Tam¬ 
burica«. Upravo za tu prigodu na¬ 
stupio je i mješoviti pjevački zbor i 
tamburaški sastav župe Hrvatskih 
mučenika iz Mississauge koji je, 
predvođen vlč. Ivicom Kecerinom, 
župnikom, i gosp. Tonijem Zlatarom, 
zborovođom, izveo recital sastavljen 
iz dnevnika, pisama i životopisa kar¬ 
dinala Stepinca, te stihovima vlč. 
Ante Škobalja i skladbama Mo. Si- 
me Maroviča na temu »Teci, Jadro, 
teci!« Program je vodila gđa Jozefi- 
na Jelich. 

Među uzvanicima bili su gosp. 
Melkior Mašina, predsjednik HKZ, 
Domagoj Šola, hrvatski konzul u 
Clevelandu, gosp. Ivan Nogalo, za¬ 


stupnik u Hrvatskom saboru za 
Ameriku i Kanadu, te predsjednici 
i predstavnici više hrvatskih usta¬ 
nova i društava u SAD i Kanadi. 

U tijeku svečanosti govorio je i 
dr. Batelja. Istaknuo je presudne 
trenutke u svetom životu i muče¬ 
ničkoj smrti kardinala Stepinca. Po¬ 
sebno se osvrnuo na bolest koja je 
skratila i dokrajčila Kardinalov ži¬ 
vot. Svoje je misli utemeljio na od¬ 
lomku iz pisma koje je 18. siječnja 
1960., dakle, tri tjedna prije smrti. 
Sluga Božji napisao vlč. Vinku Ko- 
meričkom, župniku u Desiniču: 
»Dosad su mi istočili 35 litara krvi, 
a tko zna koliko če još? Ali hvala 
Bogu na svemu! Znam zašto trpim, 
kao i drugi naši svečenici. Kad bi¬ 
smo htjeli prodati obraz i dušu, da¬ 


nas bi odmah primili odlikovanja. 
Ali uvijek je nama svima i mora biti 
memento (na umu) ona Kristova: 
«Što koristi čovjeku, ako sav svijet 
zadobije, a dušu svoju izgubi?» 
(Mk 8, 36). 

Govoreči o mučeništvu kardi¬ 
nala Stepinca Postulator je zahvalio 
za izdašnu pomoč koju su vjernici 
Clevelanda pružili kako bi liječnici 
dr. John Lawrence iz Los Angelesa 
i dr. John Ružič iz Chicaga mogli 
pohoditi u Krašiču zasužnjenog 
kardinala Stepinca i za nabavku tri- 
ju radiofosfornih injekcija P koji¬ 
ma su liječnici uspjeli produživati, 
ali ne i spasiti Kardinalov život, a i 
danas doprinose za pospješniji po¬ 
stupak i što skoriju beatifikaciju 
kard. Stepinca. 


Molitva vjernika o 37. obljetnici smrti kardinala Stepinca 
na Misi u crkvi hrvatske župe sv. Jeronima u Chicagu 


1. Gospodine, sluga tvoj, mučenik Alojzije Stepi¬ 
nac svojim životom i službom očitovao je svoju lju¬ 
bav prema tebi i svom hrvatskom narodu. Daj da ga 
i mi nasljedujemo u toj kreposti, molimo Te ... 

2. Gospodine, tvoj sluga Alojzije Stepinac neu¬ 
morno je pomagao sve siromahe bez obzira na njiho¬ 
vu vjersku pripadnost, hranio je gladne, odijevao go¬ 
le, daj da ga i mi svi u tom nasljedujemo, molimo Te 


3. Alojzije Stepinac ustrajao je kao Isusov učenik 
do kraja života: podaj. Oče, milost ustrajnosti svim 
Isusovim učenicima da ga u teškočama ne ostave, u 
blagostanju ne zaborave, molimo Te ... 

4. Nama, učenicima hrvatske škole i župne fol¬ 
klorne skupine, koja se ponosi imenom mučenika 
kardinala Alojzija Stepinca, daj da uvijek vjerno za¬ 
stupamo ideale za koje se on žrtvovao, molimo Te ... 

Mississauga, Oakville, Hamilton, VVindsor, Los Angeles i San Pedro 




Mješoviti zbor Župe Hrvatskih mučenika u Mississaugi animirao je liturgijsko 
pjevanje o 37. obljetnici smrti kard. Stepinca 


Prigodom proslave Stepinčeva 
'97 u kanadskoj provinciji Ontario, i 
nakon toga u hrvatskim župama u 
Los Angelesu i San Pedru, hrvatske 
katoličke župe pohodio je i o životu 
i djelu Sluge Božjega Alojzija Stepin¬ 
ca unutar euharistijskih slavlja govo¬ 
rio dr. Juraj Batelja, postulator. U svo¬ 
jim nastupima on je nastojao pokaza¬ 
ti kako je Bog bio sastojnica života 
kardinala Stepinca, kako se u svim 
okolnostima njegova života uočava¬ 
la Božja pomoč i kako mu je Bog da¬ 
vao snagu ustrajnosti i strpljivosti u 
kušnjama. Bilo je to osobito vidljivo 
kad je nakon Drugoga svjetskog rata 
komunistički sustav otpočeo sustav¬ 
ni progon Katoličke Crkve i progon 
hrvatskoga življa. Znakovito je što je 
isti neprijatelj, istodobno i jednako 
okrutno progonio narod i u njemu 
utjelovljenu Crkvu. Prisjećalo je to 
doba na progon što ga je provodio 
krvnik Neron koji je, iz zabave, u rim¬ 
skom Koloseumu, promatrajući kako 
krvoločne zvijeri ubijaju kršćane, i že¬ 
leći osobno dati svoj prilog tome ma¬ 
sakru, usklikiuo: «Da ti Kristovi sljed¬ 
benici imaju jedan jedini vrat, jednim 
bih ga mahom presjekao.« 

A Crkva i narod nadživjeli su 
vladavinu svojih progonitelja zah¬ 
valjujući upravo činjenici što je nevi¬ 
no optuženi i nepravedno osuđeni 
Zagrebački nadbiskup Alojzije Stepi- 
nac, zajedno s drugim osuđenim i 
progonjenim biskupima, s preko 400 


ubijenih svećenika i redovnika i re¬ 
dovnica, te desecima tisuća hrvat¬ 
skih vjernika, do kraja ostao i ustra¬ 
jao oslonjen na Boga. Stoga će njego¬ 
va beatifikacija, njegovo uzdignuće 
na čast oltara, osvjetlati njegovo lice 
i lice njegova naroda pred svim vla- 
stodršcima i pucima svijeta koji do 
dana današnjega nisu prestali jurišati 
za obeščašćivanjem Božjeg imena u 
hrvatskom narodu i za obeskreplje- 
njem njegovih težnji da u vlastite ru¬ 
ke, savjesno i odgovorno, preuzme 
njegovu budućnost. 

- »Kad bih imao«, reče kardinal 
Stepinac, »dao bih sto života da živi 


Crkva Božja«. »Što više živim, to te 
više ljubim. Crkvo sveta Božja.« 

Neka svaki krštenik dospije, 
istaknuo je dr. Batelja, do takve 
žive, jake i postojane vjere koja će 
Crkvi u Hrvata i samom narodu 
biti najbolja glavnica i najpouzda¬ 
niji jamac budućnosti i narodnog 
probitka u slobodi, čestitosti, prav¬ 
di i poštenju. 

S. R. 


KARDINALU STEPINCU 

O Slugo Božji dobri i vjerni, 
Izdanče pravi tog hrvatskog tla. 
Hrlimo k tebi moleć te smjerni. 
Dom da nam mine sudbina zla. 

Pripjev: 

Pastiru, čuvaj svoj ljubljeni rod. 
Božjim nam stazama upravi hod! 

Ljubeći grudu, sve joj divote. 
Puk ti je Božji njen najljepši cvijet. 
Brižno si bdio da mu ljepote 
Oteo ne bi varavi svijet. 

Duša ti, ljiljan presjajni, bijeli. 
Širi svoj miris u svaki naš kraj. 
Obilje njeno svima nam dijeli. 
Svud neka blista duše ti sjaj. 

Mali Vidiljov 


Nakon svečane Euharistije , koju je o 37. obljetnici smrti kard. Stepinca vlč. 
Postulator predvodio u hrvatskoj katoličkoj župi sv. Antuna u Los Angelesu , 
preneseno je poprsje Sluge Božjega (rad. I. Meštroviča) u novosagrađenu 
župnu dvoranu Kardinal Alojzije Stepinac 

DUHOVNI VELIKANI 


Tko su budući hrvatski blaženici? 


Katolička crkva u Hrvata 
već niz godina posvećuje osobi¬ 
tu pozornost onim svojim kćeri¬ 
ma i sinovima koji su prošli 
zemljom »čineći dobro« i prese¬ 
lili se Gospodinu na jjlasu sve¬ 
tosti ili mučeništva. Čitateljima 
Glasnika pokušat ćemo u slje¬ 
dećih nekoliko nastavaka pred¬ 
staviti te kandidate za čast oltara, 
kao pobudu na radostan krš¬ 
ćanski život, zauzeto apostol¬ 
sko djelovanje, svjedočenje kr¬ 
šćanskih istina i primjenu vjer¬ 
ničkih načela u svagdanjem 
životu. Sigurno će mnogi od nas, 
po zagovoru tih plemenitih i 
Bogu dragih duša, osjetiti zbilju 
njihova nasljedovanja Krista 
Gospodina i moć njihova zago¬ 
vora. U ovom broju upoznajmo 
s. Mariju Klaudiju Boellein, ur- 1 
šulinku, za koju je njezina Hr¬ 
vatska provincija zatražila otpo¬ 
činjanje biskupijskog postupka 
za proglašenje blaženom 14. 
prosinca 1971. (Br. Prot. 1189). 

»Žrtva za obraćenje 
Rusije!« 

Marija Klaudija Boellein rodila 
se 17. siječnja 1875. godine u Đako¬ 
vu, u (današnjoj) ulici Stjepana Ra¬ 
dića 4, a kuća joj se naslanja na žup¬ 
ni ured. Isti je dan krštena i dobila 
ime Jerina-Matilda. Otac joj je bio 
ugledni đakovački građanin, Janko 
Boellein, po duši sama dobrota, po 
uvjerenju katolik i žarki Hrvat, a po 
zanimanju službenik u gradskoj 
štedionici. Nažalost, umro je mlad, 
u 30. godini života, 18. svibnja 1878. 
Iza sebe je ostavio najbolji glas, iz¬ 
vjestan imutak i mladu udovicu u 
23. godini života, koja je očekivala 
četvrto dijete. Bila je to Slava, kći 
odvjetnika biskupskih imanja, Mir¬ 
ka Hrvata. Kao silno ambiciozan 
čovjek, on se uspio probiti od sina 
sitnog zagrebačkog obrtnika do 
najviše službe, do predsjednika Hr¬ 
vatskog sabora od god. 1883. do 
1893., tj. do svoje smrti. No upravo 
u godini zetove smrti, tj. 1878., po¬ 
kazalo se koliki je bio protivnik Cr¬ 


kve i liberalac. Kao takav, prvo je 
negativno djelovao u svojoj obitelji, 
jer mu je i kći Slava bila gotovo ne- 
religiozna, hladna i tvrda prema 
svojoj djeci. Negativno je djelovao i 
u politici kao sluga protuhrvatskog 
bana Khuena Hedervaryja. Ne zna¬ 
mo je li on diktirao udaju svoje 
kćeri nakon petogodišnjeg udoviš- 
tva za liberalnog pravoslavnog ofi¬ 
cira, Ljubomira pl. Radojkovića. 
Odjednom se oko klasa male Jeri- 
ne-Matilde našlo toliko kukolja. 
Puno kukolja, ali još više plemenite 
pšenice od strane drugog djeda i 
njegove rodbine. Taj njezin »didica« 
zvao se Dragutin Boellein, kremen- 
značaj po poštenju i po duboko 
proćućenoj vjeri, koju je prakticirao 
dnevnom svetom misom i kruni¬ 
com, te su stari Đakovčani govorili 
da neće nikada umrijeti kad toliko 
moli. Trošio je svoj život u službi 
Crkve i za dobro svojih sugrađana. 
Kao školski drug biskupa Stros- 
smayera bio je upravitelj svih bi¬ 
skupskih dobara, pa ga je Sv. Otac 
za brojne zasluge odlikovao vite¬ 
zom Reda sv. Silvestra. Školska ga 
se spomenica sjeća najbiranijim ri¬ 
ječima kao zdušnog i stručnog škol¬ 
skog nadzornika, a pjevačko druš¬ 
tvo »Sklad«, utemeljeno god. 1863. 
kao treće u Hrvatskoj (iza Karlovca i 
Zagreba), dičilo se njime kao svojim 
suutemeljiteljem i predsjednikom. 
Mala Jerina našla je u njemu sve. 

Kad je Mirko Hrvat postao 
predsjednikom Sabora, Jerina se s 
majkom, očuhom i nešto starijom 
sestrom Melitom preselila u Za¬ 
greb. Jako joj je manjkao »didica« 
Dragutin, ljupko Đakovo i njezine 
prijateljice. Nije više gledala ni pla¬ 
menu katedralu, sazdanu od crve¬ 
nih opeka rodne grude s bijelim ka¬ 
menim ukrasima, simbolima ljuba¬ 
vi đakovačkih Hrvata prema Bogu 
i rodu i čistoće njihove stamene vje¬ 
re, koju ni ondašnji Turci ni sadašnji 
neprijatelji nisu mogli poljuljati. Je¬ 
rina je kao djevojčica od sedam go¬ 
dina prisustvovala njezinu posve¬ 
ćenju, te je jedva čekala ferije da se 
opet vrati pod sjenu njezinih uzno- 
sitih zvonika. U Đakovu je uz djeda 
upijala vjeru koju su kroz tri razre- 



5 . Marija Klaudija Boellein , 

uršulinka , kao mlada djevojka 

da škole divne Sestre sv. Križa s ve¬ 
likom ljubavlju i prvotnim žarom 
svojih početaka života u Đakovu 
još više oplemenjivale. Taj su odgoj 
i izobrazbu nastavile u Zagrebu 
Kćeri sv. Vinka, koje su u prijestol¬ 
nici orale duboke brazde uljuđeno¬ 
sti i milosrđa. Jerina je nastavila 
glazbenu školu. No nadasve je važ¬ 
no da je ona u Frankopanskoj ulici 
primila Kruh Života. Ne znamo ni¬ 
je li ga možda primila iz ruku sve¬ 
tog svećenika Josipa Langa, kasnije 
zagrebačkog pomoćnog biskupa. 
On je kasnije, u njezinoj mladosti, 
usmjerio njezine korake prema sil¬ 
nom zamahu svetosti. 

Nakon mnogih križeva i patnji, 
Jerina je stigla u Varaždin, u ur- 
šulinski samostan, dne 4. travnja 
1904. Na blagdan sv. Augustina pri¬ 
mila je ime Marija Klaudija od Bez¬ 
grešnog Začeća. Klaudija - prema 
apostolu Srca Isusova, velikom isu¬ 
sovcu, sv. Klaudiju Kolombjeru - a 
dodatak imenu, na spomen 50. ob¬ 
ljetnice dogme o Bezgrešnom Zače¬ 
ću. Nadasve je štovala Bezgrešnu. 
Sve sestre i sve učenice odmah su 
osjetile da iz nje struji vrhunarav. 
Neke su i danas žive, kao živi svje¬ 
doci njezine svetosti. Pomnjivo su 
promatrale to vedro i milo lice pu¬ 
no poštovanja prema svakome, bla¬ 
gu i strpljivu dobrotu prema svima 

bez iznimke, poniznost, uslužnost, 
otmjeno i fino ponašanje, zaborav 
sebe... Ali njezino primanje Euhari¬ 
stije i klanjanje pred Presvetim du¬ 
ge sate, unatoč silne zaposlenosti u 
školi i samostanu, posebno su bili 
dojmljivi i rječiti. Njezina novaki¬ 
nja, M. Alojzija Lukačevič, često 
nam je kasnije kao učiteljica nova¬ 
kinja stavljala pred oči njezin pri¬ 
mjer u poštovanju i ljubavi prema 
tom Sakramentu Ljubavi. Sveta mi¬ 
sa bila je za nju vrhunac svega. Več 
kao bolesna i sva od spondiloze 
zgrbljena starica znala je proklečati 
nepomično i po dva sata. Posebno 
su to doživjele sve sestre kod po- 
svečenja đakovačkog biskupa, mons. 
Stjepana Bauerleina, tek koji mjesec 
prije njezine smrti. Molila je ona za 
svoje Đakovo, premda nije mnogo 
govorila o svojim nakanama. A koli¬ 
ko li je tek postila, molila, adorirala, 
kad je čula za sramotnu i tužnu osu¬ 
du svetog Natpastira Alojzija Stepin- 
ca, znade samo Bog. Nikad se nije do 
sita najela; ta Bog ju je od rane mla¬ 
dosti nukao na žrtvu, kako je sama 
priznala. U Stepincu bila je osuđena 
Crkva, a sva je za nju živjela i trpjela. 
Svaki Sveti četvrtak, dan svečenika, 
dan Euharistije, dan Ljubavi, za nju 
je bio jedan od največih dana, kao 
priprava za Pashalno otajstvo Muke, 
Smrti i Uskrsnuča. »Obucite najljep¬ 
še odijelo što imate«, govorila je no¬ 
vakinjama. A svečenici, posebno bi¬ 
skupi, za nju su bili ckrveni knezovi. 
Nije dopuštala ni od koga ni najma¬ 
nju kritiku; prilazila im je sa straho¬ 
poštovanjem i otmjenošču, jer je du¬ 
hovnim zrenjem gledala njihovo div¬ 
no dostojanstvo jedinstvene službe 
koje ni Najljepša Majka nije primila. 
I za one koji su prema njoj bili strogi, 
uvijek je našla riječ opravdanja i po¬ 
hvale u onome u čemu su se odliko¬ 
vali. I ona je govorila sa sv. Franjom: 
»Kad bih na ulici susrela svečenika i 
anđela, prvo bih prišla svečeniku.« 
Taj stav duboke vjere i poštovanja 
prenosila je i na sestre kojima je bila 
glavarica u najtežim godinama rata, 
i u poraču od 1915. do 1921., ali i ka¬ 
snije u svima dmgima. 

I kad su joj poglavari došli s 
molbom da nešto napiše o svom 
duhovnom životu, ona je napisala 
nepune dvije stranice. Iz njih vidi¬ 
mo koliko je bila opečačena susre- 



/VI. Klaudija Boellein , umrla na glasu 
svetosti u Varaždinu 3. veljače 1952. 

tom s Euharistijom: za dvanaesto¬ 
godišnju djevojčicu bio je to pravi 
mistični udar milosti, koji je rezul¬ 
tirao trajnom Božjom prisutnošču, 
a koju je žarila na svoju okolinu. 

Uz te milosti, priznala je da je 
još kao maleno dijete u kolijevci vi¬ 
djela Hostiju i da je znala da je to 
Isus. O tome postoji živa tradicija u 
kuči njezina rođenja, u ulici Stjepa¬ 
na Radiča br. 4, a obitelj Đakovič, 
koja ju je kupila, s največom ljubav¬ 
lju prima hodočasnike i prijatelje 
M. Klaudije i priznaje da je primila 
mnoge milosti po njezinu zagovo¬ 
ru. Neke su mi osobe iz Đakova re¬ 
kle da ja M. Klaudija u užasima II. 
svjetskog rata sigurno posebno bdje¬ 
la nad svojim gradom, te ga nisu 
zadesile tolike katastrofe kao druge 
gradove. 

Majka Klaudija živjela je svoju 
euharistijsku i žrtvenu duhovnost. 
Priznala je da ju je Isus od djetinj¬ 
stva nukao na žrtvu. U tom smislu 
razumijemo kako je mladost prove¬ 
la u vedroj smirenosti, koja je sve 
osvajala. Nikome se nije tužila na 
nepravedne, tvrde, sumnjičave i mu¬ 
šičave postupke svoje majke. Nika¬ 
da se ni u samostanu nije ni na koga 
ni na što žalila. Štoviše, poticala je i 
manju djecu da znaju podnositi ne¬ 
voljkosti iz ljubavi prema Isusu te 
da nam ništa ne smije biti teško. 
Svakoga je razumjela, jer je snažno 
surađivala s milošču i dubinski 
urastala u Otajstvo Križa. Bila je 


Božji blagoslov s neba za svakoga, 
več od najmlađih dana, o čemu go¬ 
vore i njezine prijateljice iz mlado¬ 
sti, kčeri uglednog đakovačkog od¬ 
vjetnika Mate Šabariča, Pavica, Zlata 
i Danica. Počujmo izvještaj Pavice, 
udate Slaviček: 

»Na svakoga tko je Jerinu sreo, 
ostavila je dojam višega biča. Jed¬ 
nostavna, otmjena, bila je mila i 
mom tati i mami. Uvijek je bila ko 
da lebdi, kao da nije na zemlji... Ni¬ 
kad se nije naglas smijala, a smije¬ 
šak joj je uvijek lebdio na usnama... 
Iz nje je izbijalo nešto nebesko. Ni¬ 
kad je nisam vidjela namrštenu... 
Ona je imala posebnu ljepotu, koja 
se ne sreta. Isijavala je iz nje duša. 
Vidjela sam u životu mnogo lijepih, 
ali nitko nije imao to nešto što je iz 
nje izviralo. Svi su vidjeli da je ona 
nešto posebno... Ona sama nije bila 
svjesna kako je djelovala na ljude... 
Uvijek je dobrota isijavala iz nje. 
Svagdje je bila rado viđena. Mislim: 
tko ju je jedanput susreo, više je nije 
zaboravio. Ja nisam nikad poslije 
srela nikoga tko bi joj sličio... Bila je 
kao Božji anđeo.« 

Srela sam jednu Marijinu se¬ 
stru, koja je u starosti njegovala gđu 
Pavicu. Rekla mi je da se ona uvijek 
pozivala na Jednine riječi i čine: Je- 
rina bi rekla ovo, Jerina bi načinila 
ovo ili ovako. Sveci doista ostavlja¬ 
ju iza sebe zlatan, neizbrisiv trag. 

No najdublji ulazak u Pashalno 
Otajstvo svakako je mistični poziv 
da se žrtvuje za Sv. Oca i obračenje 
Rusije. Godine 1929. Sv. je Otac po¬ 
ticao na tu nakanu sve krščane, i u 
njezinoj je duši odjeknuo zov: 
»Zrtvuj se za Rusiju! Več lupaju po 
pečini Petrovoj!« Bilo je to u Meki- 
njama u Sloveniji, gdje je bila sub- 
magistra. I ona je odmah spremno 
odgovorila: »Žrtvujem se!« Prema 
priznanju dvjema sestrama, od to¬ 
ga dana na nju su se oborile sve ne¬ 
volje i poniženja. Od prekrasne vi¬ 
soke i vitke osobe postala je zgrče¬ 
na starica, posve izobličena i sva 
puna bolova, a nakon tifusa 1941. 
više se nije oporavila. No ni tada ni¬ 
kada pritužbe, nikada zahtjeva. Se¬ 
stre tvrde da ljubav nije nikada ni u 
najmanjoj stvari povrijedila. Uvijek 
smirena, ljubezna, zadovoljna sa 
svime. Sestre su joj neprestano do¬ 
lazile po savjet i duhovnu okrepu. 

a na pitanje trpi li mnogo, odgova¬ 
rala bi da mnogi trpi, ali to Bog ho¬ 
će, pa bi onda dodavala: »Hoću, ho¬ 
ću, hoću!« 

Umrla je u nedjelju 3. veljače 
1952., dok je zajednica bila na cje¬ 
lodnevnom klanjanju pred Presve¬ 
tim. Sestre su se učas okupile da joj 
posvjedoče ljubav i zahvalnost. Sve 
ih je milo pogledala, pozdravila s 
»Hvaljen Isus« te, priklonivši gla¬ 
vu, smireno prešla u Očevo svjetlo. 
Sve su imale osjećaj da je preminulo 
žrtveno janje, koje je zadovoljno is¬ 
punilo svoju zadaću i vratilo se u 
»krilo Očevo« - »In sinu Patris« - 
kako je sama rado govorila. A ne¬ 
tom je umrla, po Varaždinu se pro¬ 
suo glas: »Umrla je svetica!« Za 25. 
obljetnicu njezine smrti sveti ostaci 
preneseni su u samostansku crkvu, 
da i dalje zrači ljubav i da podiže 
duše sestara i vjernika u visine, »k 
nebeskim željama«. 

s. Klaudija Đuran 


Elizabeta HREN r. 
Kroupa 

Gospođa Elizabeta HREN r. 
Kroupa, r. 29. kolovoza 1919. u 
Bakiću, župa Sladojevci, koja da¬ 
nas živi u Torontu u Kanadi, 
ispripovijedila je 24. veljače 1997. 
ovo sjećanje na Slugu Božjega: 

»Godine 1935. je Sluga Božji 
Alojzije Stepinac dijelio sakra- 
menat Krizme u Požegi. Župnik 
je bio vlč. Pipinić. Ja sam prigo¬ 
dom Krizme bila kuharica. Na 
odlasku u Zagreb, Nadbiskup je 
došao u kuhinju i zahvalio kuha¬ 
ricama za pripremljenu hranu i 
pruženu podvorbu. Saznavši da 
sam ja bila glavna kuharica reče 
mi: «Dušo draga, kuharica je 
uzvišeno zvanje jer ostvaruje 
Isusovu evanđeosku pouku da 
gladnoga treba nahraniti.« Tada 
mi je poklonio krunicu i rekao: 
»Molite krunicu. Majka Božja 
Vas nikad u životu neće ostaviti!« 
Te su se Nadbiskupove riječi po¬ 
tvrđivale kroz cijeli moj život. 
Prošla sam »Križni put«, logore, 
i tolike nedaće. U svim teškoća¬ 
ma tješila me pomoć Majke Bož¬ 
je, i ona me nikad nije ostavila.« 


»Ovdje je osuđen nevin čovjek« 

Govor kardinala Franje Kuhariča, nadbiskupa zagrebačkog, na otvorenju 
Znanstvenog skupa o 50. obljetnici sudskog procesa zagrebačkom nadbiskupu 
ALOJZIJU STEPINCU, u dvorani »Vijenac« Nadbiskupskog bogoslovnog sjeme¬ 
ništa u Zagrebu, 11. listopada 1996. 

Preuzvišeni Apostolski Nuncije, i svi poštovani i odlični sudionici ovog 
susreta, srdačno vas pozdravljam! 

Što je povijest? Povijest je događanje koje se odvija iz ljudskih srdaca, misli 
i savjesti. Povijest je čovjek koji djeluje, koji se opredjeljuje i koji na svoj način 
ulazi u to tkanje događanja povijesti bilo svijetlim, bilo tamnim nitima. Sve to 
raste iz čovjeka. 

11. listopada 1946. godine bio je dramatičan dan tame. Svi ljudi dobre vo¬ 
lje, bez obzira na nacionalnu i na vjersku pripadnost, doživjeli su osudu za¬ 
grebačkog nadbiskupa Stepinca kao nepravdu. Tako je ona odjeknula u srcima 
mnogih ljudi u domovini i u svijetu. Najviši moralni autoritet Crkve Sveti Otac 
Pio XII. nazvao je taj proces »tristissimo processo« - prežalostan proces. 

11. listopada 1996. opet ulazi u povijest kao dan kad se želi ispraviti ne¬ 
pravda i opravdati taj ispravak na temelju činjenica, na temelju istine. Stoga 
pozdravljam ovaj skup, koji će svojim prilozima zaista osvijetliti taj proces u 
njegovim sadržajima, motivima, ciljevima i posljedicama. 

U istražnom zatvoru ono nekoliko dana od 18. rujna do početka samog 
procesa, u sudnici nadbiskup Stepinac kazao je sucima istražiteljima: »Ako mi 
nećete dati pravo vi u ovome što navodim, dat će mi pravo povijest!« (20. rujna 
1946.) 

Kad sam na godišnjicu njegove blažene smrti 10. veljače govorio u Zagre¬ 
bačkoj katedrali, uvijek sam se pozivao na sud povijesti. Što smatram pod su¬ 
dom povijesti? Smatram apsolutnu istinoljubivost, smatram apsolutnu pra¬ 
vednost, smatram objektivnost koja poznaje samo činjenice. Proces protiv 
nadbiskupa Alojzija Stepinca nije poštivao činjenice, nije poštivao ni riječi ni 
svjedočanstva, jer je imao uvjetovanost ideološku i političku. Zato je imao ja¬ 
san cilj da on mora biti osuđen. To se očitovalo također i u klasificiran ju svje¬ 
doka, da su pripušteni svjedoci optužbe koji nisu ni poznavali zagrebačkog 
nadbiskupa, a da su odbijani svjedoci obrane koji su imali i te kako što kazati 
u prilog nevinome. Tko je bio slobodan 11. listopada 1946. godine? Slobodan 
je bio samo Sluga Božji, nadbiskup zagrebački Alojzije Stepinac. Nisu bili slo¬ 
bodni njegovi tužitelji, nisu bili slobodni ni njegovi suci, nisu bili slobodni ni 
oni u dvorani koji su bili naručeni da svojim načinom u ispadima potvrđuju 
optužnicu, ponizuju optuženoga i izražavaju mržnju jednog sistema i jedne 
ideologije. Švi oni ništi bili slobodni. Jedino slobodan je bio taj uspravni Za¬ 
grebački nadbiskup, koji je jedini mogao kazati: »Moja je savjest čista!« Da li 
će moći kazati svi oni koji su ga optužili i osudili i ponizili da im je savjest 
čista? 

Pokušavalo se za vrijeme njegova boravka u Lepoglavi utjecati na njega 
da se pokloni sistemu. Govorilo se o raznim povlasticama. Govorilo se o tome 
kako će svećenici biti osigurani, kako će dobivati mirovine, samo treba malo, 
treba reći jednu riječ i sve će biti drugačije. Na to on odgovara: 

»Mene te plaće (...) jako malo zanimaju. Ono što zanima Katoličku Crkvu, to 
je pitanje odgoja mladeži, to je pitanje škole, to je pitanje slobode Redova, to je 
pitanje poštivanja katoličkog tiska i slične stvari: To je što nas zanima!« (Nadbi¬ 
skup A. STEPINAC: Neka moja sjećanja iz borbe s komunizmom ). 

Taj uspravni osuđeni, ali sa sviješću svoje nevinosti. Zagrebački nadbi¬ 
skup, bio je svjetlost tog 11. listopada 1946. godine: svjetlo za Crkvu. Zato je 
Crkva u svijetu dala svjedočanstvo da ne vjeruje optužnici, da ne prihvaća 
osudu i da stoji uz nepravedno osuđenog. Nije se samo javila Crkva, javili su 
se i znanstvenici, javili su se i političari, javili su se i pravnici. 

Ta svjetlost, očitovana u sudnici 11. listopada 1946. godine, nije se ugasila. 
Ona je trajno svjetlo kroz sve ove godine poslije osude sve do danas. Dok je 
za jedne taj nadbiskup Alojzije Stepinac bio uvijek oslovljavan kao zločinac: 
zločinac u medijima, zločinac u školama, zločinac u vojsci, zločinac na poli- 

tičkim tribinama, unatoč svega toga, on je uvijek ostao svjetlost, svjetlost koja 
svjedoči za istinu, koja svjedoči za slobodu i koja svjedoči za prava, za nepo¬ 
vrediva prava čovjeka. 

Sto god tko govorio i što god tko mislio, poznata je činjenica da je u Eu¬ 
ropi, okupiranoj od nacionalsocijalističke moči, nadbiskup Stepinac bio naj¬ 
hrabriji nadbiskup Katoličke Crkve. On se usudio govoriti u obranu svih pro¬ 
gonjenih, svih potlačenih, hrabrošču koju je crpio samo u svojoj vjeri. Govorio 
je iz vjere, govorio je iz one unutarnje snage, koja nije od čovjeka, nego koja 
se slijeva u srce, u dušu, u riječi od samoga Boga. 

Na njega možemo primijeniti riječi psalma: »Brojniji su od vlasi na glavi 
oni koji me mrze nizašto.« 

»Jer me izjeda revnost za Dom tvoj i poruge onih koji se rugaju tebi padoše 
na me.« 

»A ja sam jadnik i bolnik - nek me štiti tvoja pomoč, o Bože.« (Ps 69/68) 

I psalam 124/125: »Tko se uzda u Gospodina, on je kao brdo Sion: ne po¬ 
miče se, ostaje dovijeka.« Ne pomiče se, stoji i pobjedit če, kao svi mučenici 
Crkve. 

Ovaj skup želi samo uči u istinu. Taj ulazak u istinu neče biti nikakva op¬ 
tužba. Taj ulazak u istinu bit če samo ponizno služenje istini, da se dozna isti¬ 
na, da se upozna istina i da se ponovno potvrdi ono što sam rekao pred naj¬ 
višim predstavnikom Jugoslavije maršalom Titom i pred njegovim 
suradnikom, tužiteljem u procesu: »Ovdje je osuđen nevin čovjek.« 

Nadbiskup Stepinac je pisao Meštroviču: »... Kako je teško u tim okolno¬ 
stima ljubiti krvavog i bezdušnog progonitelja. Ali mi to ipak moramo i ho¬ 
ćemo, jer je zapovijed Kristova.« (2. lipnja 1959.). 

Ostati uspravan slušajući nepravednu osudu i ostati vjeran i slobodan u 
ljubavi prema protivniku, to je heroizam koji dolazi samo od snage Duha Sve¬ 
toga. Zato on piše opet jednoj redovnici: »Ne dajte se nikad zavesti mržnjom 
na progonitelje, nego se molite za njih!« U jednom drugom pismu piše: »Mo¬ 
ramo moliti za njih, da im se dobri Bog smiluje!« 

U svojoj oporuci, sastavljenoj 1957., on piše: »Ako sam bilo kome učinio 
kakvo zlo, iskreno ga molim da mi oprosti, a svima, koji su meni zlo načinili, 
opraštam od svega srca.« To je njegova pobjeda: njegova pobjeda ljubavi, nje¬ 
gova pobjeda u opraštanju. To je njegova pobjeda uspravnosti u istini, jer mu 
je savjest bila čista. 

Hvala! 

Franjo kard. Kuharić, nadbiskup zagrebački 



Mladež hrvatske katoličke župe Naše Gospe Kraljice Hrvata u Torontu prigodnim 
je programom prije župne Mise o 37. obljetnici smrti Sluge Božjega , 9. veljače 
1997., podsjetila na junačko svjedočanstvo vjere mladoga Alojzija Stepinca 


Mons. Rozario 
Šutrin o nadbis¬ 
kupu Stepincu 

»Kardinal Stepinac me zadivio svojom 
ljubavlju i hrabrošću!« 

Čitateljima Glasnika predstav¬ 
ljamo mons. Rozaria Sutrina, sveće¬ 
nika Zadarske nadbiskupije i veli¬ 
kog štovatelja Sluge Božjega Alojzi¬ 
ja Stepinca. Don Rozario se rodio 3. 
listopada 1920. u Luki, na Dugom 
Otoku. Stupio u Biskupsko đačko 
sjemenište u Šibeniku 1931., gdje je 
maturirao 1939. godine. U bogoslo¬ 
viju u Splitu došao 1939. i za Uskrs 
1941., zbog talijanske okupacije 
Dalmacije, morao je napustiti bogo¬ 
sloviju. U studenom 1941. dolazi u 
Zagreb, gdje nastavlja studij teologi¬ 
je. Za svećenika ga je zaredio mons. 
Josip Lach, pomoćni biskup zagre¬ 
bački, u Zagrebu, 10. rujna 1944. U 
želji da počasti glagoljašku prošlost 
Dugog otoka i brojne svećenike 
glagoljaše rodne Luke, Mladu misu 
je proslavio u crkvi sv. Franje na 
Ksaveruu Zagrebu. Od jeseni 1944. 
do jeseni 1945. bijaše kapelan u žu¬ 
pi sv. Marije na Dolcu, gdje je mons. 
Eugen Beluhan tada bio župnik. 

Za vrijeme svoga boravka u Za¬ 
grebu mons. Sutrin je češće imao pri¬ 
like susresti Slugu Božjega: na ređe- 
nju svojih kolega, više puta je zajed¬ 
no s njima kao mladomisnicima bio 
primljen u audijenciju, slušao ga je u 
nagovorima bogoslovima, a bilo je to 
nekoliko puta na godinu, ili pozorno 
pratio njegove propovijedi u Kate¬ 
drali ili u zagrebačkim župama, gdje 
je don Rozario asistirao. Zbivanja u 
Zagrebačkoj nadbiskupiji i djelova¬ 
nje nadbiskupa Stepinca pratio je i 
redovitim čitanjem Katoličkog lista, 
koji je izlazio svakog petka. Iz tih su¬ 
sretanja s nadbiskupom Stepincem 
mons. Sutrin je u Zadru, 18. listopa¬ 
da 1996., dao ovo svjedočanstvo: 

»Bio sam član asistencije kod 
otvaranja župe u Vrapču, u dušev¬ 
noj bolnici. S udivljenjem se i danas 
sjećam kako je Sluga Božji Alojzije, 
kao tješitelj, razgovarao s bijednici¬ 
ma: sa svakim se rukovao, sa sva¬ 
kim bolesnikom razmijenio je riječ 
ohrabrenja. Snažno su me se dojmi¬ 
le njegove propovijedi, kod povratka 

hodočasnika s Marije Bistrice 1944. i 
1945. godine. Ustaške vlasti su ga na¬ 
padale, a on je zastupao pravo hrvat¬ 
skog naroda na vlastitu državu kao 
branu katoličke vjere pred naletom 
bezbožnog komunizma. 

Smatrali smo ga svecem, dos¬ 
ljednog u zastupanju i obrani kato¬ 
ličkih istina i vjerničkog uvjerenja, 
zaštitnikom i braniteljem svih po¬ 
tlačenih, posebice Židova. Osobito 
mi je imponirao njegov karitativni 
rad: nadbiskup Stepinac primao je 
otvorena srca sve bijednike, nasto¬ 
jeći im dati komad kruha. Divio 
sam se njegovoj hrabrosti. 

Mi bogoslovi čudili smo se kako 
je on poznavao Sveto pismo. Bio je 
čovjek izvanredne biblijske kulture. 
Nadbiskup Stepinac nas je odgajao 
svojim primjerom, snagom i uvjerlji¬ 
vošću svoje riječi. Snažno je djelovao 
na nas svojim primjerom, stavom i 
propovijedima. Budući da sam od 
najranije mladosti bio odgojen kao 
križar, posebno me oduševljavalo što 
se on kao pravi otac odnosio prema 
svim odsjecima Katoličke akcije: dr¬ 
žao je nagovore i rado se susretao s 
mladima, podržavajući ih u vjeri i 
odanosti Svetome Ocu, čije je smjer¬ 
nice želio da i mi čitamo i primjenju¬ 
jemo u osobnom životu. 

Njegov stav i primjer ostavili su 
vidljiv trag u srcima moje ratne ge¬ 
neracije bogoslova, koji su po nje¬ 
govu primjeru nastojali raditi u 
svom svećeničkom radu i životu. U 
svakom sam brevijaru imao i imam 
njegovu sličicu: molio sam za nj, 
posebno kad je bio u Lepoglavi, a 
najviše mu se preporučujem, kao i 
domovinu Hrvatsku, u godinama 
domovinskog rata, kad sam sasta¬ 
vio ovu molitvu za mir: 

Gospodine Bože, proslavi slu¬ 
gu svoga Alojzija, kardinala, čašću 
oltara. Neka nam bude u borbama 
života primjer i zagovornik! 

Po njegovu zagovoru udijeli 
našoj domovini Hrvatskoj prave¬ 
dan Mir! Oče naš... 

Prvi sam je put izmolio 6. ožuj¬ 
ka 1994., kao zahvalu za život sva¬ 
kog rođenog djeteta, za spašeni ži¬ 
vot branitelja i moj vlastiti život u 
vrevi ratnih bombardiranja i stra¬ 
danja, te kao poticaj za oproštenje 
grijeha svakoga dana u Večernjoj 
molitvi. Rado je preporučujem iz- 
moliti pokornicima (penitentima).« 



Don Rozario Šutrin rab Božji 


Predavajući hrvatski jezik i književ¬ 
nost, uz redoviti program nastojao sam 
predstaviti učenicima i najpoznatije liko¬ 
ve kulturnih djelatnika iz prošlosti Zadra 
i naše nadbiskupije, koji svojim životnim 
djelom ostaviše trajan doprinos našoj 
vjeri i kulturi. Gotovo svi su oni ponikli 
i djelovali u blizini i pod svodovima ka¬ 
tedrale sv. Stošije. Svojim nadahnutim 
stvaralaštvom doprinijeli su duhovnom 
rastu i cvatu našega grada. Zadar je u 
kasnom srednjem vijeku bio izrazito gla¬ 
goljaško područje i početkom 16 . st. dao 
hrvatskoj glagoljskoj knjizi veoma ista¬ 
knutog entuzijasta - biskupa Šimuna 
Kožičića Benju. 

1. Šimun KOŽIČIĆ BENJA (oko 
1460 - 1536), Zadranin. Bio biskup 
modruški, talentirani tiskar glagolj¬ 
skih knjiga; osnivač glagoljske ti¬ 
skare u Rijeci: Misal hrvački , 1531.; 
Knjižice krsta (mali obrednik), 1531.; 
Knjižice od žitija arhijereov i cesarov, 
1531.; Od bitija redovničkoga knjižice, 
1531. 

2. Šime BUDINIĆ (1530-1600), 
kanonik i prebendar crkve sv. Sto¬ 
šije, Zadranin, glagoljaš; djela: Po¬ 
korni i mnogi ini psalmi Davidovi, slo¬ 
ženi u slovinjski jazik po Šimunu Bu- 
diniću, popu Zadraninu (Rim, 1532.); 
Ispravnik za erec (Rim, 1582.). Pionir 
reforme hrvatskog pravopisa po 
načelu: za svaki glas jedan znak. 


3. Juraj BARAKOVIĆ (1548- 
-1628), hrvatski pjesnik i rodoljub, 
svećenik. Djela: Draga, rapska pasti¬ 
rica (povijest grada Raba u stihovi¬ 
ma); farula (Mleci, 1618); Vila Slo- 
vinka /tj. Hrvatica/, (Mleci 1614.), 
spjev u 13 pjevanja, u kojem slavi 
Zadar i njegovu povijest. Borac za 
»jazik slovinski«. 

4. o. Bartol KAŠIĆ (1575-1650), 
»pop bogoslovac od Družbe Jezu- 
sove«, Pažanin, pisac prve hrvatske 
gramatike (Rim, 1604.) i prevoditelj 
prvoga crkvenog Obrednika: Ritual 
Rimski , i čitave Biblije (ostala u ru¬ 
kopisu). 

5. Ivan TANZLINGER (1654- 
-1732), zadarski kanonik i pisac 
rječnika Vocabolario (talijanski, hr¬ 
vatski i latinski), borac za čistoću 
hrvatskog jezika. 

6. Nadbiskup Vicko ZMAJEVIĆ 
(1650-1745), čovjek europskog for¬ 
mata, mecena hrvatske knjige i za¬ 
štitnik glagoljice; graditelj hrvatskog 
Sjemeništa; Magnus homo, potens opere 
et sermone - Znamenit čovjek - velik 
na rječima i u djelima. 

7. Mons. Carlo F. BIANCHI 
(1832-1891), poznati crkveni povje¬ 
sničar Zadra i Nadbiskupije. Glav¬ 
no mu je djelo: Žara cristiana, 2 sve¬ 
ska (1877-8.) 

8. Ivan BRČIĆ (1824-1870), sve¬ 
ćenik i profesor Bogoslovije u Za¬ 
dru, staroslavistički učenjak, napi¬ 
sao Čitanku i Bukvar staroslaven¬ 
skog jezika (Prag 1859.) i Ulomci Sv. 
Pisma na staroslavenskom jeziku i 
glagoljskim pismom. Član Jug. aka¬ 
demije, jedan od 14-orice prvih hr¬ 
vatskih akademika. 

9. Jakša ČEDOMIL /Dr. Jakov 
ČUKA/ (1868-1928), napoznatiji 
hrvatski književni kritičar iz doba 
realizma, »osnivač moderne hrvat¬ 
ske književne kritike« (Barac). 

Svi su oni bili kulturni djelatni¬ 
ci iz svećeničkih redova, glagoljaši 
koji su ćirilometodsku baštinu do¬ 
bro shvatili, slijedili, razvijali i ži¬ 
vjeli - na slavu Božju i duhovnu ko¬ 
rist i kulturni uzrast svoga hrvat¬ 
skog naroda. Zaslužuju našu 
zahvalnost i priznanje - kako zapi¬ 
sa žakan Broz Kolunić (1468.): »I 
gdo knjige počtuje, da je knjigami 
počtovan!« 

Don Rozario Šutrin 

Svjedočenje nadbiskupa Stepinca 
francuskom diplomatu Pezetu o velikosrpskoj 
tiraniji u Donjoj Dubravi u Međimurju 


Svjedočenje nadbiskupa Stepinca francuskom di¬ 
plomatu Emestu Pezetu o velikosrpskoj tiraniji u Do¬ 
njoj Dubravi u Međimurju vezano je uz Nadbiskupov 
pastirski pohod župi Donja Dubrava 15. rujna 1935., 
kad je 660 mladih primilo od njega sakramenat Svete 
potvrde. 

Nadbiskup Stepinac doznao je tada zanimljive poje¬ 
dinosti od župnika Ivana Kneza, koji je župu preuzeo 1. 
rujna 1935. Poslije pjevačke probe 13. rujna 1935., kasno 
navečer dva su se pjevača popela na najviše stablo u par¬ 
ku ispred privremene crkve, da za Nadbiskupov doček 
izvjese hrvatsku zastavu. Srpski su žandari to zamijetili, 
prijetnjom da če na njih pucati prisilili su ih da se spuste 
i dočekali ih dolje žestokim batinama. Zborovođa Ivan 
Horvat, izišavši iz pjevaonice, začuo je galamu u parku. 
Odmah je došao u park i zauzeo se za svoje pjevače, ali 
je i on bio teže ozlijeđen. Tada je dan znak za uzbunu 
crkvenim zvonom i vatrogasnom trubom, pa su se žup- 
ljani skupili u velikom broju. Žandari su se tada povukli, 
da pozovu u pomoč kotarskog namjesnika iz Preloga, a 
ostavili svoje pretučene žrtve. Od one dvojice pjevača 
osobito je bio izmrcvaren Josip Klarič. 

U tako uzavrelu situaciju u Donjoj Dubravi, župi 
od 3.560 stanovnika, sutradan je došao nadbiskup Ste¬ 
pinac. Zamolio je župnika da dadne odmah fotografi¬ 
rati izranjenog Josipa Klariča. Od župnika Kneza do¬ 
znao je da je teror srpskih žandara več prije godinu da¬ 
na bio tolik, da su na Kakinji, graničnom prijelazu na 
Muri, s pet metaka ubili nevina čovjeka Ivana Vargu, 
a od obitelji su zatim tražili da plati ispaljene metke. 
Nadbiskup Stepinac bio je zaprepašten. Zamolio je žup¬ 
nika Kneza dokumentaciju o tom zlodjelu, i ponio je 
sobom u Zagreb. 

Uskoro zatim, u listopadu 1935. došao je u Zagreb 
potpredsjednik francuskog Parlamenta Ernest PEZET 
(1887-1966), koji je bio velik prijatelj Hrvata. Pezet je 

Platežni nalog kojim se poziva Ivana Vargu (sin) iz D. 
Dubrave u Međimurju da plati 5 puščanih metaka 


bio narodni zastupnik i senator, povjesničar i politički 
pisac, pristaša krščanskog demokratskog pokreta i je¬ 
dan od osnivača pučke demokratske stranke. Pezet je 
bio vrstan poznavalac naših neprilika, pa je več 1933. 
godine u suradnji s piscem Simondetom objavio knjigu 
»Jugoslavija u opasnosti?« {ha Yougoslavie en Peril? , Blo- 
ud et Gay, Pariš 1933). U njoj je u posebnom poglavlju 
prikazao vjersku nesnošljivost Srba i njihov teror pro¬ 
tiv katolika Hrvata. Stoga je knjiga bila zabranjena u 
kraljevini Jugoslaviji. 

Prikaz Pezetova života i djelovanja donosi Vinko 
NIKOLIĆ u zborniku Stepinac mu je ime , knjiga II., str. 
561-562. 

Pezet je u Zagrebu posjetio svoje brojne prijatelje, a 
među prvima Trumbiča, Mačeka i nadbiskupa Stepinca. 

Nadbiskup Stepinac iznio je Pezetu brojne nove 
dokaze i svjedočanstva kako srpski žandari u Hrvat¬ 
skoj grubo krše ljudska prava. Pezet je sve to zabilježio. 

Te svoje bilješke Pezet je pročitao u Parizu na pred¬ 
stavljanju knjige DOSJE KARDINALA STEPINCA (Le 
dossier du Cardinal Stepinac), koju je 1958. objavio prvi 
ravnatelj Hrvatske katoličke misije u Parizu dominika¬ 
nac o. Teodor-Bogdan DRAGUN kod pariškog izdava¬ 
ča Nouvelles editions latines. Ernest Pezet je te bilješke 
s mnogim drugim podacima objavio kod istog izdava¬ 
ča 1959. u brošuri Stepinac - Tito , kontekst i rasvjetljenje 
sukoba (Stepinac - Tito , c ontextes et eclairages de »L'Affai- 
re«). 

Donosimo neke od tih Pezetovih bilježaka u hrvat¬ 
skom prijevodu, prema spomenutom zborniku Vinka 
Nikoliča STEPINAC MU JE IME, knjiga L, str. 313-314.: 

»...Preuzvišeni mi pokazuje u svom kabinetu, koji 
on zove 'Muzej grozota', bič koji je napravljen od sple¬ 
tenih željeznih žica i jednog vijka...« 

»...Manje se krvi prolilo, kaže mi on, u stotinu go¬ 
dina Austro-Ugarske monarhije, nego što su srpski 
žandari učinili u pet godina tobožnjeg jugoslaven¬ 
stva...« 

»...Nakon memoranduma Mons. Bauera, što ga je 
uputio Stojadinovičevoj vladi, mnoge su prijetnje upu- 
čene meni i katoličkim svečenicima...« 

»Nijedan svečenik nije siguran za svoj život. Nema 
dana, da pokoji od njih ne dođe staviti se pod moju 
zaštitu.« 

»Hrvatska zastava? To nam predbacuju? Ali ni bi¬ 
skupi ni svečenici to ne traže. Hrvatski narod to želi. 
On u njoj vidi simbol svojih potlačenih sloboda. Au- 
stro-Ugarska je ipak to dozvoljavala...« 

»Mons. Stepinac mi je dostavio potresnu fotografi¬ 
ju. Nisam mogao vjerovati u vjerodostojnost tog doku¬ 
menta, a on mi tada stavi u ruke sam original: novčana 

priznanica, koju je predao jedan srpski 
državni blagajnik, koji je zaposlen u jed¬ 
nom mjestu blizu granice, a ta je prizna¬ 
nica predana po zakonu s potpisom i 
službenim pečatom na iznos, koji je pla¬ 
tila jedna obitelj za pet kugla da ubiju 
oca. (Predlažem točniji prijevod: iznos 
koji je platila jedna obitelj za pet metaka 
kojima je ubijen otac.) 

Kakav je zločin počinio otac? Učinio 
je prijestup protiv pravila o prijelazu, a 
ta su pravila nametnuta seljacima kojih 
su imanja prelazila granicu. Taj je čovjek 
bio upisan u crnu knjigu, jer su ga držali 
za opasnog ratobornog Hrvata; bio je za¬ 
tvoren, osuđen i strijeljan [nedostaje u 
prijevodu: na trošak obitelji za trinaest 
dinara i petnaest para] ...« 

Ovo što francuski diplomat Pezet ni¬ 
je mogao vjerovati da bi se uopće moglo 
dogoditi, dogodilo se u Donjoj Dubravi, ili točnije na 
graničnom prijelazu Kakinji. Kad je Dubravčan Ivan 
VARGA išao u svoj vinograd u Legradsku goru, na Ka¬ 
kinji je morao kompom preko Mure prijeći granicu. 
Nakon granične kontrole krenuo je starom uhodanom 
stazom, jer nije znao da su srpski graničari odredili no¬ 
vi smjer staze od karaule do kompe. Graničari su opa¬ 
zili da Ivan Varga ide starom stazom tek kad je Ivan 
već prešao dio puta. Počeli su vikati da stane, ali ih on 
nije čuo, pa je nastavio put. Graničari su tada počeli 
pucati, ali ne u zrak, kako se puca radi opomene, nego 
su na njega ispalili pet metaka i ubili ga. Iz završnog 
dijela bilježaka vidi se da je Pezet mislio da je Ivan zbog 
»prekršaja« koji je počinio hodanjem starom uhoda¬ 
nom stazom bio »zatvoren, osuđen i strijeljan«, tj. da 
se barem prividno poštivala neka pravna forma. Da je 
Pezet shvatio da su srpski žandari i graničari strijeljali 
ljude bez ikakvog prethodnog zatvaranja i suđenja, bi¬ 
la bi mu još jasnija zloba i tiranija srpskih zlikovaca, 
kojoj su Hrvati bili izloženi bez ikakve zaštite. 

Ispravci u životopisu 
kard. Stepinca o. A. Benigara 

Spomenimo na kraju još jednu neugodnu zanimlji¬ 
vost. Aleksa BENIGAR u knjizi ALOJZIJE STEPINAC, 
HRVATSKI KARDINAL, u 2. popravljanom izdanju 
(Zagreb 1993) ponavlja pogrešku prvog izdanja, pa na 
str. 186. završni pasus glasi: »[Pezet] nije mogao vjero¬ 
vati da je istina. No nadbiskup mu pokaže izvornik iz 
kojega se vidjelo kako je jedna hrvatska obitelj morala 
platiti metke kojima su srpski žandari ustrijelili oca 
obitelji, čija je pogreška bila u tome što nije pravilno 
stavio poštanske markice .« 

Taj završetak je očito A. Benigaru netko dao u kri¬ 
vom prijevodu, jer dotična rečenica, kako ju je Pezet 
zapisao i objavio, glasi: »II avait contrevenu aux regle- 
ments de franchissemet imposes aux paysans dont les 
terres chevauchaient la frontiere .« ( Stepinac - Tito , str. 


Namira za metke kojima je ubijen Ivan Varga 


21.). Na hrvatskom rečenica glasi: »On se ogriješio o 
propis prelaženja granice koji je bio nametnut seljaci¬ 
ma koji su imali svoje posjede s druge strane granice.« 
Do pogrešnog je prijevoda došlo zbog francuskog izra¬ 
za »frcmchissement« koji može značiti i prelaženje gra¬ 
nice i lijepljenje marke. 

IVAN VARGA JE BIO UBIJEN bez ikakvog suda, a 
njegova je obitelj 13. VII. 1934. dobila pismeni nalog 
»da u roku od 8 dana dugovinu na ime utrošenih 5 pu- 
ščanih metaka prilikom ubistva vašeg oca u iznosu od 
13 dinara i 15 para ... pod prijetnjom ovrhe podmirite«. 
Obitelj je naznačeni iznos doista uplatila 19. VII. 1934. 
i dobila o tome pismenu namiru. 

Faksimili tih dvaju dokumenata objavljeni su u 
prošlom broju lista Dubravske novine br. 4/1995. str. 4. 
uz članak glavnog urednika Zvonimira Bartolića o ta¬ 
dašnjem župniku: »Ivan Knez - istaknuti hrvatski rodo¬ 
ljub« na str. 3-4. 

Fotografija je iz Donje Dubrave, 
a ne iz Kotoribe 

U Glasniku Postulature Sluga Božji Alojzije Stepi¬ 
nac od 10. veljače 1996. na str. 6. objavljena je skupna 
fotografija s nadbiskupom Stepincem. Ispod fotografi¬ 
je piše: »Na pastirskom pohodu u Kotoribi«, a moralo 
bi pisati »Na pastirskom pohodu u Donjoj Dubravi za 
posvetu nove župne crkve sv. Margarete 10. studenoga 
1940.« Do zabune je vjerojatno došlo zato što Nadbi¬ 
skupu s lijeve strane sjedi preč. Ivan Knez, koji je rođen 
u Kotoribi, ali je on od ljeta 1935. bio župnik u Donjoj 
Dubravi. Nadbiskupu s desne sjedi preč. Mihovil Ka- 
noti, župnik sv. Nikole u Varaždinu, koji je za novu žup¬ 
nu crkvu sv. Margarete poklonio glavni oltar. Do njega 
sjedi Ivan Horvat (moj otac), tada župni orguljaš i glav¬ 
ni pokretač odbora za gradnju crkve, a s druge strane 
klupe sjedi Imbro Kanoti, brat prečasnog Mihovila, vr¬ 
sni domaći majstor zidar koji je vodio gradnju crkve. 
Toliko o fotografiji iz 1940. 

o. Vladimir Horvat , Dl 

Upoznajmo fr. Bogdana Draguna 0. P. 
(1913.-1965.), životopisca kard. Stepinca 


BogdanDragunrođenje 16. lipnja 1913. u Donjem 
Humcu na Braču. Klasičnu gimnaziju pohađao je u Bo¬ 
lu i Dubrovniku, gdje je i studirao filozofiju i teologiju. 
U Red braće propovjednika stupio je u Dubrovniku 
1935. Za svećenika je zaređen 1941. u Splitu. Vrlo rano 
počinje pisati. Godine 1937. urednik je dominikanskog 
časopisa »Akvinac« u Dubrovniku. Prijevodima, član¬ 
cima i pjesmama surađuje u časopisima: »Akvinac« 
(Dubrovnik), »Duhovni život« (Zagreb), »Gospina 
krunica« (Zagreb) te - nakon rata - »Hrvatska revija« 
(Buenos Aires). 

Prvih godina rata pastoralno djeluje u Dubrovniku 
i okolici; od 1943. do 1944. na otoku Braču, a zatim do¬ 
lazi u Zagreb. Kako je dominikanski samostan na Ko¬ 
loniji bio srušen u savezničkom bombardiranju 22. II. 
1944., skupa s nekoliko subraće živi u dominikancima 
ustupljenom franjevačkom samostanu u Samoboru, 
odakle se 6. svibnja 1945. uključuje u bleiburški zbjeg 
hrvatskog naroda i kreće prema Austriji. Njegovu sku¬ 
pinu u Celju 8. V. zatječe vijest o njemačkoj kapitulaciji. 
Nastavljaju prema Austriji, nadajući se da će ih tamo 
Englezi prihvatiti i zaštititi pred komunističkom najez¬ 
dom. Kad su prispjeli do Dravograda, prijelaz preko 
mosta već je bio zatvoren: sprijeda Englezi, otraga par¬ 
tizani. Nakon jednodnevnog nesnalaženja krenuli su 
prema jugu držeći se obronaka Karavanki, dok nisu 
stigli do Savinje, pritoka Save, i uzvodno nastavili pre¬ 
ma Logarskoj Dolini. Granicu su neopaženo prešli tije¬ 
kom noći penjući se preko Grintavca. Predali su se En¬ 
glezima u Eisenkappelu. Od planinarenja i hrane bole¬ 
snog i ispaćenog Draguna, mjesni je župnik smjestio 
kod jedne obitelji. Tako je izbjegao izručenju. Preostalu 
skupinu od 80-ak svećenika i bogoslova Englezi su na¬ 
kon desetak dana nonšalantno opljačkali i izručili par¬ 
tizanima za Križni put. 


Godine 1947. stiže u Francusku. Nastanivši se u 
kući sestara dominikanki u predgrađu Pariza (Chatil- 
lon-sous-Bagneux) od 25.1. 1948. kao duhovni pomoć¬ 
nik, specijalizira se iz filozofije i doktorira 1952. na Pa¬ 
riškom katoličkom sveučilištu. No, istodobno se skrbi 
i za brojne hrvatske izbjeglice. 

Kad je, međutim, papa Pio XII. apostolskom ured¬ 
bom Exul familia 1952. odredio da se katoličke misije 
diljem svijeta osnuju po narodnosti izbjeglica, a ne po 
njihovoj državnoj pripadnosti, fr. Bogdan usmjeruje 
sve svoje napore na osnivanje samostalne Hrvatske ka¬ 
toličke misije u Francuskoj. To nije bio nimalo lak po¬ 
sao s obzirom na tradicionalno nepovjerenje Francuza 
prema svemu što je hrvatsko. Ipak, Pariška nadbisku¬ 
pija je 18. XII. 1953. odobrila osnutak misije, a fr. Bog¬ 
dana imenovala prvim upraviteljem. 

Pod njegovim se vodstvom sve više afirmirao bo¬ 
gat dušobrižnički, dobrotvorni i kulturni rad Misije u 
Parizu i Francuskoj, pa on u veljači 1962. u pariškom 
predgrađu Bagneux kupuje dvokatnicu i ondje smješta 
sjedište Hrvatske katoličke misije. Premda ga cijelo vri¬ 
jeme napadaju i kleveću, srbokomunisti da je »ustaša«, 
a neki ekstremni sunarodnjaci da je »suradnik jugoko- 
munista«, samo zato što nije dopustio da se rad misije 
zloupotrebljava u kratkovidne stranačke svrhe, fr. Bog¬ 
dan ostaje nepokolebljiv, odlučno izjavljujući: »Misija 
čuva i čuvat će najljubomornije svoju nezavisnost od 
svih mogućih političkih grupa i radit će striktno samo 
na vjerskom i karitativnom polju« (okružno pismo od 
1. XII. 1958.). 

Drugo značajno djelo dr. fr. Bogdana Draguna je knji¬ 
ga Le dossier du Cardinal Stepinac (Zbirka spisa o kardinalu 
Stepincu), koja je prvi put predstavila francuskoj javnosti 
u pravome svjetlu uzvišeni i mučenički lik hrvatskog me¬ 
tropolita. U prikupljanju građe za knjigu imao je slobo¬ 
dan pristup mnogim dokumenti¬ 
ma iz vatikanskih arhiva. Knjiga je 
doživjela brojne prikaze u francu¬ 
skom, kanadskom te hrvatskom ise¬ 
ljeničkom tisku. Da bismo se uvjerili 
u iznimnu važnost te knjige, valja 
imati na umu da je Zagrebački nad¬ 
biskup u Francuskoj bio općenito 
krivo prosuđivan, dapače i javno 
osuđivan jer je, navodno, ne samo 
poticao ustaše na zlodjela prema Sr¬ 
bima, nego je i sam vršio »prekršta- 
vanja« Srba i Židova. 

Kako obraniti istinu o Stepincu 
u moru tolikih laži o njemu? Fr. 
Bogdan je to učinio na najbolji mo¬ 
gući način u tadašnjim prilikama. 
On, naime, u prvom dijelu knjige 
ukazuje na duboko povijesno zna¬ 
čenje tragedije Zagrebačkoga nad¬ 
biskupa u sklopu vjekovnih nesu- 



Njegujući domovinske uspomene , hrvatska mladež okupljena u Cleveland 
Junior Tamburica radovala se na proslavi Stepinčeva '97. 

glasića i sukoba između Istoka i Zapada, Moskve i 
Rima, Beograda i Zagreba. Stoga najprije opisuje pro¬ 
gonstvo Katoličke Crkve u prvoj i drugoj Jugoslaviji, 
te dokazuje da je i karađorđevićevska i titovska Jugo¬ 
slavija težila za tim da hrvatske i ostale vjernike kato¬ 
like na svom području otrgne od pape i Rima, te osnuje 
jugoslavensku nacionalnu crkvu, koja bi se pod 
Karađorđevičima pretopila u pravoslavlje, a pod ko¬ 
munizmom konačno nestala. Stepinac je osuđen jer se 
odlučno suprotstavljao tim težnjama. 

Da bi istina o Stepincu što uvjerljivije djelovala na 
francusko javno mnijenje, pisac u drugom dijelu knjige 
iznosi 18 kapitalnih dokumenata i 12 svjedočanstava 
svjetskih uglednika, s kojima je bio siguran da če postiči 
uspjeh. Stoga je Stepinčevu obranu zasnovao na govori¬ 
ma njegovih odvjetnika, koje su izabrale komunističke 
vlasti, a ne optuženi. Među svjedočanstvima u prilog Ste- 
pinčeve nevinosti naveo je izjavu francuskoga nobelovca 
F. Mauriaca, zatim Marka Petroviča, podrijetlom Srbina, 
ali francuskog državljanina, te prosvjed umjetnika Ivana 
Meštroviča, koji između ostalog sadrži i svjedočanstvo 
Milovana Đilasa o Stepinčevoj nevinosti. 

Knjiga je u Francuskoj i Kanadi postigla pun pogo¬ 
dak. »Djelo predstavlja prvorazredni dokument bez 
kojega ne bi smjela biti nijedna povijesna knjižnica«, 
piše kanadski Fides 15. 111. 1959. »Od sada više neče biti 
dopušteno govoriti o zagrebačkom kardinalu, a da se 
ne uzmu u obzir dokumenti koje knjiga pruža...« Tako 
je pisao pariški dnevnik La Croix 23. XII. 1958. 

Prenaporan rad za dobro hrvatskih izbjeglica i bor¬ 
ba za istinu o tragediji kardinala Stepinca i hrvatskoga 
naroda jako su iscrpili o. Draguna, te on umire od in¬ 
farkta na sam Božič 1962., za vrijeme propovijedi hr¬ 
vatskoj zajednici u Parizu. 

Bogdan Dragun počiva u dominikanskoj grobnici 
na pariškome groblju Montpamasse. 

fr. Petar M. Radelj, dominikanac 


Misa za dobrotvore Kauze 
10. ožujka 1997. 

»Budna srca prihvaćajmo poticaje Evanđelja!« 

Homilija dr. Stjepana Kušara 

Kao svakog 10. u mjesecu, i danas smo se skupili 
na spomen misi, koju prikazujemo za sve štovatelje 
kardinala Stepinca kao i za sve dobrotvore Kauze, te 
za sve vas koji na bilo koji način doprinosite za što sko¬ 
rije proglašenje blaženim Sluge Božjega Alojzija Ste¬ 
pinca. 

Čuli smo u Evanđelju da je Isus izjavio kako prorok 
nema časti u svom zavičaju. Htio je reći da oni koji po¬ 
znaju proroka, njegove roditelje, sredinu u kojoj je ni¬ 
knuo, rastao, sazrio, nekako drugačije gledaju tog čo¬ 
vjeka. Zato nisu u stanju poruku pravo shvatiti. Sami 
si stvaraju poteškoće da je shvate, jer gledaju čovjeka 
ne kao svjedoka, nego kao nekoga koga oni poznaju, 
tako reći od malena. A možda ima u ljudskom gledanju 
koji put i zavisti. Zašto bi netko iz naše sredine bio veći 
nego li smo mi, koji nismo mogli možda izrasti do tak¬ 
ve veličine i do takve časti; proročke recimo. To se pro- 
valači kroz cijelo Sveto pismo, od Starog pa do Novog 
Zavjeta. Nema prorok časti u svom zavičaju. 

No kakve veze to ima s kardinalom Stepincem? 
Ima! Oni koji su ga optuživali i osudili bili su kršteni 
ljudi, kršteni u Katoličkoj Crkvi. Samo su onda doži¬ 
vjeli svojevrsna obraćenja na razne druge strane. To su 
bili ljudi koji nisu uvezeni izvana, oni su pokupili neke 
ideje koje su izvana došle. To su bili ljudi koji su kr¬ 
šćanski rasli, imali vjeronauk u školi, koji su sami za 
sebe tvrdili da oni jako dobro poznaju nauk Katoličke 
Crkve, dakle ono za što je kardinal Stepinac živio. 

Vidite kako su se paradoksalno prožimali kršćan¬ 
ski život jednog svjedoka - a i mi smo svjedoci - za 
riječ koju je Isus izrekao o samom sebi. Valjalo bi odatle 
izvući neku pouku za naše eventualne poteškoće na 
koje nailazimo u svojoj sredini. Hoću reći ovo: možda 
je naivno očekivati da će netko nekome pljeskati zato 
što je dobar vjernik, i da će čovjek požnjeti divljenje lju¬ 
di što se resi da živi u skladu sa svojom vjerom. Naj¬ 
bolje vjeruje onaj koji se toga odriče. Zadnje što će biti 



Tamburaši župe Hrvatskih mučenika u Mississaugi na euha- 
ristijskom slavlju u župnoj crkvi za Stepinčevo '97. prate 
Župni zbor, koji je izveo Misu skladatelja M° Šime Marovića 

u ljudskom životu za divljenje nisu ni ljudske osobe, ni 
ljudska mučenja, nego zadnje je ono što Bog čini. A Bog 
dovršava naš ljudski život i daje mu jednu cjelovitost, 
daje mu ono savršenstvo koje si sam čovjek ne može 
dati. 

Budući da je kardinal Stepinac u to vjerovao, bu¬ 
dući da je vjerovao da je Isus Krist Spasitelj čovjeka, 
dakle onaj koji dovršava ljudski život u svemu do¬ 
brom, on se mogao nositi s mnogim poteškoćama, s 
mnogim krivim optužbama, sa svim onim što je 
uništavalo njegov život. On je bio svjedok. 

Možda bi bilo potrebno, dapače nužno, da u ovoj 
Svetoj misi od srca molimo Gospodina da bismo i mi 
u svom malom kutu gdje živimo mogli biti svjedoci, a 
da ne mislimo na to. 

Da budna srca prihvaćamo poticaje Evanđelja, da 
ih volimo, da osjećamo kako nam oni nešto znače. A 
kad nam poticaji Evanđelja budu mnogo značili, uvijek 
više, slobodno smo uvjereni da će to nama biti poticaj 
i djelovati na druge, a da to ni ne znamo. I ne moramo 
znati. Dovoljno je da za to Gospodin znade. Amen. 

dr. Stjepan Kušar 

Na Euharistijskom slavlju pjevale su sestre novakinje ss. 
milosrdnica iz Zagreba, uz orguljašku pratnju s. M. Eliza¬ 
bete Peršić. 

Misa za dobrotovore Kauze 
10. travnja 1997. 

»Većma se treba pokoravati Bogu nego ljudima!« 

Homilija dr. Stanka Vitkovića 

Tada Petar i apostoli odgovoriše: »Većma se treba 
pokoravati Bogu nego ljudima.« (Dj 5,29) 

Ovu veliku istinu, koju apostoli spoznaše rasvijet¬ 
ljeni Duhom Svetim, imao je Sluga Božji Alojzije Stepi¬ 
nac uvijek pred očima: i dok je upravljao velikom Za¬ 
grebačkom nadbiskupijom i dok je bio prisilno odije¬ 
ljen od svoga stada. 

»Tko dolazi odozgo, taj je iznad sviju; tko dolazi s 
neba, on je iznad sviju.« (Iv 3,31) 

Taj koji dolazi odozgo jest Isus Krist, a Krist je za 
kardinala Alojzija uistinu bio iznad sviju. Pred komu¬ 
nističkim sudom Kardinal je rekao: »Znajte, Isus Krist 
je Bog! Za njega smo pripravni umrijeti.« 

Kad ga je papa Pio XI. kao tridesetšestogodišnjeg 
svećenika imenovao Zagrebačkim nadbiskupom koa- 
djutorom, Alojzije je, predosjećajući težinu križa koji je 
stavljen na njegova ramena, s pouzdanjem gledao u 
Krista. »U Tebe se. Gospodine, pouzdajem«, zapisao je 
u svoj biskupski grb. A u predvečerje svog biskupskog 
posvećenja, odgovarajući na pozdrave okupljenog na¬ 
roda, rekao je: »Ljubiti pravdu, a mrziti nepravdu - to 
je moje životno načelo. U ljubavi prema hrvatskom na¬ 
rodu neću se dati ni od koga natkriliti.« Jesu li to bile 
proročanske riječi? Mnogo stoljeća prije izgovorio ih je 


papa Grgur VII. umirući kao prognanik u Salernu: 
»Ljubio sam pravdu, a mrzio nepravdu; zato umirem 
u progonstvu.« Nije li i kardinal Alojzije trpio i bio pro¬ 
gonjen upravo zato što je ljubio pravdu, što se većma 
pokoravao Bogu nego ljudima. 

Ljubiti pravdu. Biti pravedan. To znači priznati 
svakome njegovo pravo. Bogu Božje, caru carevo. To 
znači odbaciti svaku nepravdu, tlačenje, nepriznavanje 
osobnih i narodnih prava. 

Na otvorenju Hrvatskog državnog Sabora 23. ve¬ 
ljače 1942. zagrebački nadbiskup Alojzije Stepinac po¬ 
zvao je Sabor: 

»Neka donosi zakone poštene, koji se neće kositi sa 
zakonom Božjim. Neka donosi zakone pravedne: gdje 
su jednaki tereti, neka su jednaka i prava. Neka donosi 
zakone moguće, da se ne navaljuju narodu tereti kojih 
ne može nositi.« 

Zakoni pošteni, pravedni i mogući! Nisu li ove Ste- 
pinčeve riječi izrečene prije 55 godina toliko suvremene, 
toliko stvarne da bi ih i danas trebao imati pred očima i 
hrvatski Sabor i sva zakonodavna tijela u svijetu i sve me¬ 
đunarodne institucije, uključujući i Ujedinjene Narode?! 

Kao vid temeljne pravednosti Stepinac je priznavao 
i pravo naroda na samoopredjeljenje i vlastitu državu. 
Optuživan pred komunističkim sudom kao »suradnik 
okupatora« izjavio je: »Hrvatski se Narod plebiscitarno 
izjasnio za hrvatsku državu i ja bih bio ništarija kad ne 
bih osjetio bilo Hrvatskog Naroda koji je bio rob u bivšoj 
Jugoslaviji (...). Što sam govorio o pravu Hrvatskog Na¬ 
roda na slobodu i nezavisnost, sve je u skladu s osnovnim 
principima saveznika istaknutim u Jalti i Atlantskoj po¬ 
velji. Ako prema ovim zaključcima svaki narod ima pra¬ 
vo na svoju nezavisnost, zašto bi se to onda branilo samo 
Hrvatskom Narodu? Sveta Stolica je toliko naglašavala, 
da i mali narodi i narodne manjine imaju pravo na slo¬ 
bodu. Zar katolički biskup i metropolita ne bi o tome smio 
ni pisnuti? Ako treba, past ćemo jer smo vršili svoju 
dužnost«. (3. listopada 1946.) 

Kao rodoljub radovao se uspostavi hrvatske drža¬ 
ve, ali kao katolički biskup neustrašivo je branio prava 
svih progonjenih, borio se protiv rasnih zakona, poma¬ 
gao potrebnima i nevoljnima bez obzira na rasu, vjeru, 
narodnost... »Bio je doista prava slika Dobrog Pastira«, 
kako reče papa Ivan XXIII. 

No, ljubiti svoj narod značilo je za Slugu Božjega 
prije svega privesti ga Isus Kristu, učiti ga da izgrađuje 
svoju budućnost na temeljima evanđeoske istine i pra¬ 
vednosti. Tako je govorio i pisao kao nadbiskup, tako 
je i u svojoj oporuci pozvao hrvatski narod da bude 
vjeran Isusu Kristu, da poštuje i ljubi Majku Božju, da 
se nikad, ni pod cijenu života, ne odijeli od Apostolske 
Stolice u Rimu. 

Htio je i poslije smrti biti koristan svom narodu. 
Neka moli za nas da naučimo ljubiti pravdu, a mrziti 
nepravdu, da se uvijek više pokoravamo Bogu nego 
ljudima. Amen. 

dr. Stanislav Vitković 

Na Euharistijskom slavlju pjevale su sestre novakinje 
Družbe Služavki Maloga Isusa. 

Učenici Osnovne škole Vukovina u posjeti »Spomen-zbirci iz ostavštine Sluge 
Božjega Alojzija Stepinca« 15. svibnja 1997. 


»Stepinac se nije zamorio žrtvom za svoj narod« 

Svećenik Vilim Cecelja pokopan u rodnoj župi 


Dana 26. svibnja 1997. pokopan 
je na groblju rodne župe u Sv. Iliji 
kod Varaždina svećenik Zagrebač¬ 
ke nadbiskupije vlč. Vilim Cecelja. 
Časni pokojnik je umro 3. srpnja 
1989. u Salzburgu u Austriji, gdje je 
kao prognanik bio prisiljen živjeti 
nakon II. svjetskog rata. Prijenosom 
njegovih zemnih ostataka u Domo¬ 
vinu izvršen je dug prema njegovoj 
čvrstoj vjeri, da će doći do usposta¬ 
ve slobodne hrvatske države, u ko¬ 
joj će i on naći svoj pokoj. Svečanost 
ukopa na mjesnom groblju i euha- 
ristijsko slavlje u župnoj crkvi pred¬ 
vodio je kardinal Franjo Kuharić, 
zagrebački nadbiskup, uz asistenci¬ 
ju mons. Marka Culeja, pomoćnog 
biskupa zagrebačkog, mons. Vladi¬ 
mira Stankovića, ravnatelja hrvat¬ 
ske inozemne pastve i vlč. Ivana 
Košćaka, župnika, te četrdesetak 
svećenika. Obredu na groblju, mi¬ 
snom slavlju i Misi, blagoslovu 
doma »Vilim Cecelja«, uspostavlje¬ 
nom u neposrednoj blizini župne 
crkve i kuće, bili su nazočni i brojni 
hrvatski iseljenici. Među njima ta¬ 
kođer predstavnici tisuća Hrvata, 
kojima je vlč. Cecelja nesebično 
pružao moralnu potporu i materijal¬ 
nu pomoć, zatim župljani župe sv. 
Nikole Tavelića u Zagrebu, osnovane 
29. lipnja 1939., gdje je vlč. Vilim bio 
prvi župnik. Katedralni zbor iz Za¬ 
greba te velik broj domaćih župljana. 


Vlč. Vilim Cecelja rođen je 24. 
travnja 1909. od roditelja Augustina 
i Terezije r. Biederman. Za svećenika 
ga je zaredio mons. Antun Bauer, za¬ 
grebački nadbiskup, 26. lipnja 1932. 
Nakon ređenja bijaše kroz tri godine 
kapelan u Bedenici. U srpnju 1935. 
bijaše mu povjerena župa Gornji Du- 
bovec kod Križevaca. Već u rujnu te 
godine, uz privolu nadbiskupa Ste¬ 
pinca, zamijenio se s vlč. Franjom 
Juršetićem i postao je župnikom u 
Hrastovici, gdje je ostao do 1939. Te 
godine povjerio mu je nadbiskup 
Stepinac osnivanje i organiziranje 
nove župe u zagrebačkom predgra¬ 
đu Kustošiji. Od 1942. do 1944. bijaše 
zamjenik Generalnog vojnog vikara 
za sve vojnike katolike. 

Tako je vlč. Cecelja od 1931. do 
ožujka 1945. izbližega pratio djelo¬ 
vanje svećenika i nadbiskupa Aloj¬ 
zija Stepinca. Već kod prvog susreta 
s Alojzijem godine 1931. vlč. Cece¬ 
lja je stekao dojam da je susreo 
»svetog svećenika«. On je tada bio 
u 4. godini teologije. Među bogo¬ 
slovima se već ubrzo pronijela vi¬ 
jest, kako Alojzije kao stanar u 
Nadbiskupskom dvoru poučava 
osoblje Dvora u kršćanskom nau¬ 
ku, s njime gotovo svaki dan moli 
krunicu, što je njega i njegove kole¬ 
ge uvelike iznenadilo, ali ih je taj 
primjer svećeničkog djelovanja po¬ 
taknuo na pastoralni rad i brigu za 


Dana 10. svibnja 1997. svetu 
Misu za sve dobrotvore postup¬ 
ka (Kauze) za proglašenje bla¬ 
ženim i svetim Sluge Božjega 
Alojzija Stepinca predvodio je 
dr. Josip Kuhtić, duhovnik 
N adbiskupskog bogoslovnog 
sjemeništa u Zagrebu. Uklju¬ 
čivši slavlje u devetnicu pripra¬ 
ve za svetkovinu Duhova, vlč. 
Kuhtić je istaknuo značajke du¬ 
hovnosti kard. Stepinca obilje¬ 
žene njegovom otvorenošću i 
predanjem Bogu. Sluga Božji je 
tu otvorenost prema Bogu Du¬ 
hu Svetome očitovao osobito u 
proživljenosti osobne molitve, 
koja mu je omogućivala da da¬ 
rovi Duha Svetoga u njemu na¬ 
đu mjesto svoga djelovanja i 
ostvarenja. 

Liturgijsko slavlje pjesmom i 
sviranjem animirale su kandidatice 
i sestre Zagrebačke provincije ss. 
milosrdnica . 


jednostavne ljude, kakvi su bili po¬ 
služitelji na Dvoru, a kojima je Aloj¬ 
zije pridavao veliku važnost. 

U svesrdnom pastoralnom dje¬ 
lovanju, a osobito kao poticaj snaž¬ 
nijem vjerskom životu i povezivanju 
raspršenog katoličkog hrvatskog na¬ 
roda, nošen željom da svijetu pruži i 
predoči istinu o osobi, djelu i žrtvi 
kardinala Stepinca, vlč. Cecelja je 
1951. u Salzburgu pokrenuo Gla¬ 
snik Srca Isusova i Marijina koji je 
izlazio od 1949. do 1969. godine. 
Svaki broj Glasnika bijaše popraćen 
člankom, pjesmom, svjedočanst¬ 
vom ili spomenom na Slugu Božjega. 
Tako nam je vlč. Cecelja, jer je u zem¬ 
lji bio onemogućivan katolički tisak, 
sačuvao dragocjena svjedočanstva 
što su ih na svim krajevima svijeta o 
kardinalu Stepincu izrekli pape, kar¬ 
dinali, biskupi, svećenici, vjernici, 
svjetski državnici i nevjernici. 

Uz 2. obljetnicu smrti kard. Ste¬ 
pinca, pod naslovom »Stepinčev ne¬ 
zaboravni lik« (komemoracija druge 
godišnjice u svijetu), vlč. Cecelja je 
zabilježio za povijest prevažno slje¬ 
deće svjedočanstvo: »Stepinac puni 
crkve«, reče nam jedan prijatelj stra¬ 
nac prigodom sv. mise, koja je bila 
namijenjena za Hrvatsku, a povo¬ 
dom druge godišnjice smrti Kardi- 

nala Stepinca. Hvala Bogu da je ta¬ 
ko! Stižu nam vijesti iz svih zemalja 
gdje žive Hrvati o komemoracija¬ 
ma smrti našeg nezaboravnog kar¬ 
dinala. 'Stepinac puni crkve 7 i k to¬ 
me zbližuje svu braću Hrvate oko 
jedne ideje za koju je on sam živio, 
trpio i umro, a ta je Bog i Hrvatska. 
Zato je nužno i korisno očuvati us¬ 
pomenu na njega i oduprijeti se ne¬ 
prijatelju, koji želi da se njegovo 
ime zaboravi i njegova vrijednost 
zaniječe. Radi toga Stepinac mora 
biti svakodnevno prisutan u našim 
molitvama i u našim djelima, a go¬ 
dišnji svečaniji spomendani vanjski 
su i unutarnji znak naše hrvatske i 
kršćanske solidarnosti. Ako se Ste¬ 
pinac nije zamorio žrtvom za svoj 
narod, taj isti narod ne smije šuštati 
u održanju, promicanju i primjeni 
njegova primjera. Raduje nas da 
niču i društva s njegovim imenom, 
ali još više neka se članovi društva, 
trse da nose i Stepinčev sadržaj. 
Stepinac je učinio, bolje nije mogao. 
On je naš zagovornik pred Bogom, 
a pred svijetom otvorio je vrata hr¬ 
vatskom imenu. Na nama je velika 
odgovornost i veliki dug, do nas je 
da pridonesemo da 'zagovoritelj 
kardinalskog zbora 7 , kako ga je 
oslovio sam Papa Ivan XXIII. bude 
i službeno proglašen svecem. Pred 
nama su dva velika zadatka, a to su 
Tavelić i Stepinac, dva mučenika 
vjere i svoga naroda.« (GSIM, 1962, 
str. 67). 



Uz 60. obljetnicu hodočašća 
u Svetu zemlju 

Ove godine se navršava 60. obljetnica hrvatskog hodočašća u Svetu 
zemlju, koje je u ime hrvatskih biskupa, a kao osobiti zastupnik zagrebač¬ 
kog nadbiskupa Antuna Bauera, predvodio njegov koadjutor mons. Aloj- 
zije Stepinac. Cilj putovanja bijaše pohod gradu Isusove smrti i uskrsnuća, 
gdje je 14. studenoga 1391. krvlju i životom posvjedočio za Krista Hrvat, 
blaženi Nikola Tavelić. 

Za vrijeme 1. hrvatskog hodočašća u Svetu Zemlju u lipnju 1931., ho¬ 
dočasnici su uočili kako pojedini narodi imaju u Jeruzalemu mjesto svoga 
okupljanja ili zastupljenosti po podignutim crkvama, oltarima i gostinjci- 
ma. Videći sve to, nadbiskup Rafael Rodić, predvoditelj hodočašća, reče 
na Sionu 3. lipnja 1931: »Hajdemo, da i mi Hrvati podignemo jedan svoj 
narodni oltar u Jeruzalemu!« 

Taj krasni prijedlog s oduševljenjem je prihvaćen. U tu je svrhu još 4. 
lipnja 1931. osnovan u Jeruzalemu Hrvatski odbor za Sv. zemlju, koji sije 
postavio zadatak podići u Jeruzalemu, u češkoj kapeli Sv. Ćirila i Metoda, 
oltar u čast bi. Nikoli Taveliću. Duša te osnove bijaše dr. Josip Andrić, 
urednik Društva sv. Jeronima, a za pokrovitelja je zamoljen nadbiskup Ro¬ 
dić, te, po povratku u domovinu, i zagrebački nadbiskup dr. Antun Bauer. 

Jeruzalemski oltar u čast bi. Nikole Tavelića izradio je umjetnik prof. 
Ivo Kerdić. Kad je oltar bio dovršen, izložen je u Zagrebu na 1. hrvatskoj 
izložbi Svete Zemlje, koju je u Umjetničkom paviljonu 14. ožujka 1936. 
otvorio nadbiskup Bauer. Iz Zagreba, iz crkve sv. Blaža, gdje je prije same 
otpreme bio izložen, oltar je 25. listopada 1936. otpremljen u Split, a odatle 
31. listopada 1936. parobrodom u Svetu zemlju. 

Nakon što je oltar podignut, mons. Stepinac je u ime nadbiskupa Ba¬ 
uera i hrvatskog episkopata poveo u Jeruzalem 53 hodočasnika. Krenuli 
su brodom iz Splita 8. srpnja 1937. Nakon pohoda Ateni, Bejrutu i Dama¬ 
sku, s prisjećanjem na apostola naroda sv. Pavla, hodočasnici su preko si¬ 
rijske pustinje krenuli prema Genezaretskom jezeru. Iz Galileje, preko Sa- 
marije, hodočasnici su prispjeli u Judeju, u sveti grad Jeruzalem. 

Novi oltar, uz nazočnost brojnih hodočasnika, blagoslovio je mons. 
Alojzije Stepinac 25. srpnja 1937. Asistirali su mons. Rudolf Pijan iz Šibe¬ 
nika, o. Marko Kraljević iz Šibenika, Josef Vrzalik iz Zlina, o. Norbert Žalig 
iz Koprivnice, vlč. Josip Majsec iz Odre i vlč. Marko Čunko iz Duge Rese. 

Taj hrvatski jeruzalemski oltar bijaše dar svih hrvatskih katolika. Po¬ 
tvrđuje to i preko 110.000 potpisa darovatelja zapisanih u jedanaest spo- 
men-albuma, koji su prije blagoslova oltara položeni na grob Spasiteljev. 

Nakon blagoslova je hodočašće proslijedilo željeznicom iz Tel Aviva u 
Kairo i Aleksandriju u Egiptu, i nakon toga, 3. kolovoza 1937., vratilo se bro¬ 
dom preko Dubrovnika do Splita. Već sljedećeg dana mons. Stepinac se vratio 
u Zagreb, kamo je dopremljen i hodočasnički križ, koji se još uvijek čuva u 
kapeli Ranjenog Isusa u Ilici. Upravo je taj križ prema Nadbiskupovim rije¬ 
čima najljepša uspomena, jer je bio položen na grobu našega Otkupitelja. 

Sam Sluga Božji progovorio je o značenju toga hodočašća i donio ne¬ 
koliko misli koje nam se čine vrlo korisne, bilo radi duhovne upravljenosti 
hodočašćenja, bilo radi ispunjavanja njegove osnove, da se podignu: oltar 
Majci Božjoj Kraljici Hrvata na Sionu i kapelica u čast sv. Jeronima u blizini 
betlehemske spilje. Donosimo njegov prikaz toga hodočašća, koji je obja¬ 
vio časopis Sveta Zemlja, broj 3-4, 25. svibnja 1938., str. 51-52: 


Crtež Katarine Galić, učenice 4. razre¬ 
da hrvatske župne dopunske škole Kar¬ 
dinal Stepinac u Torontu , na temu o 
kardinalu Alojziju Stepincu 


Hodočašća nisu novost današnjih vremena. Njih su poznavali već stari 
Izraelci. Oni su tri puta u godini išli u Jeruzalem iz svih krajeva, kao što 
svjedoči primjer dvanaestogodišnjeg Isusa. A da su se hodočašća sve više 
razvijala nakon dolaska kršćanstva, to je sasvim razumljivo. Srce naime 

vjernog kršćanina nije moglo ostati ravnodušno prema 
onim mjestima, kuda je stupala noga najvećeg prijatelja 
ljudi - Isusa Krista. Isto tako nije moglo ostati ravno¬ 
dušno prema onim mjestima, gdje je živjela BI. Djevica 
Marija, sveti apostoli, ili gdje su oni na poseban način 
svojim zagovorom posredovali kod Boga, da usliši mol¬ 
be vjernika. Takvih mjesta, gdje su vjerni kršćani osje¬ 
tili, da Bog brže uslišava njihove molbe, ima danas po 
čitavom kršćanskom svijetu. I naša domovina ima Ma¬ 
riju Bistricu, Remete, Trsat, Sinj itd. Za ljude bez vjere 
sve je to ludost. Ali za vjerno kršćansko srce to je savim 
razumljiva stvar. I zemaljski vladari mogu na svakom 
mjestu dijeliti milosti, ali ipak to redovito čine na ovom 
ili onom stalnome mjestu. Tako i dragi Bog. Iako može 
svuda da čuje i uslišava molbe vjernika, ipak je htio da 
to na nekim mjestima prije učini. 

To je evo razlog, da kršćanin, koga taru premnoge 
nevolje, hodočasti na takva mjesta. Jer čovjek ostavivši 
svakodnevne brige moli na hodočašću pobožni je. Lakše 
i otvorenije se ispovijeda. Hodočašće je djelo pokore, jer 
je često spojeno s poteškoćama putovanja, a i s mnogim 
izdacima. Hodočašće je otvorena ispovijed sv. vjere, jer 
bezvjerac ne će hodočastiti. Pa ako se i potkrade koji ne¬ 
dostatak kod pojedinih hodočašća, bilo bi ludo općenito 
ih zabacivati. 

U duhu rečenoga krenulo je i naše prošlo hodočašće 
u Svetu Zemlju. I nas sve taru premnoge brige, a napose 
crkvene poglavare. Pošli smo, da se poklonimo Bogu na 
onim mjestima, gdje se rodio, živio i umro Isus Krist, naj¬ 
veći prijatelj ljudi. A dorabimus in loco, ubi steterunt pedes eius! 
Klanjat ćemo se na mjestu gdje su stajale noge Njegove! 
Te riječi Sv. Pisma čitali smo na pročelju bazilike u Kani 
Galilejskoj, a vrijede za sva sveta mjesta, kuda se kretao 
Božanski Spasitelj. Pošli smo, velimo, da se poklonimo 
Bogu i isprosimo milosti za sebe, za bližnje i za narod svoj. 
Napose veliku milost, da Gospod Bog po zagovoru bi. Ni¬ 
kole Tavelića, čiji smo oltar posvetili, sačuva hrvatski na¬ 
rod u svetoj vjeri rimokatoličkoj. Ovo je hodočašće prido¬ 
nijelo sigurno vrlo mnogo prije svega učvršćenju vjere u 
nama samima, koji smo tamo putovali, a onda i u stotina¬ 
ma tisuća drugih, koji su nas duhom pratili na tome pu¬ 
tu. I kao što se svi katolički narodi nastoje afirmirati u 
Svetoj Zemlji, tako - nema sumnje - da je i za hrvatski 
narod od velikog značenja ostvarenje hrvatskog oltara 
u Jerusalemu, jer je tim dokazao, da nije zaostao za dru¬ 
gim katoličkim narodima u ljubavi prema domovini 
svoga Spasitelja. 

Što se samog prošlog hodočašća u Svetu zemlju tiče, 
čini mi se, da je program bio preobilan. Jer kako je 
uglavnom interes hodočasnika usredotočen na samu 
Svetu Zemlju, to bi po mom mnijenju kod većeg pučkog 
hodočašća imao otpasti sa programa put u Libanon, Si¬ 
riju i Egipat. Time bi se postiglo dvoje: prvo, put bi bio 
nešto jeftiniji i time omogućeno i još većem broju ho¬ 
dočasnika sudjelovanje, i drugo, hodočasnici ne bi bili 
toliko rastreseni, već bi uistinu mogli udovoljiti u punoj 
mjeri želji duše svoje, da se što više razgovore s Bogom 
na onim svetim mjestima. 

Mislim, da će buduća hodočašća biti sve brojnija. I 
ako dragi Bog dopusti, nadamo se, kad bude posvećivan 
budući oltar Majci Božjoj Kraljici Hrvata na Sionu (a 
kasnije i kapelica sv. Jeronima kraj betlehemske špilje), 
nadamo se, velim, da će tada hrvatsko hodočašće poni¬ 
jeti i milijun potpisa sa sobom (kao što smo sada odni- 



Dr. Alojzije Stepinac , nadbiskup koadjutor zagrebački 
kao hodočasnik u Svetoj Zemlji 1937. 


jeli preko sto tisuća), da ih položimo Majci Božjoj pred 
noge, kao dokaz tradicionalne pobožnosti hrvatskog na¬ 
roda prema Njoj, Kraljici neba i zemlje. Po Mariji put 
je naš k Isusu, k Bogu! 


Dr. Alojzije Stepinac , 
nadbiskup zagrebački i hrvatski metropolita 


Četrdeset godina kasnije, 1977., prigodom hrvatskog ho¬ 
dočašća u Svetu zemlju organiziranog u spomen četrdesete 
obljetnice hodočašća koje je predvodio nadbiskup A. Stepi¬ 
nac, ispunjena je jedna od spomenutih njegovih želja. Nai¬ 
me, tada je u prostorima nove bazilike Navještenja u Naza- 
retu, kao dar Hrvata katolika, postavljen spomen-mozaik s 
likom Majke Božje Bistričke, umjetniči rad hrvatskog slikara 
prof. J. Resteka. Blagoslovio ga je zagrebački nadbiskup dr. 
Franjo Kuharić. Neka ova 60. obljetnica podizanja hrvatskog 
oltara u čast sv. Nikole Tavelića bude poticaj na razmišljanje 
o ostvarenju i druge njegove želje: podignuće kapelice u čast sv. 
Jeronima u blizini betlehemske špilje. 

Učenici Osnovne škole Vukovina radosni su proslijedili upoznavanje grada 
Zagreba nakon posjete »Spomen-zbirci iz ostavštine Sluge Božjega Alojzija 
Stepinca«, 15. svibnja 1997. 


Pet novih blaženika 

Papa Ivan Pavao II. proglasio je 
u nedjelju 4. svibnja 1997., za vrije¬ 
me svečanog misnog slavlja na Tr¬ 
gu sv. Petra u Rimu, pet novih bla¬ 
ženika. Među njima su mučenici: 
biskup Florentino Asensio Barosso 
(1877-1936) i Ceferino Jimenez 
Malla E1 Pele (1861-1936); ubili su 
ih, iz mržnje prema Katoličkoj Cr¬ 
kvi, pripadnici revolucionarnih ko¬ 
munističkih postrojbi. Blaženi Ce¬ 
ferino Jimenez Malla je prvi pri¬ 
padnik Roma uzdignut na čast 
oltara. To je bio i razlog da je spo¬ 


menutoj beatifikaciji prisustvovala 
i skupina Roma iz Hrvatske pred¬ 
vođena s. Karolinom Miljak. 

U istom obredu proglašeni su 
blaženima: s. Maria Encamacion 
Rosal (1820-1886), reformatorka 
Reda betlemita uključenog u evan¬ 
gelizaciju Gvatemale, Gaetano Ca- 
tanoso (1879-1963), kalabrijski (ta¬ 
lijanski) svečenik, utemeljitelj misi¬ 
onarki Svetoga Lica, te Enrico 
Rebuschini (1866-1938), iz Reda ka- 
milijanaca, koji se posvetio duhov¬ 
nom brigom za bolesnike. 


Natječaj za pjesme o kardinalu Stepincu 


Na poziv koji je Postulatura za 
proglašenje blaženim kardinala 
Stepinca uputila javnosti s mol¬ 
bom o pjesmama ili recitalima o 
Sluzi Božjemu Alojziju Stepincu, 
prispjelo je do sada preko 130 ra¬ 
dova. Autori tekstova su ljudi ra¬ 
zličitih zvanja i školske spreme. 
Radovi na natječaj prispjeli su go¬ 
tovo iz svih krajeva Hrvatske, iz 
Bosne i Hercegovine, te desetak 
pjesama iz iseljene Hrvatske. Dok 
zahvaljujemo svim dosadašnjim 
suradnicima, pozivamo na stvara¬ 


laštvo i nove autore stihova od¬ 
nosno recitala. Izbor radova, koji 
če biti nagrađeni ili objavljeni u 
posebnoj spomen-knjizi uz 100. 
obljetnicu rođenja kardinala Ste¬ 
pinca, izvršit če se tijekom mjese¬ 
ca kolovoza ove godine. Za ovaj 
broj Glasnika, kao poticaj i poziv 
na suradnju, odabrali smo dvije 
pjesme: Sveti lik, koju je sastavila i 
poslala gđa Manda T. iz Vidovica 
u Bosanskoj Posavini, i Kardinalu 
Stepincu , prispjelu iz Siska, pod 
pseudonimom Mali Vidiljov. 


Svaki dopis na Postula- 
turu kojim se priopćuje pri¬ 
mljeno uslišanje ili uspome¬ 
na na Slugu Božjega neka 
bude potpisan, te obilježen 
nadnevkom i mjestom pisa¬ 
nja. Anonimna pisma se ne 
arhiviraju. Vjernici koji žele 
ostati anonimni neka to na¬ 
pomenu u dopisu. 


SVETI LIK 

Kardinalu Alojziju Stepincu 

U udžbeniku za povijest. 
Izdanje sedamdesetih. 

Za osmi razred osnovne. 

Na slici sveti lik. 

A ispod slike piše: 

Ratni zločinac? - krvnik? 
KARDINAL Alojzije Stepinac. 

Zar bi ovo sveto lice. 

Moglo zračit takvu zlobu? 

Zar bi ove blage oči. 

Mogle slati ljude k grobu? 

Zar bi ove nježne ruke. 

Mogle pružat takve muke? 

O Ti drago Sveto Lice, 

U Isusa sad pogledaj! 
Hrvatsku nam nikom ne daj! 
Nikad ne daj! Nikad ne daj! 

Sve oprosti Sveto Lice, 

Nikad nesta te dobrote. 

Ne potamni sjajna blagost, 

U očima od čistoče. 

Ostadoše nježne ruke. 

Sto su mnoga dobra dale. 
Preživješe mnoge muke. 

Sad u raju Boga hvale. 

O Ti drago Sveto Lice, 

U Isusa sad pogledaj! 
Hrvatsku nam nikom ne daj! 
Nikad ne daj! Nikad ne daj! 

Gdje je onaj udžbenik??? 

S nama živi Sveti Lik!!! 

Manda T. 
Savska 10, Vidovice 
Bos. Posavina 

GLAS MUČENIŠTVA 


Mučeništvo kardinala Stepinca 


Zbog svoje načelnosti u po¬ 
stupcima, hrabrosti u ispovije¬ 
danju vjere, vjernosti u vršenju 
biskupske službe i nevinosti u 
odnosu na optužbe radi kojih 
ga je bezbožni sustav, podržan 
komunističkom diktaturom, 
nepravedno osudio, smrti u za¬ 
točeništvu prouzročene sustav¬ 
nim progonom. Slugu Božjega 
Alojzija Stepinca još su za živo¬ 
ta držali svecem i mučenikom. 
Tako je protumačena i njegova 
smrt, a glas o njegovoj svetosti 
i mučeništvu svjedoče rijeke 
Kristovih pobožnika, koji na 
njegovom grobu nalaze mir du¬ 
še, duhovnu jakost i uslišanje 
svojih prošnji, po njemu upuće¬ 
nih Bogu. 

Stoga nastavljamo donositi 
svjedočanstva o glasu mučeniš- 
tva, kojim su obilježeni život i 
smrt Zagrebačkog nadbiskupa i 
kardinala Alojzija Stepinca. 


22. Pismo mons. J. P. Hurleya, 

biskupa u Sant Augustinu na Flori¬ 
di u S. A. D., upućeno kard. F. Spel- 
lmanu, nadbiskupu New Vorka, 
napisano 17. srpnja 1953: »Šaljem 
Vam i priloženu kopiju pisma koje 
sam upravo primio od vrlo ugled¬ 
nog prelata u Jugoslaviji. Za mene 
je to tjeskoban poziv nama u ovoj 
slobodnoj zemlji da bismo upotrije¬ 
bili sav svoj utjecaj i spasili život 
ovog velikog Ispovjednika vjere. 

Kardinal Stepinac umire. Tito 
želi da on čim prije umre. 

Jedini poznati lijek za liječenje 
njegove /kardinalove/ bolesti mo¬ 
že se nabaviti samo ovdje u Sjedi¬ 
njenim Američkim Državama. 

23. Mons. F. Jachim, bečki 
nadbiskup, u misi zadušnici za kar¬ 
dinala Stepinca, 13. veljače 1960. re¬ 
če o Sluzi Božjemu: «Umro je Ispo- 
vijedalac i Mučenik Kristov!« 

24. Dr. Vilim Keilbach, dugo¬ 
godišnji profesor filozofije na Kato¬ 
ličkom bogoslovnom fakuletetu u 
Zagrebu, a potom u Miinchenu, u 
euharistijskom slavlju za preminu¬ 
log kard. Stepinca koje je predvodio 
umjesnoj katedrali kard. J. VVendel, 
nadbiskup Miinchena, 23. veljače 


1960., održao je prigodnu propovi¬ 
jed u kojoj je ovim riječima ocrtao 
osobu i život kard. Stepinca: »Bio je 
sveti mučenik za božanska, narav¬ 
na i ljudska prava!« 

25. Santoro C., u članku: Car- 
dinale senza porpora. Martire senza 
sangue (Kardinal bez grimiza. Mu¬ 
čenik bez prolijevanja krvi), objav¬ 
ljenom kao zasebna knjižica u Sieni, 
15. ožujka 1960., izd. Ćantagalli, i s 
Imprimatumom što ga je podijelio 
mjesni nadbiskup Joannes Rizzo, 
zabilježio je i ovo svjedočanstvo: 
»Postoji dio Crkve, stjeran u kata¬ 
kombe, potjeran u izgnanstvo, pri¬ 
siljen na šutnju. Njena šutnja nije 
manje rječita od pastoralnih pot¬ 
hvata i propovijedanja, kao što nje¬ 
ne suze i njena trpljenja nisu manje 
dragocjene od djela apostolata i po¬ 
maganja. Crkva Šutnje je Krist koji 
nastavlja krvavo znojenje, trpi od- 
bačenost i razapinjanje, kako bi ak¬ 
tualizirao otkupljenje. To otkuplje¬ 
nje sastoji se u našem povratku u 
slobodu: to je sloboda djece Božje. 
Protiv te slobode podigla su se vi¬ 
šestruka zlostavljanja pomoću ko¬ 
jih političke vlasti, od Moskve do 
Beograda, od Budimpešte do Pe- 



Mons. Juraj Batelja , postulatom u kon- 
celebraciji s vlč. Ivicom Kecerinom, 
župnikom , predvodio je Misu o 37. 
obljetnici smrti kard. Stepinca u Župi 
Hrvatskih mučenika u Mississaugi 


kinga, od Praga do Warszave, od 
Sofije do Bukurešta, progone Cr¬ 
kvu kako bi je učinili bespomoć¬ 
nom. 

Dok je Crkve čovjek je slobo¬ 
dan: on je dijete Božje koje nijedna 
ljudska vlast nema pravo zgaziti. 
Kad nema više Crkve, čovjek je 
igračka u rukama onoga koji ima 
moć nad novcem i vlašću i njegovo 
je određenje ropstvo. 

Od prvog mučenika, Isusa Kri¬ 
sta, do posljednje žrtve, kardinala 
Stepinca, politička vlast je zamaski¬ 
rala svoju prisilu različitim izgovo¬ 
rima, koji se ipak u svojoj biti svode 
na jedan: strah od duhovne čovje¬ 
kove slobode.« 

26. Mons. Jean Rupp, pomoć¬ 
ni biskup u Parizu, prigodom 1. ob¬ 
ljetnice smrti kardinala Stepinca, u 
propovijedi u pariškoj crkvi sv. 
Magdalene, 5. ožujka 1961. ocrtao 
je život i smrt Sluge Božjega 
riječima: »Umro je kao mučenik!« 

27. Pismo hrvatskih vjemika- 
izbjeglica, iz Hrvatske katoličke 
misije u Fribourgu u Švicarskoj, 
upućeno iz Luzerna, 11. veljače 
1962. papi Ivanu XXIII: »Prigodom 
druge obljetnice smrti kardinala 
Stepinca, zagrebačkog nadbiskupa 
i hrvatskog metropolite, svi mi, nje¬ 
govi sunarodnjaci i izbjeglice u Švi¬ 
carskoj, koji smo se okupili na pro¬ 
slavu spomenute obljetnice, slo¬ 
bodni smo uputiti Vam svoje 
goruće želje za otpočinjanjem po¬ 
stupka za beatifikaciju kardinala 
Stepinca, mučenika Crkve šutnje, 
koja je vašoj Svetosti toliko na 
srcu.« (slijedi 36 potpisa). 

28. Pismo Ivanke Martin iz 

VVolverhampton Stafesa u Engle¬ 
skoj, upućeno 18. veljače 1963. papi 
Ivanu XXIII: »Ponizno molim Vašu 
Svetost da po skraćenom postupku 
bude proglašen blaženim veliki 
mučenik kardinal Alojzije Stepinac. 
On je bio veliki mučenik cijele Ka¬ 
toličke Crkve. Njegova beatifikacija 
bit će na čast vjeri, ohrabrit će duh 
i učvrstiti vjeru vjernika.« 

29. Dopis don Žarka Brzica, 

duhovnika zadarske Bogoslovije, 
Nadbiskupskom ordinarijatu u 
Zagrebu, Zagreb, 20. rujna 1963.: 
»Potpisani smatra da je zaista do¬ 
zrelo vrijeme da se provede ka¬ 
nonski postupak za beatifikaciju 
njegove uzoritosti pok. kardinala 
Alojzija Stepinca. Zato i šalje ovu 
molbu preč. Naslovu, da bi se to 
veliko djelo začelo. Čovjek ne mo¬ 
že bez ganuća motriti izraze vjere 
i pobožnosti, koje se manifestiraju 
svakog dana na njegovom grobu. 
Ako ljudi dolaze na grob s uvjere¬ 
njem da dolaze jednom svecu-mu- 
čeniku, neka onda i mjerodavni 
crkveni krugovi požure da ga za¬ 
ista ugledamo što skorije na na¬ 
šim oltarima, kao našeg sveca i za¬ 
štitnika.« 

30. P. Domenico Mondrone, 
D.I., u knjizi: I Santi ci sono ancora 
- Još ima svetaca, izd. Pro Sancti- 
tate - Roma, u sv. VI., zapisao je o 
kardinalu Stepincu: »On je muče¬ 
nik Crkve u Hrvata ... Ne samo hr¬ 
vatska, sva Katolička crkva i dru¬ 
ge kršćanske Crkve ... stisnule su 
se, u jedinstvenom skladu divlje¬ 
nja, oko Zagrebačkog mučenika.«, 
str. 40-46. 


* DOKUMENT I *(11) 


Kad je nakon Drugoga svjetskog rata na vlast u Jugoslaviji došao 
režim inspiriran i djelatan po ideologiji i metodama marksizma i bolj¬ 
ševizma, sovjetskog uzorka, putem kojih su se profilirali najrazličitiji 
protuhrvatski i protukatolički stavovi, bilo je onemogućeno objektivno 
iznošenje činjenica o ratnim zbivanjima i poratnom progonu Katoličke 
Crkve. Ta šutnja nametnuta Crkvi imala je za cilj obeshrabriti je, poniziti 
je, i javnosti je predstavljati kao sustavnog neprijatelja narodnih intere¬ 
sa. Embargo na istinu o zagrebačkom nadbiskupu Alojziju Stepincu vri¬ 
jedio je sve do pada toga režima 1990. godine. 

U tom polustoljetnom razdoblju brojni su se izvjestitelji i pisari na¬ 
tjecali koji će više i bezobzirnije okaljati u domaćoj i svjetskoj javnosti 
lik ovoga hrabrog biskupa i iskrenog hrvatskog rodoljuba. Zbog takva 
tendencioznog pisanja istina se nije mogla probiti do svijesti i savjesti 
ljudi. Mnogi su bili obmanuti, zavedeni i, tako formirani, nastavili su 
širiti podvaljene im netočnosti. Nije pri tom isključena ni sablasna i sa-* 
blažnjiva propaganda, koja je Crkvu u Hrvata i hrvatski narod nastojala 
diskreditirati i popljuvati. Začudo se i u najnovije vrijeme takvi neko¬ 
rektni napisi pojavljuju u javnosti. 

Radi donošenja objektivnog suda o nekim događajima koji su se 
zbili u Drugom svjetskom ratu, u nastavcima ćemo donositi pojedine 
dokumente, koji će svim čitateljima i svim tražiteljima istine omogućiti 
istinito prikazivanje i tumačenje osobe Sluge Božjega. Tako ćemo iz bro¬ 
ja u broj upoznavati desetke, stotine i tisuće osoba različitih narodnosti, 
vjeroispovijesti i svjetonazora, pa i pripadnike, simpatizere i bojovnike 
komunističke partije, koji svoj životni iskoračaj iz bunkera smrti ili sa¬ 
blasti tamnice duguju zagrebačkom nadbiskupu Alojziju Stepincu. 


31. Edgar Wilk, katolik iz 
Duisburga, u pismu napisanom 
u Duisburgu u Njemačkoj i upu¬ 
ćenom kardinalu Franji Kuhari- 
ću, zagrebačkom nadbiskupu, 1. 
kolovoza 1982., zapisao je ovo 
svoje svjedočanstvo o kardinalu 
Stepincu: »Neka njegovo muče- 
ništvo bude opomena i poticaj 
našeg postojanog svjedočenja 
vjere u našem tako često bezbož- 
nom svijetu! 

Ja osobno poštujem 'Kardinala 
bez grimiza', kako ga to nazivaju 
mnogi kršćani, na sasvim poseban 
način; jer on nije postao samo krv¬ 
nim svjedokom Hrvata katolika; on 
je još za života bio svetac u našoj Ri¬ 
mokatoličkoj Crkvi. 

Od srca bih pozdravio postu¬ 
pak njegovog proglašenja blaženim 
ili svetim, jer njegov život pred¬ 
stavlja, kako je to jednom točno re¬ 
kao papa Pavao VI. 'primjer za cije¬ 
lu Crkvu'.« 


52 . Dokument koji je osobno zabilježio nadbiskup Stepinac, u Zagre¬ 
bu, 17. rujna 1942., o svojem zauzimanju za izbavljenje iz logora 
pučanstva iz Pakraca koje je prešlo u Katoličku Crkvu: 

IZJAVA 

Zauzimanjem kod Poglavnika za vjemike-prelaznike iz Pakraca, koji 
su odvedeni u St. Gradišku postigao sam, da je Poglavnik odmah naložio 
Ravnateljstvu za javni red i sigurnost u Zagrebu, da se stavi u vezu s pa¬ 
kračkim katehetom, koji jamči, da odvedeni nisu stajali ni u kakvoj vezi s 
odmetnicima-partizanima, već su bili vrijedni i pošteni građani, pa da se 
prema nalazu odmah puste na slobodu. 

Da stvar što prije uspije, da se nalog Poglavnika što prije izvrši i od¬ 
vedeni da se vrate svojim kućama, pozvao sam pakračkog katehetu, veleč. 
gosp. Tomu SRUK u Zagreb, da bude pri ruci Ravnateljstvu za javni red i 
sigurnost. Nakon izdanih izjava katehete iz Pakraca Ravnateljstvo je po¬ 
duzelo korake, da se stvar konačno ispita i privede kraju. 

Ovime molim vlasti sabirnog logora u St. Gradiški, da se stavi u vezu 
s Ravnateljstvom za javni red i sigurnost u Zagrebu, za što hitnije izvršenje 
Poglavnikovog naloga oko puštanja na slobodu građana iz Pakraca, zatim 
da dozvoli gosp. kateheti Tomi Sruk, da posjeti svoje vjernike iz Pakraca, 
da ih umiri i utješi. 

U Zagrebu, dne 17. rujna 1942. 

Nadbiskup zagrebački i hrvatski metropolita 
(Arhiv Postulature, sv. XCV f str. 4961) 

53 . Protestno pismo nadbiskupa Stepinca dr. Vladi¬ 
miru Bakariću, predsjedniku Vlade Federalne 
Hrvatske u Zagrebu, Zagreb, 18. kolovoza 1945., 
protiv rušenja i oskvmjivanja grobova vojnika 
po katoličkim grobljima: 

Predsjedništvo 
Biskupskih Konferencija 
u Zagrebu 

U Zagrebu, 18. kolovoza 1945. 

Broj: 73/BK 

Gospodine pretsjedniče! 

Stižu mi vijesti iz Varaždina, Zagreba i drugih mje¬ 
sta, da se po nečijem nalogu niveliraju grobovi Ustaša 
i Nijemaca, uklanjaju križevi sa njihovih grobova po 
katoličkim grobljima, ne pitajući ni crkvene vlasti ni ro¬ 
đaka pokojnika. 

Ovo je kulturni škandal prvoga reda. Vi ste, gospo¬ 
dine pretsjedniče, pravnik, pa će Vam biti bez sumnje 
poznato, što pogansko rimsko pravo sudi de laesione se- 
pulcri (o povredi groba, nap. ured.). Zar smo pali ispod 
pogana? 

Ja kao pretstavnik katoličke Crkve energično pro¬ 
testiram proti ovoga divljanja i molim Vas, da izdate 
hitne naloge, da se poštuju katolička groblja. Na grob¬ 
ljima nema više prijatelja ni neprijatelja, partizana ni 
ustaša ni Nijemaca ni Slavena. Na grobljima su samo 
mrtvi, koji čekaju zadnji pravorijek vječnoga Suca, koji 
će ih suditi samo po tome, kakovi su bili ljudi, da li su 
vršili Njegove zapovijedi ili ne, a ne po stranačkim pri¬ 
padnostima ili nacionalnim. 

Ja se nadam, da ćete izdati najhitnije naloge u toj 
stvari, da ne budem prisiljen javno upozoriti narod na 
obeščašćivanje naših groblja. 

Dr. Alojzije Stepinac 
nadbiskup zagrebački 
pretsjednik Biskup. Konferencija 
(Arhiv Postulature , sv. XC/V, str. 4854) 

54 . OKRUŽNICA svećenicima i vjernicima zagre¬ 
bačke nadbiskupije, br. 5908. od 22. kolovoza 1945. 
o prikupljanju hrane, odjeće i smještaju stradal¬ 
nika rata, kako bi se ublažile ratne strahote. 

Časnoj braći svećenicima 
i vjernicima zagrebačke nadbiskupije! 

Svima je Vama jamačno poznato, koliko se diljem 
naše nadbiskupije dobra učinilo putem »Karitasa nad¬ 
biskupije zagrebačke« u zadnjim godinama minuloga 
rata, da se našem hrvatskom narodu ublaže ratne stra¬ 
hote. Preko devet je tisuća života djece i odraslih spa¬ 
šeno time, što su ih naši seljaci spremno i milosrdno 
primili pod svoj krov. Isto tako ste Vi, dragi vjernici, 
spasili mnogu braću u primorskim stranama od smrti 
glađu, jer ste im sabrali i odaslali hrane u najvećoj nuž¬ 
di. Svi ti spašeni ljudi duguju veliku zahvalnost u pr¬ 
vom redu Vama, braćo na selima, koji ste se našem po¬ 


zivu na tisuće odazvali, a i Vama, braćo svećenici, koji 
ste na sebe preuzeli brigu oko smještavanja izbjeglica. 

Danas pak, premda je ubojna vatra rata prestala i 
nastalo vrijeme, kada treba zemlju u miru obnoviti, 
ipak mnoge nevolje naše braće postavljaju nove zadaće 
kršćanskoj ljubavi. I opet moram na sve Vas uputiti hit¬ 
ni poziv, da prema mogućnosti priskočite u pomoć oni¬ 
ma koje su nove naredbe vlasti teško pogodile. 

1. Svi oni, koji su doselili u Zagreb u zadnje četiri 
godine, i kojima nije više dozvoljen boravak u gradu, 
moraju se najkasnije do 1. rujna izseliti iz Zagreba. Ve¬ 
ćina je to već i učinila, no mnogi, koji bi to rado učinili 
i vratili se svojim domovima, nemaju kamo otići, jer im 
je sve kod kuće uništeno i opustošeno. Tima treba naći 
privremeno zaklon i zaposlenje na selu. To su većinom 
seljačke i radničke obitelji iz Like, Bosne i Dalmacije. 

2. Mnoge su zagrebačke obitelji uslijed novih prili¬ 
ka ostale bez zaposlenja i zapale gotovo u beznadan 
položaj. Premda takove obitelji smiju ostati i dalje u 
Zagrebu, ipak su i one spremne privremeno ostaviti 
grad, dok se prilike malo ne srede u privrednom živo¬ 
tu. Tu ima radnika, namještenika, činovnika, a i školo¬ 
vanih ljudi u slobodnim zvanjima. Jedni od njih spre¬ 
mni su otići na selo i pomoći kod seljačkih radova, a 
drugi, koji to ne mogu, trebali bi da dobiju barem naj¬ 
nužnije za život. Za te će »Karitas« provesti sabirnu ak¬ 
ciju u živežnim namirnicama, gdje je to danas zgodno, 
a inače u novcu. 

3. Po svim župama neka se uvede karitativna usta¬ 
nova »Kruh sv. Antuna« za pomaganje najpotrebnijih. 
U svim crkvama, gdje to nije provedeno, neka se na¬ 
mjeste škrabice sa natpisom za: »Kruh sv. Antuna«. 
Vjernike neka se više puta opomene na tu karitativnu 
akciju. 

Ta je akcija povjerena »Karitasu nadbiskupije Za¬ 
greb.« koji će izdati potrebne upute, a sve je to učinjeno 
u sporazumu s Pretsjedništvom Vlade Federalne Hr¬ 
vatske. 

Prionimo svi uz to sveto i spasonosno djelo, pa će 
ono i uspjeti, a Gospodinova plaća s neba neće izostati. 
Svima pak, koji na bilo koji način pomognu ovu akciju, 
podjeljujemo svoj natpastirski blagoslov. 

U Zagrebu, dne 22. kolovoza 1945. 

+ Alojzije , nadbiskup 

P.s. Kako je potrebno ljude pod br. 1. smjestiti što prije 
(do l.IX.), neka župnici oglase u nedjelju 26. kolovoza naro¬ 
du ovu okružnicu i pozovu one, koji bi bez teškoće mogli 
primiti ili cijelu obitelj ili po kojega člana obitelji, da im se 
smjesta jave, a broj, koliko ih se može u župi primiti, odmah 
dojave najbržim putem »Karitasu« Zagreb, Palmotićeva ul. 3 
- Telefon-8646. 

(Arhiv Postulature , sv. XCIV, str. 4858; 4808) 

55 . Pismo nadbiskupa Stepinca dr. Vladimiru Baka¬ 
riću, predsjedniku Vlade Federalne Hrvatske u 
Zagrebu, Zagreb, 5. rujna 1945., u kojem se zau¬ 
zima za dr. Vladimira Mintasa i moli za njega 
preinaku smrte kazne u koju blažu kaznu. 

Gospodine predsjedniče! 

Obaviješten sam, da je g. DR. VLADIMIR MIN- 
TAS, šef protokola biv. Ministarstva Vanjskih Poslova, 
po Vojnom sudu za grad Zagreb osuđen na smrt stri¬ 
jeljanjem i da je osuda izvršna. 

Skrećem Vam pažnju, gospodine predsjedniče, na 
ovoga mladoga čovjeka, koji je bio samo činovnik biv. 
ministarstva i kao takav nije ničim okrvavio svoje ruke, 
nego je, prema dobivenim informacijama, mnogim čla¬ 
novima narodno-oslobodilačkog pokreta išao u susret, 
i pomogao im. 

Molim Vas, da biste se izvoljeli za ovaj slučaj zain¬ 
teresirati i uznastojte, da se ova najteža kazna - kazna 
smrti - pretvori u koju blažu kaznu. 

Primite, gospodine predsjedniče, moje osobito po¬ 
štovanje. 

Zagreb, dne 5. rujna 1945. 

Dr. Alojzije Stepinac 
Nadbiskup 

Gospodinu 

DRU VLADIMIRU BAKARIĆU, 

predsjedniku vlade Federalne Hrvatske 

ZAGREB 

56 . Pismo sućuti mons. Maksimilijana Držečnika, 
apostolskog administratora Mariborske nadbi¬ 
skupije, prigodom smrti kardinala Stepinca, Ma¬ 
ribor, 20. veljače 1960.: 

Št. Pr. 8/60. Maribor, 20. februar ja 1960. 

Prečasni Nadbiskupski Duhovni stol, Zagreb 

Smrt prevzvišenoga gospoda kardinala dr. Alojzija 
Stepinca, zagrebškega nadškof a je globoko pretresla in 
razžalostila tuđi lavantinsko škofijo, posebej njeno du- 
hovščino. Čutimo dolžnost, da ob tej priliki izrazimo 
nele svoje sožalje, kar sem storil že osebno, ob priliki 
pogreba, temveč tuđi svojo globoko hvaležnost do ve- 
likega pokojnika za njegovo dobroto, ki jo je izkazal 
lavantinski škofiji, ko je leta 1941. sprejel blizu 300 la- 
vantinskih duhovnikov, ki so bili ob začetku nemške 
okupacije izgnani iz svoje ožje domovine. Pokojni kar¬ 
dinal je s tem velikodušnim dejanjem postal rešitelj ve¬ 
like večine lavantinskih duhovnikov, ki so v dobi dru¬ 
ge svetovne vojne dobili zavetje v zagrebški nadškof i ji 
ter se po končani vojni mogli zopet vmiti v domačo 
škofijo k svojim vernikom. Zato bo ime pokojnega kar¬ 
dinala ostalo v zgodovini lavantinske škofije zapisano 
z zlatnimi črkami. 

V znak hvaležnosti do velikega pokojnika smo vče- 
raj zvečer 19. 2. opravili v mariborski stolnici slovesni 
pontifikalni Requiem z nagovorom apostolskega ad¬ 
ministrator ja. Duhovnikom pa, ki so v dobi okupacije 
1941 - 1945 uživali gostoljubje v zagrebški nadškofiji, 
borno priporočili, da darujejo sv. mašo za pokojnega 
kardinala. 

Prepričani smo, da je pokojni za svojo dobroto že 
prejel bogato plačilo v večnosti. 

+ Maksimilijan Držečnik 
apostolski administrator (Arhiv Postulature) 



Kardinalu Stepincu s ljubavlju bio je naslov dijela 
programa što ga je izvela župna folklorna grupa Zagreb 
Junior Tamburica iz Clevelanda , 9. veljače 1997. 


Molitva za proglašenje blaženim 
Alojzija Stepinca: 

Gospodine Bože, ti si sluzi svome Alojziju 
Stepincu udijelio milost ne samo vjerovati u Isu¬ 
sa Krista nego i trpjeti za njega. Neustrašivim 
apostolskim žarom i ljubavlju prema Crkvi osta- 
o je vjeran do smrti. 

Proslavi slugu svoga čašću oltara, da nam bu¬ 
de primjer i zagovornik u borbama života na pu¬ 
tu vječnoga spasenja. Po Kristu Gospodinu 
našemu. Amen. 


Hvala Vam što čitate i drugima omogućujete 
primati Glasnik »Sluga Božji Alojzije Stepi¬ 
nac«. Ako na vrijeme podmirite svoje obveze 
prema Glasniku, moći će redovito izlaziti i biti 
vjesnik njegovih vrlina, kojima ga je Bog pro¬ 
slavio za dobro svoje Crkve i hrvatskog naroda. 
Glasnik može svaki čitatelj i svjedok obogatiti 
svojim dopisom i uspomenama na kardinala 
Stepinca ili fotografijom iz njegova života. Ako 
ste bili dionik koje svečanosti priređene u nje¬ 
gov spomen, izvijestite o tome putem Glasnika 
sve prijatelje i štovatelje kard. Stepinca. 

***** 

Hvala svim čitateljima, štovateljima i prija¬ 
teljima Kauze u domovini i širom svijeta, za mo¬ 
litve i darove, kojima nesebično i velikodušno 
promiču glas svetosti i mučeništva kardinala 
Alojzija Stepinca. 

***** 

Vjernici koji na zagovor Sluge Božjega budu 
uslišani, zadobiju tjelesno ili duhovno ozdravljenje, 
ili koju osobitu milost, neka opis uslišanja i kom¬ 
pletnu liječničku dokumentaciju dostave na adresu: 

Postulatura Sluge Božjega Alojzija Stepinca 
Kaptol 31, 10000 ZAGREB 

ŽIVOTOPIS 


Darovi za pokriće troškova u postupku 
proglašenja blaženim kard. A. Stepinca 

Uz popis prijatelja i štovatelja Sluge Božjega 
Alojzija Stepinca, koji su uz molitvu proslijedili i 
novčani dar, sa zahvalnošću se sjećamo svih darova¬ 
telja koji su uz svoj dar izričito napomenuli da se ne 
objavljuje njihovo ime. Raduje činjenica, što su me¬ 
đu darovateljima zastupljeni gotovo svi staleži, na¬ 
stanjeni diljem svijeta, što potvrđuje općenarodnu 
želju za proglašenjem blaženim kardinala Stepinca. 

Nakon objavljivanja zadnjeg broja Glasnika svoj 
dar za pokriće troškova u postupku za proglašenje bla¬ 
ženim kard. Alojzija Stepinca uručili su slijedeći daro¬ 
vatelji: G. J. PRPIĆ - Euclid (U.S.A.) /2x/; vlč. Julije 
BASIC - Bikovo; Milica i Josip ČAGALJ - Frankfurt; 
preč. Josip GJURAN - Toronto; Jozefina JELIĆ - Cle- 
veland; Rkt. župni ured GRAČANI; M. Z. - Zagreb; 
Rkt. župni ured - LIŽNJAN; Rkt. župni ured - PRE- 
LOG; Milivoj GALIĆ - Spayer; vlč. Matija BURJA - 
Krapina; Rkt. župni ured KOTORIBA; SS. SLUŽAVKE 
MALOGA ISUSA - Zagreb; Rkt. župni ured NOVA 
KAPELA; Rkt. župni ured - STRAZEMAN; Marija 
KONJEVIĆ - M. Lošinj; Ivan JURKOVIĆ - Brod Mora- 
vice; Štefica IVANČIĆ MARKULIN - Karlovac; Petar 
PENIĆ - Krašić; Stjepan MATKO - Zagreb; Rkt. župni 
ured - KRAŠIĆ; Mr. PODGORELAC - Novigrad Po¬ 
dravski; Katarina FLORIJANIĆ - Nedelišće; Mons. Fe- 
lix DIOMARTICH - Los Angeles; Rev. John SEGA- 
RICH - Los Angeles; Hrvatska katolička župa sv. An¬ 
tuna - LOS ANGELES; Hrvatska katolička župa sv. 
Pavla - CLEVELAND; Hrvatska katolička župa 
Uznesenja Marijina - SAN JOSE; Hrvatska katolička 
župa naša Gospa Kraljica Hrvata - TORONTO (2x); 
Hrvatska katolička župa Presvetog Trojstva - OA- 
KVILLE; Hrvatska katolička župa Uzvišenja sv. Križa 

- HAMILTON; Hrvatska katolička župa sv. Franje 
Asiškoga - VVINDSOR; Hrvatska Franjevačka kustodi- 
ja »Sveta Obitelj« - CHICAGO; Hrvatska katolička žu¬ 
pa sv. Josipa Radnika - GARY; Hrvatska katolička žu¬ 
pa sv. Nikole - PITTSBURGH; Hrvatska katolička za¬ 
jednica (CCU) - HOBART; Hrvatska Kreditna zadruga 

- TORONTO; Ivan PENDEL - Detroit; s. Adelina Ci- 
žmešija, milosrdnica - WEST SENECA; ss. Delegatura 
ss. Milosrdnice - WEST SENECA; Biserka BATELJA- 
PAVLOVIĆ - Lisle; Berislav i Marija FABEK (Canada); 
John HRDI - MILVVAUKEE; Mirko BAJIĆ - MISSISSA- 
UGA; mons. Matija STEPINAC - Zagreb; N. N. - Za¬ 
greb; Alojzije STOJANOVIĆ - Dubrava; dr. Matija 
BERLJAK - Zagreb; preč. Mijo PAVLAKOVIĆ, žpk. - 
Granešina; vlč. Marijan KOREN, žpk. - Križ. 

Svoj dar za pokriće troškova u postupku za progla¬ 
šenje blaženim i svetim kardinala Alojzija Stepinca mo¬ 
žete poslati preko Zagrebačke banke na ime: Postula- 
tura Kard. Stepinca 

devizni račun: 012101-01-2421741339 
kunski račun: 012101-12-2320444313 


Pobjednik u znaku križa (11) 


Piše: Serafin Romanov 


Alojzije Stepinac - Nadbiskupski obredničar 

Zauzeti i uspješan karitativni rad mladog svećeni¬ 
ka Alojzija Stepinca pobudno je i odgojno djelovao na 
mnoge ljude koji su ga pratili, promatrali, ili s njim u 
tom poslu surađivali. Vlč. Vilim Cecelja, ponajprije kao 
bogoslov, a onda kao kapelan u župi Bedenica, opisao 
je Alojzija ovim riječima: »Kod stola je malo jeo. Uzi¬ 
mao je svoje obroke i nosio ih sirotinji ... Na kaptol¬ 
skom se trgu često viđao taj probisvijet, kako su te si¬ 
romahe nazivali, gdje prosjače. Govorilo se, da je to 
svijet, koji neće raditi, pa nije ni vrijedno davati im mi¬ 
lostinju, jer će ionako sve zapiti. Za socijalne probleme, 
na žalost, nije bilo razumijevanja, pa se uopće nije ni 
pristupalo njihovu rješavanju. Usprkos takvu mentali¬ 
tetu Stepincu je ipak pošlo za rukom, da je na Kaptolu 
osnovana, i to u samom Nadbiskupskom dvoru, dnev¬ 
na kuhinja za zagrebačku sirotinju. Saznavši za tu no¬ 
vost, uzdahnuo sam i kazao: ovo je pravi svećenik, u 
pravo vrijeme! Daj mu. Bože, uspjeha! Od tada sam 
pratio njegov javni rad i djelovanje, koje me je napu- 
njalo idealizmom za moj vlastiti život, a s druge strane 
bio sam ponosan, što se i u Crkvi Božjoj ipak našao 
netko, tko ispravno shvaća socijalnu bijedu i zapušte- 
nost siromašnih slojeva te im nastoji pomoći.« 

S pravom si možemo postaviti pitanje: »Odakle 
mladom svećeniku Alojziju Stepincu ta gorljivost za 
brata u bijedi?« Odgovor na to pitanje možemo naći na 
mnogo vjerodostojnih mjesta. Usredotočimo se ovdje 
na njegovo osobno svjedočanstvo što ga je iz sužanj- 
stva u Krašiću, 22. svibnja 1957., zabilježio u pismu o. 
Srećku Majstoroviću: »Kako bi svećenik mogao stajati 
skrštenih ruku, kad je Krist rekao: 'Došao sam donijeti 
oganj na zemlju; i što želim drugo nego da se zapali' 
(Lk 12, 40)?« 

Pun žara i gorljivosti za Božju stvar stavio se Aloj¬ 
zije na raspolaganje svome Nadbiskupu. K tome, bijaše 
vrlo ponizna duha. U Rimu je već bio u povjerenju izja¬ 
vio jednom svojem kolegi, kako ga ne privlače utjecaj¬ 
na i časna mjesta. Najradije bi bio kapelan u nekoj se¬ 
oskoj župi s mnogo područnih sela i kapela. Prema ka¬ 
zivanju kolege iz Germanicuma Isidora Marka 
Emanuela, kasnijeg biskupa u Speyeru, Alojzije se naj¬ 
manje nadao imenovanju za koju službu u središnjim 
ustanovama Nadbiskupije. No, Božja volja je drugim 
putem utirala njegove staze. Nadbiskup Bauer imeno¬ 
vao ga je, kako je već spomenuto, 27. srpnja 1931. svo¬ 
jim obredničarom - ceremonijarom, što je on prihvatio 
smireno davši se odmah svom dušom na posao. 

Gorljivi apostol 

Svoje »slobodno« vrijeme koristio je u pomaganju 
svećenicima u više crkava grada Zagreba ili po župa¬ 
ma: katehizirao je, ispovijedao, propovijedao, zamje¬ 
njivao župnike ili kapelane. 

Držao je katehetske pouke oso¬ 
blju koje je bilo smješteno u Nadbi¬ 
skupskom dvoru. Odlazio je u po¬ 
moć ispovijedati u svetište Srca 
Isusova u Palmotićevoj ulici u 
Zagrebu, gdje se i sam, još od sred¬ 
njoškolskih dana, običavao ispovi¬ 
jedati. Održavao je duhovne vježbe 
za mladež. I u kasnijim se godina¬ 
ma rado sjećao duhovnih vježbi ko¬ 
je je održao mladima u Krapini. Bu¬ 
dući da je dogovoreni voditelj bio 
otkazao, Alojzije je, premda uz teš¬ 
koće, rado »uskočio«. I žrtva je na¬ 
građena radošću. »Bili su«, reče, 
»izvan sebe zaneseni i veseli. Svi do 
jednoga ispratili me na željezničku 
stanicu do vagona.« (J. VRANEKO- 
VIĆ, Dnevnik , sv. II., str. 350). O 
Božiću 1932. pomagao je bolesnom 
župniku u Vrhovcu. 

U obrani slobodnog 
djelovanja Crkve 

Još u doba rimskog naukovanja 
i vježbanja u govorništvu poglavari 
su zapažali u Alojzijevim propovi¬ 
jedima snagu duha, koja nije bila 
očitovana u riječima ili frazama, 
već u žaru njegove ljubavi prema 
istini vjere, koju je želio prenijeti na 
svoje slušatelje. Godine 1933. odr¬ 
žao je zanosnu propovijed u Pre¬ 
gradi. U njoj je očito aludirao na ta¬ 
dašnjeg vlastodršca Aleksandra, 
koji je sputavao djelovanje Katolič¬ 
ke Crkve a promicao udruženja, 
koja su imala za cilj odvraćanje od 
katoličke vjere. Usporedio ga je s 
poganskim kraljem Antiohom, ru- 
šiteljem jeruzalemskog hrama i 
svetih običaja predaka židovskog 
naroda. Nažalost, nije nam poznat 
cjelovit sadržaj te propovijedi. 

(nastavlja se) 

RAZMIŠLJANJA NAD NOVIM GROBOM KARDINALA STEPINCA 


OČE NAŠ KOJI JESI... 

Ima li prikladnijeg trenutka i mjesta za molitvu od 
ovog, pred apsidom glavnog broda Zagrebačke katedrale 
gdje Sluga Božji Alojzije Stepinac iščekuje uskrsnuće ti¬ 
jela. 

NEKA SVETOST TVOJA odvede ovaj brod u treće ti¬ 
sućljeće po SINUTVOJEMU. Na ovom mjestu, koje svje¬ 
doči o devetstoljetnom pamćenju mog naroda, osjećam 
mir i dostojanstvo. Dok blaga svjetlost vitraja kupa toplu 
membranu srebra uokvirenu hladnim sjajem kroma na 
novom grobu, u kojem počivaju zemni ostaci kardinala 
ALOJZIJA STEPINCA, razmišljam o polstoljetnom 
«istočnom izgnanstvu» mog naroda. Razmišljam o poku¬ 
šaju da u naše duše utisnu negativnu stigmu o čovjeku, 
čije djelo i smisao života bijahu ljubiti ČOVJEKA i služiti 
BOGU. ZAŠTO? Prelci «crvenih niti«, u besprizornom 
umišljaju da su tvorci i baštinici ISTINE, htjedoše nas uči¬ 
niti zombijima. Htjedoše potamniti naše duše, ne bismo 
li zaboravili, jer zaborav znači duhovnu smrt, a ova otvo¬ 
renost za uljudbene projekte znači duhovni život. 

Na ovom mjestu trag su ostavili mongolski i drugi ja¬ 
hači, potresi i požari. Bili su to duhovni i povijesni trenuci 
katarze. Bila je to tek fizička destrukcija. »Crvenoniti pau¬ 
ci« htjeli su ovo mjesto prekriti paučinom zaborava. Lažni 
to svjedoci bijahu, jer svaka laž je za vremena, samo je 
ISTINA vječna. Ovaj novi odar, čijem sam nastajanju bio 
svjedok, svjedoči ISTINU. 

Tisuće udaraca čekićem i »puncom« pretvorile su tan¬ 
ku plohu srebra u čvrstu strukturu reljefa klasične izra- 
žajnosti i suvremenog rukopisa u modelaciji i kompozi¬ 
ciji. Dokumentarne scene iz Kardinalova života u 
umjetnikovoj kreaciji, postale su ikonički znaci obnove 


pamćenja, moralne katarze. Ima umjetničkih djela koja 
propituju estetske, stilističke, formalne momente likov¬ 
nog umijeća, no ovo djelo sintetizira te momente i nadi¬ 
lazi ih u nadahnuću i samo postaje nadahnuće. Odmjereni 
i dobro provedeni ritam ploha, na kojima su uprizorene 
scene iz Kardinalova života, tvore impozantnu vizualnu 
cjelinu. Svojom čvrstoćom odar smiruje gotički uzlet Ka¬ 
tedrale prema nebu, i sam je otvoren tom uzletu. 

Kardinalova ljudska drama dobila je dostojan okvir. 

Neka umjetnikovo djelo bude više od umjetničkog či¬ 
na, jer ono to jest i formom i simboličkim smislom ... 

Božanski smisao Žrtve, kao najviši oblik moralnog či¬ 
na, još jednom je potvrđen. Politički i civilizacijski epizo- 
disti, koji si uzeše pravo suditi i osuditi, htjedoše od Bož¬ 
jeg sluge Alojzija Stepinca učiniti moralnog patuljka, koji 
da ako nije počinio zločine, onda ih je podržavao, kako 
su pripovijedali gotovo pol stoljeća. Ipak, svaka je ne¬ 
pravda za vremena, samo je BOŽJA PRAVDA vječna. 
Ovaj novi grob nije znak smrti, nego oltar USKRSNUĆA. 

Sada, na pragu trećeg tisućljeća, neka spomen na Kar¬ 
dinalovu Žrtvu bude zalog našeg spasenja, naše duhovne 
i moralne obnove. 

Neka sjene povijesnih jahača u miru napuste ovaj sve¬ 
ti prostor, i neka se BOG smiluje dušama njihovim. Neka 
nas ostave da u miru sa svima, kojima je ISTINA put, do¬ 
đemo u svoju i našu zajedničku budućnost. Neka ovo 
mjesto bude naše mjesto povratka iz samozaborava. 

Iako je RIJEČ u Božjem misteriju TIJELOM postala, 
riječ ljudska je nemoćna ... Zato neka je - VJEČNA SLAVA 
TEBI, GOSPODINE. 

prof. Marko JURIĆ 


























